
Βιβλίο µαθητή στα 
Θρησκευτικά Γ΄ Γυμνασίου 


Η μαρτυρία της Ορθόδοξης Εκκλησίας στον σύγχρονο κόσµο 


Το βιβλίο μαθητή για τη διδασκαλία του μαθήματος των Θρησκευτικών της Γ΄ Γυμνασίου βα- 
σίστηκε στο Προσωρινό Έντυπο Υλικό, «Φάκελος Μαθήματος», της Γ΄ Γυμνασίου «Η θρησκεία 
στη ζωή, στην ιστορία και στον πολιτισμό. Από το τοπικό στο οικουµενικό», που επιµελήθηκαν 
οι Γ. Στριλιγκάς, Γ. Παπαδόπουλος, Αρ. Αρσενάκης και Μ. Χατζηαποστόλου, στο Προσωρινό 
Έντυπο Υλικό, «Φάκελος Μαθήματος», της Α΄ Γυμνασίου, «Η θρησκεία στη ζωή, στην ιστορία 
και στον πολιτισμό. Πορεία και ανάπτυξη», που επιµελήθηκαν οι Ὁ. Γριζοπούλου, Π. Υφαντής, 
Β. Γώγου και Α. Μπάρλος, στο Βιβλιο της Γ΄ Γυμνασίου «Θέματα από την Ιστορία της Εκκλη- 
σίας» των Στ. Καραχάλια, Π. Μπράτη, Δ. Πασσάκου και Γ. Φίλια, στο Βιβλίο της Α΄ Λυκείου 
«Ορθόδοξη Πίστη και Λατρεία» των Χ. Γκότση, π. Γ. Μεταλληνού, Γ. Φίλια, και σε σύγχρονα 
δημοσιευμένα γραπτά και πολυτροπικά κείµενα. 


Δημιουργήθηκε µε την ευθύνη της άµισθης Επταμελούς Επιστημονικής Επιτροπής, η οποία 
συγκροτήθηκε από το ΙΕΠ στις 19/12/2019 µε σκοπό: 


Α) Την εισήγηση για την πλήρη συμμόρφωση των Προγραμμάτων Σπουδών του µαθήµατος 
των Θρησκευτικών µετις αποφάσεις του Σ.τ.Ε., για το χρονικό διάστηµα που θα απαιτηθεί 
µέχρι τη συγγραφή και εφαρμογή των νέων Προγραμμάτων Σπουδών, καθώς καιτου αντι- 
στοίχου διδακτικού υλικού για το µάθηµα των Θρησκευτικών. 


Β) Την εισήγηση σχετικά µε τους τρόπους και τις μεθόδους εφαρμογής των αποφάσεων του 
Σ.τ.Ε.,του ΕΔΔΑ καιτης ΑΠΔΠΧ, όσον αφορά στις υπόλοιπες πτυχές των αποφάσεων αυτών 
που συνδέονται µε το μάθημα των Θρησκευτικών, µε έµφαση στη διατήρηση της υποχρε- 
ωτικότητας του μαθήματος και στη διαδικασία απαλλαγής των μαθητών/µαθητριών. 


Εικονογράφηση εξωφύλλου: Μπάμπης Πυλαρινός (Ζαηϊθ / Ακρυλικό σε καμβά). 


Την ευθύνη για την επιμέλεια του παρόντος βιβλίου είχε ως μέλος της επιτροπής η Ξανθή Αλ- 
μπανάκη. 


ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΙΝΣΤΙΤΟΥΤΟ ΕΚΠΑΙΔΕΥΤΙΚΗΣ ΠΟΛΙΤΙΚΗΣ 


Θρησκευτικά Γ΄ Γυμνασίου 


Βιβλίο Μαθητή 


ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ» 
ΑΘΗΝΑ 


Α΄ Θεματική Ενότητα: 
Η Ορθόδοξη Εκκλησία σήµερα 


Β΄ Θεματική Ενότητα: 
Η πρόταση ζωής της Ορθόδοξης Εκκλησίας 


Γ΄ Θεματική Ενότητα: 
ἱεραποστολή και Διακονία: Η ζωή της Ορθόδοξης 
Εκκλησίας αγκαλιάζει τον κόσμο ολάκερο! 


Δ΄ Θεματική Ενότητα: 
Ο σεβασμός του άλλου στην Ορθόδοξη παράδοση 


Ε΄ Θεματική Ενότητα: 
Η Ορθόδοξη Εκκλησία σε διάλογο µε τον δυτικό Χριστιανισμό 


ΣΤ΄ Θεματική Ενότητα: 
Μονοθεϊστικές θρησκείες: Ιουδαϊσμός και Ισλάμ 


Ζ΄’ Θεματική Ενότητα: 
Θρησκείες της Ανατολής 


Α΄ ΘΕΜΑΤΙΚΗ ΕΝΟΤΗΤΑ 


Η Ορθόδοξη Εκκλησία σήµερα 


ΠΕΡΙΕΧΟΜΕΝΑ 


|. ΑΔΕΛΦΟΣΥΝΗ 

ἱ.. Κοινή πίστη 

|. Κοινός Πατέρας 

, Κοινή εστία (ως σύνδεση ακόµη και 
όταν δεν εἶναι στον ἰδιο τόπο) 

ἱν. Σώμα που λειτουργεί µε όλα τα µέλη 


ΙΙ. Η ΟΡΘΟΔΟΞΙΑ ΣΤΟΝ ΣΥΓΧΡΟΝΟ ΚΟΣΜΟ 

ι. Ορθόδοξες Εκκλησίες, Ορθόδοξη 
διασπορά (Αφρική, Ασία, Αμερική, 
Αυστραλία) και Ορθόδοξα κέντρα 

|. Η παρουσία της Ορθόδοξης Εκκλη- 
σίας στον σύγχρονο κόσμο 

[|Ϊ. Η οργάνωση της Ορθόδοξης Εκκλη- 
σίας 

ἱν. Η αυτοσυνειδησία της Ορθόδοξης 
Εκκλησίας 


Ι. Αδελφοσύνη 


ἱ. Κοινή πίστη 


Η ενότητα των πιστών που υπάρχει στον λατρευτικό χώρο σφυρηλατείται από την ειρήνη και 
την αγάπη. Αυτές δένουν τους ανθρώπους και ιδιαίτερα τους πιστούς, ενώ η ταραχή και το 
μίσος τούς χωρίζουν. Γι’ αυτό ακούγονται στην εκκλησία τα «ἐν εἰρήνῃ τοῦ Κυρίου δεηθῶμεν» 
και «Ἀγαπήσωμεν ἀλλήλους, ἵνα ἐν ὁμονοίᾳ ὁμολογήσωμεν». 

Σχολικό Βιβλίο Θρησκευτικών Α΄Λυκείου, Διδ. Εν. 15 


Η Μετάδοση των Αποστόλων: Τράπεζα Ι. Μ. Πάτμου 
(στο ΑΘ. Κομίνη (επ.), Οι ϑησαυροίτης Μονής Πάτμου, Εκδοτική Αθηνών 1958, σ. 93) 


Π. Κοινός Πατέρας 


Εφεσ. 4, 5-7: «Ένας Κύριος υπάρχει, µία πίστη, ένα βάπτισμα. Ένας Θεός και Πατέρας όλων, 
που κυριαρχεί σε όλους, ενεργεί µέσα απ’ όλους και κατοικεί σε όλους σας. Στον καθένα µας 
όµως έχει δοθεί κάποιο ιδιαίτερο χάρισμα, σύμφωνα µε το μέτρο που δωρίζει ο Χριστός». 


[11. Κοινή εστία (ως σύνδεση ακόµη και όταν δεν είναι στον ίδιο τόπο) 


Μετά την Πεντηκοστή, η νέα πραγματικότητα που δημιουργείται στον κόσμο, η Εκκλησία, ζει 
και κινείται σε µια νέα ατμόσφαιρα, άγνωστη μέχρι τότε. Οι πιστοί των Ιεροσολύμων, που 
έχουν βαπτιστεί στο όνομα της Αγίας Τριάδος, αποτελούν τον πυρήνα µιας καινούριας κοινό- 
τητας. που κέντρο της έχει τη λατρεία και την προσευχή. Ζουν µε πνεύμα αδελφοσύνης και 
αγάπης (κοινά δείπνα - εκούσια κοινοκτημοσύνη), µε καθημερινή τέλεση της Θείας Ευχαρι- 
στίας. Εκτός από αυτά και η ζωή τους είναι θαυμαστή. Ζουν στη γη, αλλά εἰναι πολίτες του 


ουρανού. 
Σχολικό Βιβλίο Θρησκευτικών Α΄ Λυκείου, Διδ. Εν. 15 


Η ενότητα των πιστών στη Θεία Λειτουργία εἰ- 
ναι ένα γεγονός που ξεπερνάει τα όρια του 
ατομισμού. Η κοινότητα των πιστών προσεύχε- 
ται όχι µόνο γιατους παρόντες στη σύναξη, αλ- 
λά και για όσους δεν μπόρεσαν να παραστούν 
(«ὑπὲρ τῶν δι’ εὐλόγους αἰτίας ἀπολειφὺέ- 
ντων»), ακόµη και για όσους δείχνουν εχθρική 
διάθεση απέναντί της. 


Σχολικό Βιβλίο Θρησκευτικών Α΄ Λυκείου, Διδ. Εν. 15 


Η Πεντηκοστή 

Καθολικό Ι. Μ. Οσίου Γρηγορίου Αγίου Όρους 
(στο Ν. Ζία -Σ. Καδά, ἱερά Μονή Οσίου Γρηγορίου 
Αγίου Όρους, Οι τοιχογραφίες του Καθολικού, 
Άγιον Όρος 1998, σ. 137) 


ἱν. Σώμα που λειτουργεί µε όλα τα µέλη 


Η νέα ορθόδοξη γενιά, η "μικρά ζύμη" του έργου 
της Ἱεραποστολής, μεταλαμβάνει Σώματος και Αίματος Χριστού, 
μετέχοντας της λειτουργικής ζωής της Εκκλησίας 


Είμαστε ένα σώμα, το σώμα του 
Χριστού. Όπως το λέει ο Απ. 
Παύλος: «Έτσι καιτο πλήθος των 
χριστιανών είµαστε ένα σώμα 
χάρη στον Χριστό, και καθένας 
μας αποτελεί μέλος του σώμα- 
τος, που µέλη του είναι κι όλοι οι 
άλλοι» (Ρωμ. 12, 4-5). Αφού εἰ- 
μαστε ενωμένοι µε τον Χριστό, 
είµαστε δεμένοι και μεταξύ µας. 
Αυτό φαίνεται καλύτερα όταν 
κοινωνούμε. Μεταλαμβάνουμε 
απὀ τον έναν άρτο καιτο ένα πο- 
τήριο, όπως το λέει ο Απ. Παύ- 
λος: «ὅτι εἷς ἄρτος, ἓν σῶμα οἱ 
πολλοί ἐσμεν: οἱ γὰρ πάντες ἐκ 
τοῦ ἑνὸς ἄρτου μετέχομεν» (Α΄ 
Κορ. 10,17). 
Σχολικό Βιβλίο Θρησκευτικών 
Α΄ Λυκείου, Διδ. Εν. 15 


ΙΙ. Η Ορθοδοξία στον σύγχρονο κόσμο 


ἱ. Ορθόδοξες Εκκλησίες, Ορθόδοξη διασπορά (Αφρική, Ασία, Αμερική, Αυστραλία) και 
Ορθόδοξα κέντρα 


Ορθόδοξες Εκκλησίες βρίσκονται σ' όλο τον κόσµο, έστω κι αν αποτελούν μειονότητες σε σχέ- 
ση µε τον συνολικό πληθυσμό. Υπάρχουν σε Ευρώπη, Αμερική, Ασία και Αυστραλία (υπάγο- 
νται στο Πατριαρχείο Κωνσταντινουπόλεως), στην Αφρική (υπάγονται στο Πατριαρχείο Αλε- 
ξανδρείας), στη Συρία, Λίβανο και ανατολική Τουρκία (υπάγονται στο Πατριαρχείο Αντιοχεί- 
ας), καθώς και σε Παλαιστίνη και Ιορδανία (υπάγονται στο Πατριαρχείο Ιεροσολύμων). 

Η παρουσία των Ορθόδοξων Εκκλησιών στη σύγχρονη Ευρώπη εἰναι σημαντική. Υπενθυ- 
μίζει στους Ευρωπαίους την κοινή θρησκευτική τους παράδοση των πρώτων χριστιανικών αι- 
ὠνων, δηλαδή το σεβασμό στην πολιτιστική και θρησκευτική ιδιαιτερότητα του κάθε λαού και 
την έννοια µιας χριστιανικής Εκκλησίας που δεν ενδιαφέρεται για κοσμική εξουσία. 


Σχολικό Βιβλίο Θρησκευτικών Γ΄ Γυμνασίου, Διδ. Εν. 34. 


Π. Η παρουσία της Ορθόδοξης Εκκλησίας στον σύγχρονο κόσµο 


Οι Ορθόδοξοι ανέρχονται σήµερα περίπου σε 270 εκ. και συναντώνται σχεδόν σε όλο τον κό- 
σµο. Τοπικές Ορθόδοξες Εκκλησίες υπάρχουν σε Ευρώπη, Αμερική, Ασία και Αυστραλία και 
Αφρική. 

Στα κράτη της Ευρωπαϊκής Ένωσης οι Ορθόδοξοι αποτελούν πλειονότητα στην Ελλάδα, 
την Κύπρο, τη Βουλγαρία και τη Ρουμανία. Σε αυτά, καθώς και σε άλλα κράτη της Γηραιάς 
Ηπείρου, όπως τη Γεωργία, το Μαυροβούνιο, τη Ρωσία καιτη Σερβία, η Ορθοδοξία έχει µια 
έντονη κοινωνική και πολιτισμική παρουσία και έχει συνδεθεί ποικιλοτρόπως µετην ιστορία 
των αντίστοιχων εθνών. 


Ποιο οχν » 


[ποκτιονοχν 
10-50 


Διασπορά των ορθοδόξων στον κόσµο (Πηγή: Δικτυακός τόπος «Πενταπόσταγµα Ενημέρωσης») 


δ 


Π. Η οργάνωση της Ορθόδοξης Εκκλησίας 


«[...] έχουµε αρχικάτις Μητροπόλεις, έπειτατις Αυτοκέφαλες Εκκλησίες [δηλαδή Εκκλη- 
σίες οι οποίες εκλέγουν οι ίδιεςτον προκαθήµενότους] ή τις Αυτόνομες Εκκλησίες [στις 
οποίες η εκλογή του προκαθηµένου επικυρώνεται από τον Οικουμενικό Πατριάρχη]. 

Οι Αυτοκέφαλες Εκκλησίες είναι δυνατόν να συμπίπτουν µε πολιτισμικές κοινότητες, 
που υπήρξαν κατά το παρελθόν και είναι Αποστολικές [όπως η Αλεξάνδρεια για την 
Αφρική, η Αντιόχεια για ένα µέροςτου σημιτικού κόσμου (Συρία, Λίβανο και ανατολική 
Τουρκία) ή τα Ιεροσόλυμα για την Παλαιστίνη και την Ιορδανία] ή και µε εθνικές κοινό- 
τητες. Σε παγκόσμια κλίμακα, µετά το Σχίσµατου 11ου αιώνα, το Οικουμενικό Πατριαρ- 
χείο Κωνσταντινουπόλεως έχει πρωτείο τιµής και έχει ένα ρόλο πρωτοβουλίας, καθώς 
και προεδρίας στο σύνολο της Ορθόδοξης Εκκλησίας. 

Αποτέλεσμα αυτήςτης θεμελιώδους αρχής της οργάνωσηςτης Ορθόδοξης Εκκλησίας 
είναι η ύπαρξη των τεσσάρων πρεσβυγενών Πατριαρχείων, τα οποία πριν από το χωρι- 
σμό Ανατολής και Δύσης αποτελούσαν, µαζί µε το Πατριαρχείο της Ρώμης, την Πενταρ- 
χία. Αργότερα έχουµε τις πιο πρόσφατα συσταθείσες Εκκλησίες της Ανατολικής Ευρώ- 
πης, οι οποίες γενικά βρίσκονται σε χώρες παραδοσιακά ορθόδοξες [Πατριαρχείο Ρω- 
σίας (1917), Πατριαρχείο Σερβίας (1920), Πατριαρχείο Ρουμανίας (1925), Πατριαρχείο 
Βουλγαρίας (1953), Πατριαρχείο Γεωργίας (1990). Αυτοκέφαλες Εκκλησίες: Κύπρου, Ελ- 
λάδος, Πολωνίας, Αλβανίας, Τσεχίας και Σλοβακίας. Αυτόνομες Εκκλησίες: Φινλανδίας 
και Εσθονίας]. Δεν συμβαίνει όµως το ίδιο παντού στον κόσµο. Στη Δυτική Ευρώπη, για 
παράδειγµα, καθώς και στην Αμερική και στην Αυστραλία, ηπείρους δηλαδή όπου οι 
ορθόδοξες κοινότητες δεν εγκαταστάθηκαν σε σηµαντική κλίμακα, παρά µόνο κατά τον 
206 αιώνα, οι επισκοπές εξακολουθούν να στηρίζονται σε εθνικά κριτήρια και να συνυ- 
πάρχουν στην ίδια εδαφική περιοχή, υπαγόμενες στις Αυτοκέφαλες Εκκλησίες της χώ- 
ρας καταγωγής τους». 

Από την ιστοσελίδα της Ι. Μ. Βελγίου 


Προκαθήμενοι Ορθοδόξων Εκκλησιών κατά την παραμονή της Αγίας και Μεγάλης Συνόδου, 
Ἁγ. Τίτος Ηρακλείου, Κρήτη, 2016 


ἵν. Η αυτοσυνειδησία της Ορθόδοξης Εκκλησίας 


«[...] Πιστή στην ομόφωνη αποστολική Παράδοση και µυστηριακή εμπειρία η Ορθόδο- 
ξος Εκκλησία αποτελεί την αυθεντική συνέχεια της Μίας, Αγίας, Καθολικής και Αποστο- 
λικής Εκκλησίας, όπως οµολογείται στο Σύμβολο της Πίστεως και επιβεβαιώνεται από 
τη διδασκαλία των Πατέρων της Εκκλησίας. Η Εκκλησία µας βιώνειτο µυστήριοτης θεί- 
ας Οικονομίας στη µυστηριακή της ζωή µε επίκεντρο τη θεία Ευχαριστία. Η Ορθόδοξος 
Εκκλησία εκφράζει την ενότητα και καθολικότητά της εν Συνόδω. Η συνοδικότητα δια- 
πνέει την οργάνωση, τον τρόπο που λαμβάνονται οι αποφάσεις και καθορίζεται η πο- 
ρεία της. Οι Ορθόδοξες Αυτοκέφαλες Εκκλησίες δεν αποτελούν συνομοσπονδία Εκκλη- 
σιών αλλά την Μία, Αγία, Καθολική και Αποστολική Εκκλησία. Κάθε τοπική Εκκλησία, 
προσφέρουσα την θεία Ευχαριστία, είναι η εν τόπω παρουσία και Φανέρωση της Μίας, 
Αγίας, Καθολικής και Αποστολικής Εκκλησίας». 

Μήνυμα της Αγίας και Μεγάλης Συνόδου της Ορθοδόξου Εκκλησίας, Κρήτη, 2016 


ΠΣ 


ὁ ἅ 
το ΗΓ 24 


α ., 


Εναρκτήρια συνεδρία της Αγίας και Μεγάλης Συνόδου, Κρήτη, 2016 


Δραστηριότητες 


1. Ας προσπαθήσουμε να καταγράψουµε όσες περισσότερες λέξεις μάς έρχονται στον 
νου µε αφορμή την ερώτηση: «Τι κοινό έχουν τα αδέλφια;». Κατόπιν ας κατηγοριο- 
ποιήσουµετις απαντήσεις µας και ας συζητήσουμε πάνω σε αυτές. 

2. Με αφορμή τη φράση «Σώµατου Ανθρώπου-Σώματης Εκκλησίας» ας κάνουμε δηµι- 
ουργικές συνδέσεις-µεταφορές και αλληγορίες. Παρουσιάστε και εξηγήστε τρεις τρό- 
πους µε τους οποίους θα μπορούσαν να συνδεθούν αυτές οι δύο φράσεις. Τι παρα- 
τηρούμε; Καταγράψτε τα ευρήματά σας. 

3. Ας δημιουργήσουμε έναν εννοιολογικό χάρτη µε θέµα «Η Ορθόδοξη Εκκλησία σήµερα». 

4. Με αφορμή την Ορθόδοξη διασπορά αςτην χαρτογραφήσουµεσε µορφή πόστερ (ή 
ηλεκτρονικά), όπου θα αποτυπώνονται γεωγραφικά οι περιοχές µετις Ορθόδοξες Εκ- 
Κλησίες, την Ορθόδοξη διασπορά και τα Ορθόδοξα κέντρα. 

5. Δημιουργήστε ανά οµάδες µια ψηφιακή παρουσίαση µε θέµα τα ιδιαίτερα γνωρί- 
σµατα της Ορθοδοξίας και παρουσιάστε την στους/στις συμμαθητές/τριές σας. 


10 


Β΄ ΘΕΜΑΤΙΚΗ ΕΝΟΤΗΤΑ 


Η πρόταση ζωήςτης Ορθόδοξης Εκκλησίας 

ΠΕΡΙΕΧΟΜΕΝΑ 


|. ΜΠΡΟΣΤΑ ΣΤΑ ΕΡΩΤΗΜΑΤΑ ΓΙΑ ΤΗ ΖΩΗ 

ι. Ο άνθρωπος ζει µόνο µε ψωμί; 

|. Η ζωή είναι ατομική πορεία ή σχέση; 

Πἰ, Η ζωή είναι κτήμα που κατέχουµε ή 
δώρο που µας δόθηκε; 

ἱν. Η φύση εἰναι ιδιοκτησία µας; 


ΙΙ. ΕΡΜΗΝΕΥΟΝΤΑΣ ΤΗΝ ΠΡΟΤΑΣΗ ΖΩΗΣ 
ΤΗΣ ΧΡΙΣΤΙΑΝΙΚΗΣ ΕΚΚΛΗΣΙΑΣ 


ἰ.. Συνάντηση µετον προσωπικό Θεό της 
Βίβλου 


[1]. ΖΩΝΤΑΣ ΜΕ ΝΟΗΜΑ ΣΤΟΝ ΚΟΣΜΟ 

ι. Μίµηση Χριστού 

|. Παράδειγμα μίμησης Χριστού: «Απο- 
στολή» της Ιεράς Αρχιεπισκοπής Αθη- 
νών 


Π, Ζωή µε ευθύνη για την κτίση 


Μπροστά στα ερωτήματα για τη ζωή 


ἱ.Ο άνθρωπος ζει µόνο µε ψωμί; ΙΙ. Η ζωή είναι ατοµική πορεία ή σχέση; Π{. Η ζωή είναι 
κτήμα που κατέχουµε ή δώρο που µας δόθηκε; ἱν. Η φύση εἶναι ιδιοκτησία µας; 


Η Ζωρζ διάβασε το σημείωμα κι έβαλε τα κλάματα. Η Αλκη την αγκάλιασε κι ἐκλαψαν µαζί. Η 
δεσποινίς Κλάρα ρώτησε γιατί κλαίνε, και η Ζωρζ της απάντησε πως ο Παπαδιαμάντης µε τη 
«Φόνισσά» του είναι πολύ λυπητερός. Έτσι έληξε η ιστορία της 25ης Μαρτίου. Η Ζωρζ ζήτησε 
συγνώμη από την Άλκη, η Άλκη εἰπε όχι, εγώ πρέπει να σου ζητήσω συγνώμη, κι από δίπλα η 
Αθηνά και η Αννούλα πανηγύριζαν: Ε.Π.Ι Ε.Π.Ι Ε.Π.Ι (Ενωμένες για Πάντα). Οι τέσσερις σωµα- 
τοφύλακες ξανάσμιξαν, κι όλα μπήκαν πάλι στη θέση τους. 

«Το δέντρο της Φιλίας δε φυτρώνει από μόνο του. Με 
τα δάκρυα πετάει κλαδιά, φύλλα κι ανθίζει. Μετα δάκρυα 
της αγάπης σας ποτίζονται βαθιά οι ρίζες του. Ο μόνος 
εχθρός της φιλίας είναι τα στεγνά μάτια, η αδιάφορη καρ- 
διά, η ψυχρή λογική που μ’ ένα κουτσουρεμένο μολύβι 
γράφει στο μπακαλοτέφτερό της: τόσα δίνω, τόσα παίρνω. 
Λες και η Φιλία είναι φέτα, να τη ζυγιάζεις και να την που- 
λάς ...». Αυτά και άλλα πολλά τούς εἰπε τότε η δεσποινίς 
Αλεξάνδρα Κλάρα [...] 

Η Ζωρζ γελούσε, έκλαιγε, έτρεχε η μύτη της, δεν είχε 
μαντίλι, τη σκούπιζε µε την άκρη του σεντονιού, δε βαριέ- 
σαι, το Κούλι ήταν εδώ, κοντά της. Παναγίτσα μου, σ’ ευ- 

χαριστώ! Ας πάει στο διάβολο η Γαλανοπούλου και τα γαλάζια συντριβάνια της, τις ανθισµέ- 
νες απιδιέςτης, στο διάβολο το κήτος µετην ψαλίδα του που κόβει μπούκλες και ξηλώνει γα- 
λόνια, κι ας φυτρώσουν φτερά, μεγάλα φτερά! Η Ζωρζ θ’ αρπάξειτο χέρι της Άλκης και θ’ αρ- 
χίσουν να πετάνε ψηλά, πάνω από τα σχολεία, µε βροχή ή µε ήλιο, µε χιόνια ή μ’ ανεµοστρό- 
βιλους, οι φίλες δε χαμπερίζουν από κρύα και ζέστες. Πετάνε. Πετάνε... Ο κόσμος κάτω από 
τα φτερά τους πολύχρωμες κουκκίδες... 


Ζωρζ Σαρή, Ε.Π. 

Ερμηνεύοντας την πρόταση ζωής της χριστιανικής Εκκλησίας 


ἱ. Συνάντηση µε τον προσωπικό Θεό της Βίβλου 


Η πίστη ως φιλοξενία του Θεού 


Η Φιλοξενία του Αβραάμ, Βάσω Γώγου 


Αμέσως έτρεξε να τους προῦπαντήσει 


Ο Κύριος παρουσιάστηκε στον Αβραάμ, κοντά στη Δρυ Μαμβρή, ενώ αυτός καθόταν στο 
άνοιγμα της σκηνής του κατά το μεσημέρι. Σήκωσε τα μάτια του και είδε τρεις άντρες να στέ- 
κονται απέναντί του. Αμέσως έτρεξε να τους προὐπαντήσει και τους προσκύνησε ὡς τη γη. 
«Κύριέ µου», εἰπε, «αν έχω την εὐνοιά σου, µην προσπεράσεις το δούλο σου. Ας φέρουν λίγο 
νερό να πλύνετε τα πόδια σας και µετά µπορείτε ν’ αναπαυθείτε κάτω από το δέντρο. Θα φέ- 
ρω και λίγο ψωμί να πάρετε δύναμη και µετά µπορείτε να πηγαίνετε...». 

Τότε ο Αβραάμ έτρεξε στη σκηνή και εἰπε στη Σάρρα: «Πάρε γρήγορατρεις γαβάθες αλεύρι 
εκλεκτό, ζύμωσέ το και κάνε πίττες». Μετά έτρεξε στα βόδια, πήρε ένα µοσχάριτρυφερό και 
καλό, το έδωσε στον υπηρέτη κι εκείνος το ετοίμασε στα γρήγορα. Πήρε ακόµα βούτυρο, γάλα 
και το μοσχάρι που είχε ετοιμάσει και τα έβαλε μπροστά στους άντρες. Αυτός στεκόταν απέ- 
ναντί τους κάτω από τα δέντρα κι εκείνοι έτρωγαν. Τότε ρώτησαν τον Αβραάμ: «Πού είναι η 
Σάρρα η γυναίκα σου;». Αυτός απάντησε: «Εκεί, στη σκηνή». Κι ο Κύριος εἰπε: «Του χρόνου 
τέτοια εποχή θα ξανάρθω, και η γυναίκα σου η Σάρρα θα έχει γιο». Η Σάρρα τα άκουγε όλα 
αυτά, γιατί στεκόταν από πίσω του, στο άνοιγμα της σκηνής. Ο Αβραάμ και η Σάρρα ήταν γέ- 
ροντες προχωρηµένης ηλικίας. Η Σάρρα, λοιπόν, γέλασε κρυφά [...] Αλλά ο Κύριος είπε στον 
Αβραάμ: «Γιατί γέλασε η Σάρρα; Γιατί αμϕιβάλλει ότι θ’ αποκτήσει γιο τώρα που γέρασε; Τί- 
ποτα δεν είναι αδύνατο για τον Κύριο! Όταν την ίδια εποχή ύστερα απὀ ένα χρόνο θα ξανάρ- 
θω σπίτι σου, η Σάρρα θα έχει γιο» [...] Από κει οι άντρες έφυγαν [|..] Ο Αβραάμ βάδιζε µαζί 
τους για να τους κατευοδώσει. Τότε ο Κύριος εἰπε: «...Ένα µεγάλο και ισχυρό έθνος θα προ- 
έλθει από τον Αβραάμ και στο πρόσωπό του θα ευλογηθούν όλα τα έθνη της γης». 

Γεν 18, 1-18 

Η πίστη σε ένα Θεό κοινωνίας και αγάπης/Ο Θεός ως Τριάδα 


Η Τριάδα ως αγάπη 


Φτιαγμένοι κατ’ εικόνα του Τριαδικού Θεού, οι άνθρωποι 
καλούνται να αναπαράγουν στη γη το μυστήριο της αμοι- 
βαίας αγάπης που η Τριάδα βιώνει στον ουρανό... Κάθε 
κοινωνική μονάδα, η οικογένεια, το σχολείο, το εργοστά- 
σιο, η ενορία, πρέπει να γίνει µια εικόνα της Τριάδος. Επει- 
δή ξέρουμε ότι ο Θεός είναιτρεις σε ένα, ο καθένας µας εἰ- 
ναι ταγμένος να ζει µε θυσία µέσα στον άλλο και για τον 
άλλο. Ο καθένας είναι ταγµένος αμετάκλητα σε µια ζωή 
πρακτικής υπηρεσίας, ενεργητικής συμπάθειας. Η πίστη 
μας στην Τριάδα μάς υποχρεώνει να παλεύουμε σε κάθε 
επίπεδο, από το αυστηρό προσωπικό ὡς το καλύτερα ορ- 
γανωμένο, αντίθετα σ’ όλες τις μορφές καταπίεσης, αδι- 
κίας και εκμετάλλευσης. 

Κάλλιστος Ψν3γ6, Ο ορθόδοξος δρόμος 


Η Αγία Τριάς, Γ. Κόρδης 


Η χάρη του Κυρίου µας Ιησού Χριστού και η αγάπη του Θεού και Πατέρα 
και η κοινωνία του αγίου Πνεύματος ας εἰναι µε όλους σας. 
Ευχή της Αγίας Αναφοράς από τη Θ. Λειτουργία του Ιωάννη του Χρυσοστόμου 


[..] Κύριε, ανήκα στους εχθρούς σου. 

Συ είσαι, όμως, τώρα που δροσίζεις 

το μέτωπό µου ως γλυκύτατη αύρα. 
Έβαλες µέσα µου πένθος χαρωπό 

και γύρω µου όλα πια ζουν και λάμπουν. 


Σηκώνεις την πέτρα και το Φίδι φεύγει και χάνεται. 
Απ’ την ανατολή ὡς το βασίλεμα του ήλιου 


θυμάμαι πως είχες κάποτε σάρκα και οστά για μένα. [...] 


Ν. Καρούζος, Απολέλυσαι της ασϑενείας σου 


Η πίστη ως ελεύθερη ανταπόκριση στην πρόσκληση του Θεού 


Ο Ευαγγελισμός της Θεοτόκου 


Κατά τον έκτο μήνα της εγκυμοσύνης της Ελισάβετ, ο Θεός έστειλε τον άγγελο Γαβριήλ στην 
πόλη της Γαλιλαίας Ναζαρέτ σε µια παρθένο, που ήταν αρραβωνιασμένη µε κάποιον που τον 
έλεγαν Ιωσήφ και καταγόταν από τη γενιά του Δαβίδ. Την παρθένο την έλεγαν Μαριάμ. Πα- 
ρουσιάστηκε σ’ αυτήν ο άγγελος και της εἰπε: «Χαίρε εσύ, προικισµένη µε τη χάρη του Θεού. 
Ο Κύριος είναι μαζί σου. Ευλογημένη απ’ το Θεό είσαι εσύ, περισσότερο από όλες τις γυναί- 

κες». Εκείνη μόλις τον εἶδε ταράχτηκε µε τα λόγια του 
και προσπαθούσε να εξηγήσει τι σήμαινε ο χαιρετισμός 
αυτό. Ο άγγελοςτης είπε: «Μη φοβάσαι, Μαριάμ, ο Θε- 
ός σού έδωσε τη χάρη του: και να, θα μείνεις έγκυος, θα 
γεννήσεις γιο και θα τον ονομάσεις Ιησού. Αυτός θα γί- 
νει μέγας και θα ονομαστεί Υιός του Υψίστου. Σ’ αυτόν 
θα δώσει ο Κύριος ο Θεόςτο θρόνο του Δαβίδ, του προ- 
πάτορά του. Θα βασιλέψει για πάντα στους απογόνους 
του Ιακώβ και η βασιλεία του δε θα έχει τέλος». Η Μα- 
ριάμ τότε ρώτησε τον άγγελο: «Πώς θα µου συμβεί αυ- 
τό, αφού δεν έχω συζυγικές σχέσεις µε άνδρα;». Και ο 
άγγελος της απάντησε: «Το Άγιο Πνεύμα θα έρθει επά- 
νω σου και η δύναμη του Θεού θα σε καλύψει: γι αυτό 
και το ἁγιο παιδί που θα γεννήσεις θα ονομαστεί Υιός 
Θεού. Μάθε ακόµη ότι η συγγενής σου Ελισάβετ συνέ- 
λαβε γιο στα γηρατειά της, κι έτσι, αυτή που την αποκα- 
λούσαν στείρα, βρίσκεται τώρα στον έκτο μήνα της 
εγκυμοσύνης. Για τον Θεό τίποτα δεν είναι ακατόρθω- 
το». Η Μαριάμ τότε είπε: «Είμαι µια δούλη του Κυρίου: ας γίνειτο θέλημά του σ’ εμένα όπως 
μου το είπες». Κι έφυγε από αυτήν ο άγγελος. 


Ο Ευαγγελισμός, 5ογἰῃ Ῥἰπηίϊγεοου 


Λκ 1, 26-38 


Η ελευθερία του ανθρώπου 


Ο Θεός δεν αγαπά αυτό που γίνεται αναγκαστικά, αλλά αυτό που κατορθώνεται µε την αρετή. 
Η δε αρετή επιτυγχάνεται µε την ελεύθερη προαίρεση κι όχι µε τον εξαναγκασμό. 


Μ. Βασίλειος, Ότι ουκ εστιν αίτιος των κακών ο Θεός 


Η πίστη ως συνεχής ευλογία του Θεού 


Ευλόγει, η ψυχή µου, τον Κύριον 


Ευλόγησε τον Κύριο, ψυχή µου, 

και όλο µου το είναι 

το ὀνομά του το άγιο! 

Ευλόγησε τον Κύριο, ψυχή µου, 

και µην ξεχνάς καμιά 

απ’ τις καλοσύνες του! 

Αυτός σού συγχωρεί όλεςτις ανομίες σου, 

και θεραπεύειτις αρρώστιες σου όλες. 

Αυτός από το θάνατο γλιτώνει τη ζωή σου, 

σε πλημμυρίζει µε έλεος κι αγάπη. 

Σου δίνει ὁσα πόθησες αγαθά, 

η νιότη σου καθώς του αητού θ’ ανανεώνεται. 

Έργα δικαιοσύνης κάνει ο Κύριος 

και δίκαιη κρίση σ’ όλους τους κατατρεγμένους... Από τη Μονή Φιλανθρωπηνών (163 αἰ.) 
Ψλ 103, 1-6 

Ζώντας µε νόημα στον κόσμο 


ἱ. Μίµηση του Χριστού 


Τα γνωρίσματα του καινούριου ανθρώπου στην Καινή Διαθήκη 


Πετάξτε από πάνω σαςτο ψέμα και ο καθένας αςλέει την αλήθεια στον διπλανό του, 
γιατί είμαστε μέλη του ίδιου σώματος |...] Κανένας βλαβερός λόγος ας µη βγαίνει από 
το στόμα σας παρά µόνο ωφέλιμος, που να µπορεί να οικοδομήσει, όταν χρειάζεται, 
και να κάνει καλό σ’ αυτούς που τον ακούνε... Διώξτε µακριά σας κάθε δυσαρέσκεια, 
θυμό, οργή, κραυγή, κατηγόρια, καθώς και άλλη κακότητα. Να φέρεστε μεταξύ σας 
µε καλοσύνη κι ευσπλαχνία, και να συγχωρείτε ο ένας τον άλλο, όπως κι ο Θεός σάς 


συγχώρησε διά του Χριστού. 
Εφ 4, 25-32 


Βλέποντας ο Ιησούς τους καλεσμένους µε ποιον τρόπο διάλεγαν τις πρώτες θέσεις 
στοτραπέζι,τους είπε µια παραβολή. «Όταν σε καλέσει κάποιος σε γάμο, µην πας να 
καθίσεις στην πρώτη θέση, γιατί µπορεί κάποιος άλλος καλεσμένος του να είναι πιο 
σπουδαίος απὀ σένα. Όταν έρθει αυτός που κάλεσε κι εσένα κι εκείνον, θα σου πει: 
“δώσε σ’ αυτόν τη θέση”. Τότε εσύ ντροπιασµένος θα πάς και θα καθίσεις στηντελευ- 
ταία θέση, ώστε όταν έρθει αυτός που σε κάλεσε, να σου πει: “Φίλε μου, πήγαινε σε 
καλύτερη θέση”. Τότε αυτό θα είναι τιµή για σένα μπροστά στους συνδαιτυµόνες σου. 
Γιατί όποιος υψώνειτον εαυτό του θα ταπεινωθεί, κι αυτός που ταπεινώνειτον εαυτό 


του θα υψωθεί». 
Ακ 14, 7-11 


Μιμηθείτε λοιπόν τον Θεό, αφού είστε αγαπητά του παιδιά: να συμπεριφέρεστε µε 
αγάπη κατά το πρότυπο του Χριστού, που σας αγάπησε... 


Εφ 5, 1-2 


Ο πλούτος ως έλλειψη αγάπης 


Όσο όµως πλεονάζουν τα πλούτη σου, τόσο σου λείπει η αγάπη.[...] Όταν μπαίνω στο σπίτι 
νεόπλουτου που μεγαλοπιάνεται και το βλέπω γανωμένο παντού µε λουλούδια, ξέρω πως 
δεν κατέχει τίποτα πολυτιμότερο απ’ όσα φαίνονται, αλλά στολίζειτα άψυχα και έχει αστόλι- 

στη την ψυχή. Πες µου, τόσο πια απαραίτητα είναι τα αργυρά κρεβάτια καιτα αργυρά τραπέ- 
ζια, τα ελεφάντινα καθίσματα και τα ελεφάντινα αμάξια, ώστε για χάρη τους τα πλούτη να 
μην περνούν στους φτωχούς, μολονότι χιλιάδες στέκουν έξω απ’ την πόρτα σου και κάθε εξα- 
θλιωμένου ακούς τη Φωνή; Όμως εσύ αρνείσαι να δώσεις, γιατί λες πως ποτέ δεν θα έφτανε 
για όλους όσοι ζητούν. Και µε τη γλὠσσα ορκίζεσαι, αλλά σ’ ελέγχει το χέρι σου. [...] 


Μέγας Βασίλειος, Προς πλουτούντας 


Ενότητα και ισότητα 
Ας µη γίνουμε, αγαπητοί µου Φίλοι και αδελ- 
φοί, κακοί διαχειριστές των αγαθών που µας 
δόθηκαν. Ας µην κοπιάζουµε για να θησαυρί- 
ζουμε και να αποταμιεύουµε, ενώ άλλοι υπο- 
φέρουν απὀ την πείνα. Ας μιμηθούμε τον 
ανώτατο και κορυφαίο νόµο του Θεού, που 
στέλνει τη βροχή σε δικαίους και αδίκους και 
ανατέλλει τον ήλιο επίσης για όλους. Αυτός 
έκανε τη γη ευρύχωρη για όλα τα χερσαία 
ζώα, δημιούργησε πηγές, ποτάμια, δάση, αέ- 
ρα για τα φτερωτά και νερά για τα υδρόβια, 
και έδωσε σε όλατα όντα άφθονατα απαραί- 
τητα για τη ζωήτους στοιχεία, χωρίςναταπε- 
ριορίζει καμιά εξουσία, χωρίς να τα καθορίζει 
κανένας γραπτός νόμος, χωρίς να τα εμποδί- 
ζουν σύνορα. [...] 

Οι άνθρωποι, όµως, αφότου έβγαλαν από 
τη γη το χρυσάφι, το ασήμι και τα πολύτιμα 
πετράδια, αφότου ἐφτιαξαν ρούχα μαλακά 
και περιττά και αφότου απέκτησαν άλλα πα- 
ρόμοια πράγματα που αποτελούν αιτίες πο- 
Μυστικός Δείπνος (λεπτομέρεια), λέμων και επαναστάσεων και τυραννικών κα- 
Ι.Μ. Βατοπαιδίου (14ος αι.) θεστώτων, κυριεύθηκαν από παράλογη υπε- 

ροψία. Έτσι, δεν δείχνουν ευσπλαχνία στους 
δυστυχισμένους συνανθρώπους τους και δεν θέλουν ούτε µε τα περίσσια τους να δώσουν 
στους άλλους τα αναγκαία. Τι βαναυσότητα! Τι σκληρότητα! [...] 

Εσύ, όµως, να κοιτάς την αρχική ενότητα και ισότητα, ὀχι την τελική διαίρεση: ὀχιτο νόµο 
που επικράτησε, αλλά το νόμο του Δημιουργού. 


Γρηγόριος ο Θεολόγος, Περί φιλοπτωχίας λόγος 


Ο Ισαάκ ο Σύρος για την καρδιά που αγαπά 
Τι είναι η καρδιά που αγαπά; Είναι η καρδιά που Φλέγεται απὀ αγάπη για ολόκληρη την κτίση, 
τους ανθρώπους, τα πουλιά, τα θηρία, τα πονηρά πνεύματα. Κινούμενη από άµετρη ευσπλα- 
χνία προσεύχεται ακόµη και για τα ερπετά. 

Η Κιβωτός του Κόσμου 


Η Κιβωτός του Κόσμου είναι µια Φωλιά στοργής και φροντίδας για το παιδί, τον νέο και 
τον γονιό που βρίσκονται σε ανάγκη. Την ἵδρυσε το 1998 στην Αθήνα ο εικοσιεξάχρονος 
ιερέας πατέρας Αντώνιος Παπανικολάου, µε όπλα την αγάπη του για τα παιδιά. 

Η Κιβωτός καλύπτει εξ ολοκλήρου και φροντίζει τα απροστάτευτα παιδιά. Σε συνεργα- 
σία µε άλλους φορείς προστασίας και υπηρεσίες για τα δικαιώµατα των παιδιών, αναλαμ- 
βάνει το μεγάλωμα των ανηλίκων -Ελληνόπουλων αλλά και από άλλες χώρες- σε σπίτια 
φιλοξενίας. Τα παιδιά ζουν σε ένα περιβάλλον στοργής και ειρήνης µακριά από την φτώ- 
χεια, την πείνα και τον ρατσισμό. 


Π. Παράδειγμα μίμησης Χριστού: «Αποστολή» της Ιεράς Αρχιεπισκοπής Αθηνών 


.--» 
ἁ[Ποί Ἰοβή 


βοήθησε κι εσύ ν᾽ αλλάξει η ζωή µας 


Η Αποστολή ιδρύθηκε το 2010 από την Ιερά Αρχιεπισκοπή Αθηνών µε τη µορφή της αστικής 
µη κερδοσκοπικής εταιρείας µε εθνική και διεθνή εμβέλεια στο πλαίσιο της δραστηριοποίη- 
σής της στον ανθρωπιστικό, αναπτυξιακό και εκπαιδευτικό χώρο. 

Το σύμπλεγμα των έργων της «Αποστολής» είναι: 


Α. Πρότυπο Περιβαλλοντικό Κέντρο στην Πάρνηθα 


Β. Μονάδα επανένταξης ουσιοεξαρτηµένων ατόμων 

Γ. µονάδα φροντίδας και αγωγής αυτιστικών παιδιών 

Δ. µονάδα Φροντίδας κατακοίτων 

Ε. στέγες ηλικιωμένων 

ΣΤ. Διπλασιασμός των μερίδων φαγητού (σήµερα υπερβαίνουν τις 10.000 ημερησίως) 


Τομείς όπως: 
» η πολιτισμική κληρονομιά 
» η προστασία του περιβάλλοντος 
» η συνεργασία µε φορείς του εξωτερικού 
» η ενδυνάμωση της Ιεραποστολής 


Στόχος της ΜΚΟ «Αποστολή» εἶναι πέρα από τη δυναμική δραστηριοποίηση στον τομέα 
της κοινωνικής φροντίδας και συνοχής, της υγείας, αλλά καιτου πολιτισμού, να επεκτείνει τις 
δραστηριότητές της στους τομείς του περιβάλλοντος καιτων νέων τεχνολογιών, τόσο στην Ελ- 
λάδα όσο και στο εξωτερικό. 

Οι διεθνείς της δράσεις και τα προγράµµατα αναπτύσσονται σε συνεννόηση µε τις κατά 
τόπους Μητροπόλεις της Ορθόδοξης Εκκλησίας σε αναπτυσσόμενες χώρες µε έµφαση στην 
Αφρική, τη Νοτιοανατολική Ασία, τα δυτικά Βαλκάνια καιτη Μέση Ανατολή, ενώ ετοιμάζεται 
να προωθήσει αντίστοιχες πρωτοβουλίες στη Λατινική Αμερική. 

Για την υλοποίηση των συγκεκριμένων προγραμμάτων έχει δρομολογήσει συνεργασίες µε 
ευρωπαϊκούς και εθνικούς φορείς, όπως το Υπουργείο Απασχόλησης, το Υπουργείο Πολιτι- 
σμού, το Υπουργείο Υγείας, η Κοινωνία της Πληροφορίας, η Ευρωπαϊκή Επιτροπή και ο Ο.Η.Ε. 

Στο πλαίσιο της δραστηριοποίησής της στους τομείς κοινωνικής συνοχής, Φροντίδας και 
υγείας, του πολιτισμού, του περιβάλλοντος καιτων νέων τεχνολογιών µέσα από ένα ευρύ φά- 
σµα ανθρωπιστικών και αναπτυξιακών πρωτοβουλιών, η Μ.Κ.Ο Αποστολή: 

5 Καταγράφει και παρέχει αξιόπιστες και συνεχώς ενημερωμένες πληροφορίες για τις 

ανάγκες των Ιερών Μητροπόλεων στην Ελλάδα και στις αναπτυσσόμενες χώρες 

5 Υποβάλλει προγράµµατα και προτάσεις σε εθνικούς, Ευρωπαϊκούς και διεθνείς οργανι- 

σμούς εκ μέρους της Εκκλησίας της Ελλάδος 

Ρ Συντονίζει, διαχειρίζεται και υλοποιεί εγκεκριμένες δράσεις και προγράµµατα 

5» Προσφέρει, έκτακτη και µη, ανθρωπιστική βοήθεια στην Ελλάδα και στο εξωτερικό 

» Υλοποιεί αναπτυξιακές πρωτοβουλίες και προγράµµατα στην Ελλάδα και τις αναπτυσ- 

σόμενες χώρες 

» Σχεδιάζει, διαχειρίζεται και υλοποιεί εκπαιδευτικἁ προγράµµατα για ευπαθείς κοινωνι- 

κές ομάδες, μετανάστες και εργαζόμενους 

» Συνεργάζεται µε εθνικούς και διεθνείς φορείς 


Από τον δικτυακό τόπο της Ιεράς Αρχιεπισκοπής Αθηνών 

Η «Αποστολή» στην Ελλάδα και στον κόσµο 


Ανθρωπιστική βοήθεια 5 τόνων σετρόφιµα εστάλησαν από τον φιλανθρωπικό οργανισμό της 
ἱεράς Αρχιεπισκοπής Αθηνών «Αποστολή» στην [ἱερά Μητρόπολη Νεαπόλεως και Σταυρουπό- 
λεως µε τελικό προορισμό το Κόσοβο. 

Η ανθρωπιστική βοήθεια περιλαμβάνει 1.176 κιλά ζυμαρικά, 1260 κιλά ρύζι, 660 κιλά 
όσπρια, 240 κιλά ελαιόλαδο, 120 κιλά σπορέλαιο, 40 κιλά αλάτι, 25 κιλά ξίδι, 700!τ γάλα εβα- 
πορέ, 517 τεμ. κονσέρβες, 300 τεμ. χυμό τομάτας, μπισκότα, ζαχαρώδη, δημητριακά κ.λπ. 

Σε ανταπόκριση του αιτήματος του Κέντρου Προσωρινής Διαμονής Αιτούντων Ασύλου Αλ- 
λοδαπών Λαυρίου (Ελληνικός Ερυθρός Σταυρός), η «Αποστολή» παρέδωσε επίσης 375 κιλά 
σετρόφιμα (γάλα εβαπορέ, κονσέρβες, χυμός τομάτας, όσπρια, αλάτι και ρύζι), προς ανακού- 
φιση των προσφύγων και κάλυψη των λειτουργικών τους αναγκών. 


Ανὑρωπιστική θοήϑεια στο Κόσσοθο και στους πρόσφυγες του Λαυρίου από την Αποστολή, 
6/6/12, από τον δικτυακό τόπο της «Αποστολής». 


“ 
κ” : -.- 


--. σος αάνι Ἑλπένκ Σ 
κ τί ἄνα, ο Ἂν 1 ον 9) 

Όταν παίρνεις γεμίζεις τα χέρια -- όταν δίνεις γεμίζεις την ψυχή 


Όταν παίρνεις γεμίζεις τα χέρια -- 
όταν δίνεις γεμίζεις την ψυχή: 52 
σάκοι µε φάρμακα συγκεντρώϑη- 
καν στα Πετράλωνα και στην Κό- 
ρινϑο για το Ιατρείο Κοινωνικής 
Αποστολής, 17/11/2012. 


ΕΕΤΤ 


"Ασθενείς που υιοδετούμε, δεν 
τους ξεχνούμε"-- 12.000 φάρμακα 
σε Μητροπόλεις Δήμους και Ιδρύ- 
ματα του Αιγαίου, 9/12/12. 


Συγκέντρωση φαρμάκων στους Ιε- 
ρούς Ναούς της Αρχιεπισκοπής 
Αϑηνών, 9/1/13. 


Το Ιατρείο Κοινωνικής Αποστολής 
στους Λειψούς και στους Αρκιούς. 


Ο Αρχιεπίσκοπος Αθηνών και πά- 
σης Ελλάδος κ.κ. ἱερώνυμοςμετην 
«Αποστολή» στη Σάμο, 19/11/15. 


ΙΑΤΡΕΙΟ .1Ν 
ΚΟΙΝΩΝΙΚΗΣ 
ΑΠΟΣΤΟΛΗΣ 


3”-οροΦοΙς 


Ιατρείο Κοινωνικής Αποστολής 
στον Δήμο Ηλιούπολης, 13/06/ 
2012. 


Η «ΑΠΟΣΤΟΛΗ» κοντά σε 550 οικο- 
γένειες της Θράκης, 5/4/2019. 


Η «ΑΠΟΣΤΟΛΗ» κοντά στους Μα- 
ϑητές και τις οικογένειές τους, 
8/11/2018. 


Πρωτοθουλίες της «ΑΠΟΣΤΟΛΗΣ» 
για τα παιδιά πρόσφυγες-µετανά- 
στες, 28/11/2019. Από τον δικτυα- 
κό τόπο της «Αποστολής». 

Δραστηριότητες 


. Θυμηθείτε ένα περιστατικό µε έναν Φίλο σας, σχετικό µε αυτό του κειµένου της Ζ. 
Σαρή, και γράψτε του ένα γράμμα. 


. Εργασία σε οµάδες: Από την εμπειρία σας καταγράψτε παραδείγματα που δείχνουν 
ποιες προτεραιότητες βάζουν οι σύγχρονοι άνθρωποι στη ζωήτους και κατόπιν πα- 
ρουσιάστε τα στην τάξη. 


» Μελετώντας παράλληλα τα δυο βιβλικά κείµενα (Φιλοξενία Αβραάμ -- Ευαγγελισμός 
Θεοτόκου), υπογραμμίστε τα σηµεία εκείνα που δείχνουν την κίνηση του Θεού προς 
τον άνθρωπο, καθώς και την απάντηση του ανθρώπου στην κίνηση αυτή. Στη συνέ- 
χεια εξηγήστε γιατί, όταν οι Χριστιανοί μιλούν για πίστη, εννοούν µια σχέση αγάπης 
και εμπιστοσύνης ανάµεσα στον άνθρωπο καιτον Θεό. 


. Ὑπογραμμίστε στο κείµενο του ψαλμού 103 λέξεις και φράσεις που δείχνουν τη στά- 
ση του Θεού προςτον κόσμο. Εξηγήστε πὠς αισθάνεται ο πιστός. Διαλέξτε έναν στίχο 
ως τίτλο για την εικόνα της Μονής Φιλανθρωπηνών. 


. Χωριστείτε σε µικρές οµάδες και επιλέξτε δύο κείµενα (από την Κ. Διαθήκη ή την εκ- 
Κλησιαστική παράδοση) που αναφέρονται στα γνωρίσματα του καινούριου ανθρώ- 
που. Αναγνωρίστε σ’ αυτά αξίες ζωής και ανακοινώστε στην ολομέλεια. Στη συνέχεια, 
συζητήστε στις οµάδες σας ποιες από αυτές τις αξίες σχετίζονται µε τις ανάγκες των 
σύγχρονων ανθρώπων. 


. Αςπροσπαθήσουμµε σε οµάδες να παρουσιάσουμε στην ολομέλεια της τάξης µία σκη- 
νή από την Ομιλία του Μ. Βασιλείου, Προς πλουτούντας. 


- Καταγράψτε ερωτήσεις που θα θέλατε να κάνετε στον π. Αντώνιο της Κιβωτού του 
Κόσμου. 


. Ιστοεξερεύνηση για το κοινωνικό έργο και την προσφορά της «Αποστολής» και πα- 
ρουσίαση στην ολομέλεια της τάξης. 

Πἱ. Ζωή µε ευθύνη για την κτίση 


Από την Παλαιά Διαθήκη για την κτίση 


Η γη δεν πρέπει να πωλείται 
οριστικά, γιατί ανήκει σ’ εµέ- 
να κι εσείς είστε σαν ξένοι 
που τους δόθηκε η άδεια να 
την κατοικούν. 

Λευ25, 23 


Τη γη επισκέπτεσαι και της χαρίζεις αφθονία, 
την πλημμυρίζεις αγαθά: 
µε νερό, Θεέ, γεμίζεις το ποτάμι σου, 
φροντίζεις την καρποφορία της, 
έτσι καθώς την προετοιµάζεις. 
Δίνεις στ’ αυλάκια της να πιουν, 
το σβολιασμένο της το χώμα ισιώνεις, 
την απαλαίνεις µε την ήρεμη βροχή 
και ευλογείς το κάθε της βλαστάρι. 
Όλο τον κύκλο της χρονιάς 
τονε στολίζεις µε τις καλοσύνες σου: 
όπου περάσεις χύνεται η αφθονία. 
Στις στέπες τα λιβάδια θάλλουν 
κι οιλόφοι περιζώνονται χαρά. 
Γεμίζουν πρόβατα τα βοσκοτόπια, 
οι κάμποι µες στις θημωνιές τυλίγονται:- 
τραγούδια και κραυγές χαρά ηχούν! 

Ψλ 65, 10-14 


Έναστρη νύχτα, Βίνσεντ Βαν Γκογκ 

Κοιτώ τους ουρανούς, τα δημιουργήματά σου, 
τη σελήνη και τ’ αστέρια, που χεις στεριώσει εσύ: 
Τι εἰν’ ο άνθρωπος, ώστε να νοιάζεσαι γι’ αυτόν, 

ο κάθε άνθρωπος, ώστε να τον φροντίζεις; 

Λίγο πιο κάτω απ’ τους αγγέλους τον κατέταξες, 

µε δόξα τον στεφάνωσες και µε τιµή: 

κυρίαρχο τον έβαλες σ’ ὀ,τιτα χέρια σου δημιουργήσαν, 
τα πάντα υπέταξες κάτω απ’ την εξουσία του: 
τα πρόβατα, τα βόδια όλα, 

ακόμα και τ’ άγρια θεριά: 
τα πετεινά του ουρανού, της θάλασσας τα ψάρια, 
που µέσα απότους δρόμους τους θαλάσσιους 
πορεύονται. 
Ψλ 8, 4-8 


Τότε θα βόσκει ο λύκος µε το αρνί µαζί, 
κι η λεοπάρδαλη θα ξεκουράζεται µε το κατσίκι αντάµα: 
το μοσχάρι, ο ταύρος και το λιοντάρι μαζί θα βόσκουν, 
κι ένα μικρό παιδί θα τα οδηγεί: 
το βόδι κι η αρκούδα θα βόσκουνε µαζί, 
μαζί θα’ναι καιτα μικρά τους: 
και το λιοντάρι και το βόδι άχυρα θα ΄χουν για τροφή. 
Το νήπιο στην τρύπα της οχιάς, 
και στων μικρών της τη Φωλιά 
το χέριτου θ’ απλώνει. 
Κανένας δεν θα προξενεί κακό στον άλλο, 
ούτε κανέναν θα μπορούν να εξολοθρέψουν 
στο όρος µου το άγιο, 
γιατί η γνώση του Κυρίου θα γεμίσει ολόκληρη τη γη, 
καθώς σκεπάζουν τ’ άφθονα νερά τις θάλασσες. 
Ησ 11, 6-9 


Από τα ειρηνικά: 


Πάουλ Κλέε 


Πάουλ Κλέε 


Ευχές για την κτίση 


Για ευνοϊκές καιρικές συνϑήκες, για πλούσια καρποφορία της γης και χρόνια ειρηνικά ας πα- 


ρακαλέσουμε τον Κύριο. Κύριε ελέησον. 


Από την Αγία Αναφορά: 


[...] αφού πήρε το ψωμί στα άγια και αμόλυντα και αγνά του χέρια, ευχαρίστησε και ευλόγησε, 
το αγίασε, το κομμάτιασε, το έδωσε στους αγίους µαϑητές του και αποστόλους και είπε: 

«Λάθετε και φάγετε, αυτό είναι το σώμα µου που για χάρη σας κομματιάζεται, για τη συγχώ- 
ρεση των αμαρτιών σας». Το ἰδιο έκανε και µε το ποτήριο µετά το δείπνο λέγοντας: «Πιείτε 


απ’ αυτό όλοι, αυτό είναι το αίμα µου» [...] 

Από τη Θ. Λειτουργία του Χρυσοστόμου 


Η σχέση του Οσίου Σιλουανού του Αθωνίτη µε την κτίση 


Ο Γέροντας φρόντιζε ακόµα και για τα φυτά. Πίστευε πως κάθε κα- 
κομεταχείριση που τα βλάπτει είναι αντίθετη µε τη διδαχή της χά- 
ρης. Θυμάμαι µια φορά που βάδιζα μαζί του το μονοπάτι που οδη- 
γούσε απὀ τη Μονή στο καλύβι, όπου πέρασα ένα έτος. Αυτή η κα- 
λύβα απέχει περίπου ένα χιλιόμετρο από το μοναστήρι. Ο Γέροντας 
ερχόταν να δει την κατοικία µου. Κρατούσαμε ραβδιά, όπως συνη- 
θίζεται στις ορεινές περιοχές. Και στις δυο πλευρές από το μονοπάτι 
Φύτρωναν αραιά ψηλά αγριόχορτα. Μετη σκέψη να µην αφήσωτα 
χόρτα να κλείσουν το μονοπάτι, χτύπησα µε το ραβδί ένα βλαστό 
στην κορφή του, ώστε να εμποδίσω την ωρίμανση των σπόρων. Η 
χειρονομία µου φάνηκε βάναυση στον Γέροντα και κούνησε ελαφρά µε αμηχανία το κεφάλι 
του. Κατάλαβα τι σήμαινε αυτό και ντράπηκα. Ο Γέροντας έλεγε πως το Πνεύμα του Θεού δι- 
δάσκει τη συμπόνια για όλη την κτίση, ώστε να µην κόβουμε ούτε τα φύλλα του δέντρου χω- 
ρίς ανάγκη. «Να, ένα πράσινο φύλλο πάνω στο δέντρο, και συ το έκοψες χωρίς ανάγκη. Αν 
και δεν εἶναι αμαρτία, πώς να το πω, προκαλεί οίκτο. Η καρδιά που έμαθε ν’ αγαπά, λυπάται 
όλη την κτίση». 


Αρχ. Σωφρόνιος του Έσσεξ, Ο Γέροντας Σιλουανός του Άδω 


Συνάντηση µε ένα αηδονάκι 


Μια μέρα, ένα πρωινό προχώρησα μόνος µου στο παρθένο δάσος. Όλα, δροσισµένα από την 
πρωινή δροσιά, λαμπύριζαν στον ήλιο. Βρέθηκα σε µια χαράδρα. Την πέρασα. Κάθισα σ’ ένα 
βράχο. Δίπλα µου κρύα νερά κυλούσαν ήσυχα κι έλεγα την ευχή. Ησυχία απόλυτη. Τίποτα δεν 
ακουγόταν. Σε λίγο, µέσα στην ησυχία ακούω µια γλυκιά φωνή, µεθυστική, να ψάλλει, να 
υμνεί τον Πλάστη. Κοιτάζω, δεν διακρίνω τίποτα. Τελικά, απέναντι σ’ ένα κλαδί βλέπω ένα 
πουλάκι: ήταν αηδόνι. Κι ακούω το αηδονάκι να κελαηδάει, να σχίζεται: μάλλιασε, που λέμε, 
η γλὠσσατου, φούσκωσε απ’ τουςλαρυγγισμούς ο λαιμός του. Αυτό το πουλάκιτο µικροσκο- 
πικό να κάνει κατά πίσω τα φτερά του, για να έχει δύναμη και να βγάζει αυτούς τους γλυκύ- 
τατους τόνους, αυτή την ωραία φωνή καινα φουσκώνει ο λἀρυγγάς του! Πω, πω, πω! Να΄χα 
ένα ποτηράκι µε νερό, για να πηγαίνει να πίνει και να ξεδιψάει! 

Μου ήρθαν δάκρυα στα μάτια. [...] 

Δεν μπορώ να σας μεταφέρω αυτά που ένιωσα. Αυτά που αισθάνθηκα. Σας φανέρωσα, 
όµως, το μυστήριο. Και σκεπτόµουν. «Γιατί το αηδονάκι να βγάζει αυτούςτους λαρυγγισμούς; 
Γιατί να κάνει αυτές τις τρίλιες; Γιατί να ψάλλει αυτό το υπέροχο άσμα; Γιατί, γιατί, γιατί... 
γιατί να ξελαρυγγιάζεται; Γιατί, γιατί, για ποιο σκοπό; Μήπως περιμένει να το επαινέσει κα- 
νείς; Όχι, βέβαια, εκεί κανείς δεν θα το κάνει αυτό». Μόνος µου Φιλοσοφούσα. [...] Πόσα δεν 
μου εἰπε το αηδονάκι! Και πόσα τού είπα µες στη σιωπή: «Αηδονάκι µου, ποιος σου είπε ότι 
εγώ θα περνούσα από ’δω; Εδώ κανείς δεν πλησιάζει. Είναι τόσο απρόσιτο το μέρος. Πόσο 
ωραία κάνεις χωρίς διακοπή το καθήκον σου, την προσευχή σου στον Θεό! Πόσα μου λες, αη- 
δονάκι µου, πόσα µε διδάσκεις! Θεέ µου, συγκινούμαι. Αηδόνι µου, µου δείχνεις µε το κελάη- 
δηµά σου πώςνα υμνώ τον Θεό, µου λες χίλια, πολλά, πάρα πολλά... 

Δεν εἶμαι καλά από υγεία, να τα πω όπως τα νιώθω. Θα μπορούσε να γραφεί ένα ολόκληρο 
πεζογράφημα. Το αγάπησα πολύ το αηδόνι. Το αγάπησα και μ’ ενέπνευσε. Σκέφτηκα: «Γιατί 
εκείνο κι όχι κι εγώ; Γιατί εκείνο να κρύβεται κι όχι κι εγώ;». Και µου ήρθε στο νου ότι πρέπει 

Φωτεινή Στεφανίδη, εικονογράφηση από το βιβλίο Λ. Λαμπρέλη, Το κρυμμένο νερό 


να φύγω, πρέπει να χαθώ, πρέπει να µην υπάρχω. Είπα: «Γιατί; Είχε αυτό κόσµο µπροστάτου; 
Ήξερε ότι ήμουν εγώ και τ’ άκουγα; Ποιος τ’ άκουγε που ξελαρυγγιάζονταν; Γιατί πήγαινε σε 
τέτοια κρυφά µέρη; Αλλά κι εκείνα τ’ αηδόνια µες στο λόγγο, µες στη ρεματιά που βρισκό- 
ντουσαν τη νύκτα και την ηµέρα, το βράδυ και το πρωί, ποιος τ’ άκουγε που ξελαρυγγιαζό- 
ντουσαν όλα; Και γιατί το κάνανε αυτότο πράγμα; Και γιατί πηγαίνανε σε τέτοια κρυφά μέρη; 
Γιατί σπάζανε το λἀρυγγά τους; Ο σκοπός ήταν η λατρεία, το Ψάλσιµο στον Δημιουργότους, 
η λατρεία στον Θεό». Έτσι τα εξηγούσα. 

Όλα αυτά τα θεώρησα ότι ήταν του Θεού άγγελοι, δηλαδή πουλάκια που δοξάζανε τον 
Θεό, τον Πλάστη των πάντων και δεν τ’ άκουγε κανείς. Ναι, κρύβονταν, να µην τ’ ακούει κα- 
νείς, πιστέψτε με! Δεν τα ενδιέφερε να τ’ ακούνε, αλλά ποθούσαν μες στη μοναξιά, μες στην 
ησυχία, µες στην ερημιά, µες στην σιωπή να τ’ ακούειποιος άλλος; Ο Πλάστης των πάντων, ο 
Δημιουργός του παντός. Αυτός που τους χάριζε ζωή και πνοή και φωνή. Θα ρωτήσετε: «Είχανε 
μυαλό;». Τινα πω, δεν ξέρω αν το έκαναν συνειδητά ή όχι. Δεν ξέρω. Γιατί αυτά είναι πουλά- 
κια. Μπορεί τώρα να εἶναι στη ζωή και µετά να µην υπάρχουν, όπως λέει η Αγία Γραφή. Δεν 
πρέπει εμείς να σκεπτόµαστε διαφορετικά απ’ ὀ,τι λέει η Αγία Γραφή. Ο Θεός µπορεί να µας 
παρουσιάσει ότι όλοι αυτοί ήταν άγγελοι του Θεού. Εμείς δεν τα ξέρουμε αυτά. Πάντως κρύ- 
βονταν, να µην ακούσει κανείς τη δοξολογία τους. 

Όσιος Πορφύριος ο Καυσοκαλυβίτης 


«Να αγαπάτε τα δέντρα» 


Θυμάμαι τώρα πως στη δεκαετία 
του 1960, όταν ήμουν διάκονος στη 
Μονή Αγίου Ιωάννου Θεολόγου 
στην Πάτμο, ο γἐροντάς µας, ο πα- 
τήρ Αμφιλόχιος, συνήθιζε να µαςλέ- 
ει: «Γνωρίζετε πως ο Θεός μάς έδω- 
σε μία ακόµη εντολή, που δεν ανα- 
φέρεται στην Αγία Γραφή; Είναι η 
εντολή να αγαπάτε τα δέντρα». Πί- 
στευε πως όποιος δεν αγαπούσε τα 
δέντρα δεν αγαπούσε τον Χριστό. 
«Όταν Φυτεύετε ένα δέντρο», µας 
έλεγε, «Φυτεύετε ελπίδα, Φυτεύετε Ελαιόδεντρα στη Μυτιλήνη, Κωνσταντίνος Μαλέας 

ειρήνη, φυτεύετε αγάπη και θα λάβετε τη χάρη του Θεού». Ἠταν ένας οικολόγος πολύ πριν η 
οικολογία έρθει στην επικαιρότητα. Ακούγοντας τις εξομολογήσεις των χωρικών, τους έβαζε 
ως επιτίµιο ή ποινή να φυτέψουν ένα δέντρο. Και δεν ήταν µόνο αυτό: ο ίδιος περιφερόταν 
στο νησί για να δει πώς πηγαίνουν τα επιτίµια των χωρικών, να δει αν πότιζαν τακτικά το δέ- 
ντροπου είχαν Φυτέψει και αν το φρόντιζαν να µην το φάνε οι κατσίκες. Το παράδειγµα και η 
επἰδρασή του μεταμόρφωσαν το νησί: εκεί που πριν ογδόντα χρόνια το νησί ήταν γεμάτο ξε- 
ρές και γυμνές πλαγιές, σήμερα φύονται πεύκα και ευκάλυπτοι. 

Κάλλιστος ΝαΓ6, «Διά της Δημιουργίας στον Δημιουργό» 


Ο Αγιος Μόδεστος καιτα ζώα 


Ο Αγιος Μόδεστος φέρεται να προστατεύει τα ζώα, ιδιαίτερα αυτά που σέρνουν άροτρο. 
Στη γιορτή του δε «γιορτάζουν» µόνο τα βόδια αλλά και όλα τα οικόσιτα ζώα. Σε πολλά µέ- 
ρη της Ελλάδας γίνονται αγιασμοί και τα ζώα «ευλογούνται» από τον ιερέα. Στη Λέσβο, 
στην γιορτή του Αγίου Μόδεστου, παίρνουν αγιασμό και ραντίζουν µε αυτόν τα χωράφια 
τους, για να γλιτώσουν απότις ακρίδες και όλα τα άλλα κακά. 

Η Εκκλησία γιορτάζει τον προστάτη των ζώων Άγιο Μόδεστο στις 18 Δεκεμβρίου. 


Η ευχή του Αγίου Μόδεστου γιατα ζώα 


Κύριε Ιησού Χριστέ, Εσύ που είσαι ο Θεός µου, γεμάτος ελεημοσύνη και Πανάγαθος, Εσύ που 
µε σοφία δημιούργησες ολόκληρο τον κόσμο, που μπορούμε να συλλάβουμε µε τον νου και 
τις αισθήσεις µας. Εσύ που όλα τα δημιουργήματά Σου τα πλημμυρίζεις µε τα ελέη Σου. 

Εσύ που µετην πανάγαθη Πρόνοιά Σου για όλα προνοείς και για όλα σου τα κτίσματα, άυ- 
λα ή υλικά, λογικά ή άλογα, έμψυχα ή άψυχα, από το πρώτο μέχρι το τελευταίο φροντίζεις 
[...|Σε Σένα λοιπόν δέομαι, Δέσποτα Πανάγαθε και Ποιητή του παντός, και Σε, που είσαι ο αἰ- 
τιος της ζωής, ικετεύω. Άκουσε µε ευμένεια την προσευχή µου αυτή και διώξε κάθε θανατη- 
φόρα ασθένεια και κακό από τα βόδια, τα άλογα, τα γαϊδούρια, τα μουλάρια, τα πρόβατα, τις 
κατσίκες, τις μέλισσες και τα υπόλοιπα ζώα, όσα χρειάζονται στη ζωή τους οι δούλοι Σου, που 
επικαλούνται Εσένα, που δίνεις όλα τα καλά και το ὀνομά µου. [....] 


Ναι, Κύριε Ιησού Χριστέ, λυπήσου τα σπλάχνα Σου τα ίδια και ελέησετα ζώα που πάσχουν, 
καθώς θερίζονται απὀ το δρεπάνι του θανάτου. Και επειδή δεν μπορούν να μιλήσουν, μόνο 
με τα μουγκανίσµατα και τις γοερές και άναρθρες φωνές μιλούν για τα βάσανα και τον πόνο 
τους, ώστε να τραβήξουν την συμπάθεια όσων έχουν λόγο [...] 


Ο Οικουμενικός Πατριάρχης Δημήτριος για την κτίση 


Ας θεωρήσουμετους εαυτούς µας, ο καθένας ανάλογα µε τη θέση του ή τη θέση της, ως προ- 
σωπικά υπεύθυνους για τον κόσμο, που µας εμπιστεύτηκε ο Θεός. Ό,τι προσέλαβε ο Υιός του 
Θεού καιτο έκανε σάρκα Του µέσα απότην Ενσάρκωσή Του, δεν θα έπρεπε [να επιτρέψουμε] 
να χαθεί. Αντίθετα, θα έπρεπε να γίνει ευχαριστιακή προσφορά στον Δημιουργό ένας ζωο- 
ποιός ἀρτος, από τον οποίο θα μεταλαμβάνουν εν δικαιοσύνη και αγάπη όλοι: ένας δοξαστι- 
κός ύμνος για όλα τα πλάσματα του Θεού. 


9, 
1ψρ-- . "96 | Φ, 6» 
| Ἐγώ ;-ᾱ ἡ αν Μα φ' 
43 κο «| 
Φ/ῷ τ νὰ ὲ ᾽ } ρα ἘΚ, κό ο η 9 1 


Δραστηριότητες 

1. Υπογραμμίστε στα κείµενα των Ψαλμών τα ρήματα που φανερώνουν πώς ενεργεί ο 
Θεός µέσα στην κτίση. Τι δείχνουν για τη σχέση Θεού- κτίσης; 

2. Ποια απάντηση δίνουν µε τη ζωή τους ο Ἁγ. Μόδεστος και ο Γέροντας Σιλουανός στα 
ερωτήματα: «Είναι η φύση ιδιοκτησία µας; Ποια είναι η ευθύνη µας γι’ αυτήν;». 

3. Πώς περιγράφει ο Γέροντας Πορφύριος µέσα από τη συνάντησή του µε το αηδονάκι 
τη σχέση της κτίσης µε τον Θεό; 

4. «Ατελιέ»: Δημιουργήστε µια ζωγραφιά εμπνευσμένη από τα κείµενα της θεματικής 
ενότητας για τη σχέση του ανθρώπου µε την κτίση, αλλά και από δικούς σας προβλη- 
ματισμούς για το σύγχρονο οικολογικό πρόβλημα. Στη συνέχεια θα αναρτήσουµε το 
έργο σας στην τάξη. 

Γ΄ ΘΕΜΑΤΙΚΗ ΕΝΟΤΗΤΑ 
Ιεραποστολή και Διακονία: Η ζωή της Ορθόδοξης Εκκλησίας 
αγκαλιάζει τον κόσμο ολάκερο! 


οἱ οὐς "ολλυπικεῖς Πιο κύρλ ος « µο θζιος ΠΑΡΑΔΙΡΟΝΙΟς 
τὸ ΚΡΙΛΛΙΝΟ ἈΠΦΒΗΤΟ ᾿ εἷς τὸς οΛΛΈ“ς 


Ο άγιοι Κύριλλος και Μεθόδιος, φωτιστές των Σλάβων 


ΠΕΡΙΕΧΟΜΕΝΑ 


|. Η ΣΗΜΑΣΙΑ ΤΗΣ ΑΓΚΑΛΙΑΣ 
ἱ.. Ποια συναισθήματα γεννά µια αγκαλιά πατρικής/µητρικής αγάπης; 
|. Πόσοι χωράνε σε µια αγκαλιά; 


[|]. «ΥΜΕΙΣ ΕΣΤΕ ΤΟ ΑΛΑΣ ΤΗΣ ΓΗΣ» (Μτ 5, 13): ΙΕΡΑΠΟΣΤΟΛΗ ΚΑΙ ΔΙΑΚΟΝΙΑ 

Ι. Διακονία: Οι πολλές όψεις της σε όλον τον κόσμο 

|. ἱεραποστολή: το άνοιγμα και η μαρτυρία στα πέρατα του κόσμου 

Πἰ, Ο Αρχιεπίσκοπος Αλβανίας Αναστάσιος: Ένα ζωντανό παράδειγµα 
διακονίας 

|. Η σηµασία της αγκαλιάς 


ἱ. Ποια συναισθήµατα γεννά µια αγκαλιά πατρικής/µητρικής αγάπης; {. Πόσοι χωράνε 
σε µία αγκαλιά; 


ΙΙ. «Ὑμεῖς ἐστε τὸ ἅλας τῆς γῆς» (Μτ 5, 13): 
Ιεραποστολή και Διακονία 


ἱ. Διακονία: Οι πολλές όψεις της σε όλον τον κόσμο 


«Αείποτε η εκκλησιαστική φιλανθρωπία δεν περιωρίζετο απλὠς εις την περιστασιακήν αγα- 
θοεργίαν προς τον ενδεή καιτον πάσχοντα, αλλά απέβλεπε και εις την απάλειψιν των αιτίων, 
τα οποία δημιουργούν τα κοινωνικά προβλήµατα. Το «έργο διακονίας» της Εκκλησίας (Εφεσ. 
4, 12) αναγνωρίζεται υπό πάντων». 

Εγκύκλιος της Αγίας και Μεγάλης Συνόδου της Ορθοδόξου Εκκλησίας, Κρήτη 2016 


«Η Ορθόδοξος Εκκλησία, επιτελούσα την σωτήριον αυτής αποστολήν εν τω κόσµω, μεριμνά 
εμπράκτως διά πάνταςτους ανθρώπους χρήζοντας βοηθείας, τους πεινώντας, τους απόρους, 
τους ασθενείς, τους αναπήρους, τους υπερήλικας, τους διωκομένους, τους αιχμαλώτους, τους 
φυλακισμένους, τους αστέγους, τα ορφανά, τα θύματα των καταστροφών καιτων πολεμικών 
συγκρούσεων, της εµπορίας ανθρώπων καιτων συγχρόνων μορφών δουλείας. Αι καταβαλλό- 
μεναι υπότης Ορθοδόξου Εκκλησίας προσπάθειαι διά την καταπολέµησιν της ενδείας καιτης 
κοινωνικής αδικίας αποτελούν ἐκφρασιν της πίστεως αυτής και διακονίαν Αυτού του Κυρίου, 
ο οποίος εταύτισεν Εαυτόν προς πάντα άνθρωπον [...]». 


Αγία και Μεγάλη Σύνοδος της Ορθόδοξης Εκκλησίας, 
Η αποστολή της Ορθοδόξου Εκκλησίας στον σύγχρονον κόσμον, Κρήτη 2016 

«Η Ιεροσύνη δεν είναι αξίωμα και εξουσία µετην κοσμική σηµασία, αλλά µε την πνευματική. 
Σκοπός της είναι η διακονία του λαού. Κάθε λειτούργημα στην Εκκλησία είναι διακονία». 


Γκότσης Χ., Μεταλληνός π. Γ., Φίλιας Γ., Ορθόδοξη Πίστη και Λατρεία 


|. Ιεραποστολή: το άνοιγµα και η μαρτυρία στα πέρατα του κόσμου 


Με τον όρο ἱεραποστολή έχει καθιερωθεί η έννοια της αποστολής κηρύκων του χριστιανικού 
Ευαγγελίου µε σκοπό τη διάδοση της διδασκαλίας του Χριστού και την ίδρυση νέων εκκλη- 
σιαστικών κοινοτήτων. Πρώτοι ιεραπόστολοι θεωρούνται οι ίδιοι οι µαθητές του Χριστού. Το 
έργο τους αυτό συνεχίζεται μέχρι και σήμερα από τους πιστούς και τις Εκκλησίες τους που 
διακονούν σε όλο τον κόσμο. Στο διάβα της Ιστορίας εντατικό ιεραποστολικό έργο σε όλο τον 
κόσμο ανέλαβαν κυρίως η Καθολική Εκκλησία και οι Προτεστάντες. Η Ορθόδοξη Εκκλησία 
ιστορικά έχει να επιδείξει κυρίως το έργο των αδελφών Κυρίλλου και Μεθοδίου (Θος αιώνας) 
στους σλαβικούς λαούς, ενώ ενεργότερο ρόλο ανέλαβε μόλις τον 206 αιώνα. 

«Η Ορθόδοξος Εκκλησία, πιστή εἰς την οµόφωνον ταύτην αποστολικήν παράδοσιν και µυ- 
στηριακήν εμπειρίαν, αποτελεί την αυθεντικήν συνέχειαν της µιας, αγίας, καθολικής και απο- 
στολικής Εκκλησίας, ως αύτη ομολογείται ειςτο Σύμβολον της πίστεως και βεβαιούται διά της 
διδασκαλίας των Πατέρων της Εκκλησίας. Ούτως, αισθάνεται μείζονα την ευθύνην αυτής όχι 
μόνον διά την αυθεντικήν βίωσιν της εμπειρίας αυτής υπό του εκκλησιαστικού σώματος, αλ- 
λά και διά την αξιόπιστον μαρτυρίαν της αληθείας προς πάντας τους ανθρώπους». 


Εγκύκλιος της Αγίας και Μεγάλης Συνόδου της Ορθοδόξου Εκκλησίας, Κρήτη 2016 


«Οι ορθόδοξοι πιστοί είναι και οφείλουν να είναι απόστολοιτου Χριστού εν τω κόσµω. Η απο- 
στολή αυτή πρέπει να εκπληρούται όχι επιθετικώς, αλλ’ ελευθέρως, εν αγάπη και εν σεβασμώ 
προς την πολιτιστικήν ταυτότητα ατόμων και λαών. Εις την προσπάθειαν αυτήν οφείλουν να 
συμμετέχουν πάσαι αι Ορθόδοξοι Εκκλησίαι µε τον δέοντα σεβασμόν ειςτην κανονικήν τάξιν». 


Εγκύκλιος της Αγίας και Μεγάλης Συνόδου της Ορθοδόξου Εκκλησίας, Κρήτη 2016 


«Η Εκκλησία ασκώντας ιεραποστολικό έργο θέλει να δημιουργήσει πρόσωπα κι όχι οπαδούς. 
Οιοπαδοί είναι αμφιλεγόμενα πρόσωπα. [...] Στόχος της ιεραποστολής είναι να σχηματίσει εκ- 
κλησιαστικές κοινωνίες όχι σαν «πολιτείες του Θεού», αλλά σαν πολιτείες ελεύθερων που η 
κοινωνικότητά τους δεν θα σταματάει στην ανταλλαγή και απόλαυση των «αγαθών του πολι- 
τισμού», «της ποιότητας ζωής», αλλά θα είναι αντανάκλαση της κοινωνικότητας των τριών 
Προσώπων της Αγίας Τριάδος. [...] Οι άνθρωποι, [...] δεν ζητούν συμπόνια, αλλά «Φιλανθρω- 
πία», δηλαδή αγάπη για τον άνθρωπο. [...] Χρειάζεται ένας στόχος: Να Φανερωθεί η αλήθεια 
του Θεού στον κόσμο όλο, µακριά από πιθανή σύνδεση της µε ιδεολογίες, ευσεβισμούς, αφε- 
λείς δεισιδαιµονικές αντιλήψεις ή µια ξερή επιστηµονικοφάνεια». 

Καριώτογλου Αλ., Ένας μονόδρομος καταργείται 

«Αυτός που στην πραγματικότητα κάνει την ιεραποστολή δεν εἶναι ο ιεραπόστολος. Είναι ο 
ίδιος ο Θεός. [...] Αυτό σηµαίνει ότι η ιεραποστολή είναι βασικά έργο του Θεού, στο οποίο 
μας κάνει την τιµή να µας καλεί για συνεργούς». 


Βουλγαράκης Η., Ποιος ασκεί το έργο της ιεραποστολής; 


|. ἱεραποστολή: το άνοιγµα και η μαρτυρία στα πέρατα του κόσμου 


«Αργότερα, θυμάμαι, στην Κένυα το 1988, στη Λαϊκίπια, σε 2.000 μ. υψόμετρο, κοντά στον 
Ισημερινό, κάτω από την επιβλητική κορυφή του όρους Κένυα. Ανάμεσα στους νεοφώτιστους 
ήταν πολλοί και πολλές από τη φυλή Τουρκάνα, που μέχρι πρότινος ζούσαν σε πρωτόγονες 
συνθήκες. Είχα τη χαρά να λειτουργήσω μαζί τους στο Ολ Μαράν, σε ἐνα παράπηγµα που 
άφηνε ελεύθερο τον βουνίσιο δυνατό αέρα καιτη βροχή να ανακατεύονται µετις ψαλμωδίες. 
Βλέποντας τα ηλιοκαμένα πρόσωπα των νεοφωτίστων Αφρικανών να προσέρχονται εκστατικά 
στη Θεία Κοινωνία, ένιωσα την ανάγκη να οµολογήσω: Εκ µέρουςτου λαού καιτης Εκκλησίας 
της χώρας µου, που την ίδρυσε ο Απόστολος Παύλος, θέλω να σας ζητήσω συγγνώμη γιατί 
ήρθαμε τόσο αργά, µε καθυστέρηση αιώνων». 


Συνέντευξη Αρχιεπισκόπου Αλβανίας Αναστασίου, εφημ. Καθημερινή, 18-1-2009 


Δραστηριότητες 


1. Ας καταγράψουµε στον πίνακα λέξεις ή µικρές φράσεις που µας έρχονται στον νου 
µετις λέξεις «Ιεραποστολή» και «Μαρτυρία». 


2. «Διακονία στον σημερινό κόσμο». Με βάση αυτήν την πρόταση σκεφτείτε ατομικά 
γύρω από το υπό διερεύνηση θέµα. Στη συνέχεια σε ζευγάρια παρουσιάστε τις από- 
ψεις σας και προσπαθήστε να διαμορφώσετε και να καταγράψετε κοινές απόψεις 
που εκφράζουν την ομάδα σας. Στο τέλος κάθε ομάδα-ζευγάρι θα παρουσιάσει τις 
ιδέες της σε όλη την τάξη και θα συζητήσουμε στην ολομέλεια της τάξης. 

3. Έρευνα: «Ορθόδοξη Ιεραποστολή». Χωρισμένοι σε οµάδες θα εντοπίσετε πληροφο- 
ρίες για την Ορθόδοξη Ιεραποστολή (από έντυπο και ηλεκτρονικό υλικό) και θα τις 
παρουσιάσετε στην τάξη. 


4. Αφού χωριστούµε σε οµάδες, θα προσπαθήσουμε να οργανώσουµε την προετοιµα- 
σία ενός ιεραποστολικού ταξιδιού µε βάση το κριτήριο της διακονίας καιτης µαρτυ- 
ρίας. Κάθε ομάδα θα αναλάβει και έναν διαφορετικό τοµέα (χρονοδιάγραμμα κ.ά.). 
Στο τέλος, όλες οι οµάδες θα συνεργαστούν για να παρουσιάσουν συνολικά τοιερα- 
ποστολικό ταξίδι. 

5. Παρουσίαση συνέντευξης Αρχιεπισκόπου Αλβανίας Αναστασίου στην ολομέλεια της 
τάξης. 

6. Η Αγία και Μεγάλη Σύνοδος διαπιστώνει ότι η Εκκλησία δεν περιορίζεται στην περι- 
στασιακή αγαθοεργία αλλά και στην απάλειψη των αιτίων των κοινωνικών προβλη- 


μάτων. Καταγράψτετη γνώμη σας µε συντομία για το ζήτημα αυτό και παρουσιάστε 
στην ολομέλεια της τάξης. 

Δ΄ ΘΕΜΑΤΙΚΗ ΕΝΟΤΗΤΑ 


Ο σεβασμός του άλλου στην Ορθόδοξη παράδοση 


ΠΕΡΙΕΧΟΜΕΝΑ 


Ι. ΠΟΙΟΣ ΕΙΝΑΙ ΓΙΑ ΜΑΣ Ο «ΑΛΛΟΣ»; 
ι. Οάλλος ως ξένος. Από τον «μα- 
κρινό» στον «ανεπιθύμητο» 


ΙΙ. Ο «ΑΛΛΟΣ» ΓΙΑ ΤΟΥΣ ΧΡΙΣΤΙΑΝΟΥΣ 

᾽. Κάτω απὀ τη δρυ της Μαμβρή: 
Ο Θεός ως ξένος που ζητάει τη 
Φιλοξενία του ανθρώπου (Γεν 
18, 1-8) 

|. «Ποιος είναι ο πλησίον µου;»: 
Ο σπλαχνικός Σαμαρείτης (Λκ 
10, 25-37) 

Π, Αγ. Επιφανίου, «δός μοι τοῦτον 
τὸν ξένον» 

ἱν. Το Ευαγγέλιο στη γλὠσσα των 
άλλων: Ο εκχριστιανισµός των 
Σλάβων -- Κύριλλος και Μεθόδιος 

ν. Πέρα από δικαιώµατα και υπο- 
χρεώσεις: Η αγάπη «άνευ όρων 


κκ ; 
και ορίων» 


τ 


͵ ἍΝ ᾽ ως ος ε-ν Γ 
Να Ὁ ὍΝ ἘΝ 
ον ο νὰ 

|. Ποιος είναι για µας ο «άλλος»; 


ἰ. Ο άλλος ως ξένος. Από τον «μακρινό» στον «ανεπιθύμητο» 


ΙΙ. Ο «άλλος» για τους Χριστιανούς 


ἱ. Κάτω από τη δρυ της Μαμβρή: Ο Θεός ως ξένος που ζητάει τη φιλοξενία του ανθρώπου 


Ο Κύριος παρουσιάστηκε στον Αβραάμ, κοντά στη Δρυ 
Μαμβρή, ενώ αυτός καθόταν στο άνοιγμα της σκηνής 
του κατά το μεσημέρι. Σήκωσε τα μάτια του και είδε 
τρεις άντρες να στέκονται απέναντί του. Αμέσως έτρεξε 
νατους προὐπαντήσει και τους προσκύνησε ὡς τη γη. 
«Κύριέ µου», εἰπε, «αν έχω την εὐνοιά σου, µην προ- 
σπεράσεις το δούλο σου. Ας φέρουν λίγο νερό να πλύ- 
νετε τα πόδια σας, και µετά µπορείτε ν’ αναπαυθείτε 
κάτω από το δέντρο. Θα φέρω καιλίγο ψωμί να πάρετε 
δύναμη, και μετά μπορείτε να πηγαίνετε. Περάστε λοι- 
πόν από τον δούλο σας». Εκείνοι απάντησαν: «Κάνε 


Η Φιλοξενία των τριών αγγέλων από τον Αβραάμ, 
Μαρκ Σαγκάλ, 1931 

όπως εἰπες». Τότε ο Αβραάμ έτρεξε στη σκηνή και εἰπε στη Σάρρα: «Πάρε γρήγορα τρεις γα- 
βάθες αλεύρι εκλεκτό, ζύμωσέ το και κάνε πίττες». Μετά έτρεξε στα βόδια, πήρε ένα μοσχάρι 
τρυφερό και καλό, το έδωσε στον υπηρέτη, κι εκείνος το ετοίμασε στα γρήγορα. Πήρε ακόµα 
βούτυρο, γάλα και το µοσχάριπου είχε ετοιμάσει, καιτα έβαλε μπροστά στους άντρες. Αυτός 
στεκόταν απέναντί τους κάτω από τα δέντρα κι εκείνοι έτρωγαν. 

Γεν 18, 1-8 


Π. «Ποιος είναι ο πλησίον µου;» Ο σπλαγχνικός Σαμαρείτης 


Κάποιος νομοδιδάσκαλος παρουσιάστηκε 
στον Ιησού και, για να τον φέρει σε δύσκο- 
ΝΑΡΛΕΟΝΗ Τά ΚΑΛἅ λη θέση, του εἰπε: «Διδάσκαλε, τι πρέπει 
τόν, να κάνω για να κερδίσω την αιώνια ζωή;». 
Κι ο Ιησούς τού εἰπε: «Ο νόμος τι γρά- 
φει;». Εκείνος απάντησε: «Ν’ αγαπάς τον 
Κύριο τον Θεό σου μ’ όλη την καρδιά σου 
και μ’ όλη την ψυχή σου, μ’ όλη τη δύναμή 
σου και µε όλον τον νου σου: και τον πλη- 
σίον σου όπως τον εαυτό σου». «Πολύ 
σωστά απάντησες», του εἰπε ο Ιησούς: 
«αυτό κάνε και θα ζήσεις». Εκείνος όµως, 
θέλοντας να δικαιολογήσειτον εαυτότου, 
είπε στον Ιησού: «Και ποιος είναι ο πλη- 
σίον µου;». Πήρε τότε αφορμή ο Ιησούς 
Η παραβολή του καλού Σαµαρείτη, Αντώνιος Φίκος, και εἰπε: «Κάποιος άνθρωπος, κατεβαίνο- 
Αυγοτέµπερα σε χειροποίητο ιαπωνικό χαρτί ντας από τα Ιεροσόλυμα για την ἱεριχώ, 
κολλημένο σε ξύλο, 2013. έπεσε πάνω σε ληστές. Αυτοί τον ξεγύ- 
µνωσαν, τον τραυμάτισαν κι ἐφυγαν πα- 
ρατώντας τον μισοπεθαμένο. Έτυχε να κατεβαίνει από ᾿κείνον τον δρόμο και κάποιος ιερέας, 
ο οποίος, παρόλο που τον είδε, τον προσπέρασε χωρίς να του δώσει σημασία. Το ίδιο και κά- 
ποιος λευίτης, που περνούσε από κείνο το μέρος: κι αυτός, παρόλο που τον είδε, τον προσπέ- 
ρασε χωρίς νατου δώσει σημασία. Κάποιος όµως Σαμαρείτηςπου ταξίδευε, ήρθε προς το µέ- 
ρος του, τον είδε και τον σπλαχνίστηκε. Πήγε κοντά του, άλειψε τις πληγές του µε λάδι και 
κρασί καιτις έδεσε καλά. Μάλιστα, τον ανέβασε στο δικό του το ζώο, τον οδήγησε στο πανδο- 
χείο και φρόντισε γι’ αυτόν. Την άλλη μέρα, Φεύγοντας, έβγαλε κι έδωσε στον πανδοχέα δύο 
δηνάρια καιτου εἰπε: «Φρόντισέτον, και ό,τι παραπάνω ξοδέψεις, εγώ όταν ξαναπεράσω θα 
σε πληρώσω». Ποιος λοιπόν απ’ αυτούς τους τρεις, κατά τη γνώμη σου, αποδείχτηκε “πλη- 
σίον” εκείνου που έπεσε στους ληστές;». Κι εκείνος απάντησε: «Αυτός που τον σπλαχνίστη- 
κε». Τότε ο Ιησούς τού είπε: «Πήγαινε, και να κάνεις και συ το ἰδιο». 


Λκ 10, 25-37 

ΠΙ. Αγίου Επιφανίου, «δός μοι τοῦτον τὸν ξένον» 


Δυο κρυφοί µαθητές έρχονται να κρύψουν 
τον Ιησού στον τάφο. Ο μεν Νικόδημος µε- 
γαλόψυχος, προσφέροντας σμύρνα και 
αλόη, ο δε Ιωσήφ αξιέπαινος στην τόλμη 
καιτο θάρρος προς τον Πιλάτο. Διώχνοντας 
κάθε φόβο, µε τόλμη παρουσιάστηκε στον 
Πιλάτο ζητώντας το σώµα του Ιησού. Και 
όταν παρουσιάστηκε, φέρθηκε µε μεγάλη 
σοφία για να επιτύχει αυτό που ήθελε. Γι’ 
αυτό δε χρησιμοποιεί μπροστά στον Πιλάτο 
υπερήφανα και υψηλά λόγια, για να µην 
του ανάψει την οργή και χάσει το ζητούμε- 
νο. Αλλά τι του λέει; Ένα τιποτένιο αίτηµα, 
και για όλους μικρό, ἀρχοντά µου, ήλθανα 
σου ζητήσω. Ένα πολύ μικρό αίτημα. 


Τὸν ἥλιον κρύψαντα τὰς ἰδίας ἀκτῖνας καὶ τὸ 
καταπέτασμα τοῦ ναοῦ διαῤῥαγὲν τῷ τοῦ Σω- 
τῆρος ϑανάτῳ, ὁ Ἰωσὴφ ϑεασάμενος, προσῆλ- 
σε τῷ Πιλάτῳ καὶ καϑικετεύει λέγων: Δός μοι 
τοῦτον τὸν ξένον, τὸν ἐκ θρέφους ὡς ξένον ξε- 
νωϑέντα ἐν κόσμῳ. 
Δός μοι τοῦτον τόν ξένον, ὃν ὁμόφυλοι µι- 
σοῦντες ϑανατοῦσιν ὡς ξένον. 

Δός μοι τοῦτον τὸν ξένον, ὃν ξενίζομαι θλέ- 
πειν τοῦ ϑανάτου τὸ ξένον. 

Δός μοι τοῦτον τὸν ξένον, ὅστις οἶδε ξενί- 
ζειν τοὺς πτωχοὺς καὶ τοὺς ξένους. 

Δός μοι τοῦτον τὸν ξένον, ὃν Ἰούδας δολίως 
ἀπεξένωσε κόσμου. 

Δός μοι τοῦτον τὸν ξένον, ἵνα κρύψω ἐν τά- 
φῳ, ὃς ὡς ξένος οὐκ ἔχει τὴν κεφαλὴν ποῦ κλίνῃ. 

Δός μοι τοῦτον τὸν ξένον, ὃν ἡ μήτηρ ὁρῶ- 
σα νεκρωϑέντα, ἐθόα: «Ω Υἱὲ καὶ Θεέ μου, εἰ 
καὶ τὰ σπλάγχνα τιτρώσκομαι καὶ καρδίαν 
σπαράττοµαι νεκρόν σε καϑορῶσα, ἀλλὰ τῇ 
σῇ ἀναστάσει ϑαῤῥοῦσα μεγαλύνω». Καὶ τού- 
τοις τοίνυν τοῖς λόγοις δυσωπῶν τὸν Πιλᾶτον 
ὁ εὐσχήμων λαμθάνει τοῦ Σωτῆρος τὸ σῶμα, ὃ 
καὶ φόθῳ ἐν σινδόνι ἐνειλήσας καὶ σμύρνῃ κα- 
τέϑετο ἐν τάφῳ τὸν παρέχοντα πᾶσι ζωὴν αἰώ- 
νιον καὶ τὸ μέγα ἔλεος. 
Στιχηρὸν ψαλλόμενον τῷ ἁγίῳ καὶ μεγάλῳ σαββάτῳ, 
ποιηθὲν παρὰ τοῦ κυροῦ μεγάλου λογοθέτου Γεωρ- 
γίου τοῦ Ἀκροπολίτου (ιγ΄ αἰ.). 

Είδε ο Ιωσήφ τον ήλιο να κρύβει το ίδιο το 
φως του -- ο Σωτήρας πέθαινε και ο Ναός 
στα δυο σκιζόταν... Κι ευθύς στον Πιλάτο πη- 
γαίνει και τον παρακαλεί: Αυτόν τον Ξένον 
δος µου τον, από μωρό που ξενιτεύθηκε 
στον κόσμο µας -- σαν ξένο τον σκοτώσαν οι 
δικοί του. 

Δος µου ετούτον τον Ξένο -- παράξενος 
που ’ναι ο χαμός του... 

Αυτόν τον Ξένον δος µου τον, φιλόξενος 
ήταν για φτωχούς και ξένους. 

Δος µου τον τούτον τον Ξένο -- πώς τον 
αποξένωσε απ’ τον κόσμο ο Ιούδας... 

Δος µου τον τούτον τον Ξένο -ξένος είναι, 
να πάει δεν έχει πού-- άσε σε τάφο να τον 
κρύψω. 

Παρακαλώ σε δος μου τον, που η Μάννα 
του νεκρόν τον κράζει: «Θεέ και γυιόκα µου, 
τρύπια τα σπλάγχνα µου, πληγή η καρδιά 
µου νεκρόν που σ’ εἶδα - µα αναθαρρίζω κι 
ευλογώ, καθώς Ανάσταση λογιάζω». Έτσι 
θερμοπαρακαλούσε ο Ιωσήφ ο κόσμιος τον 
Πιλάτο. Παίρνειτο Σώμα του Ιησού, µε σμύρ- 
να τρέμοντας τ’ αλείφει, κι ένα σεντόνι α- 
πλώνει γύρω του στον τάφο ὡς τον κατεβά- 
ζει. - Ποιόν; Αυτόν που μέγα δίνει έλεος και 
ζωήν αιώνια! 


Γλωσσική απόδοση: Θεοδόσης Τάσιος 


ἵν. Το Ευαγγέλιο στη γλὠσσα των άλλων: Ο εκχριστιανισµός των Σλάβων (Άγιοι Κύριλλος 
και Μεθόδιος) 


Αρχικά οι κάτοικοι της γης μιλούσαν όλοι µία γλὠσσα και χρησιμοποιούσαν τις ίδιες λέξεις. 
Καθώς μετακινούνταν από την ανατολή, βρήκαν µια πεδιάδα στη χώρα της Σεναάρ κι εγκατα- 
στάθηκαν εκεί. Τότε είπαν μεταξύ τους: «Ελάτε να κατασκευάσουµε πλίθρες και να τις ψή- 
σουµε στη φωτιά». Έτσι για τις οικοδομές άρχισαν να χρησιμοποιούν πλίθρες αντί για πέτρες 
και πίσσα αντί για λάσπη. Μετά είπαν: «Ελάτε να χτίσουμε µια πόλη, κι έναν πύργο που η 
κορφή του να Φτάνει στους ουρανούς. Έτσι θα γίνουμε ονοµαστοί και δε θα διασκορπιστούµε 
πάνω στη γη». 


ο Κατέβηκε, λοιπόν, ο Κύριος να δει την πόλη και τον πύργο 
ες που έχτιζαν οι άνθρωποι. Και είπε ο Κύριος: «Τώρα όλοι αυτοί 
αποτελούν ένα λαό µε κοινή γλὠσσα: και τούτο΄’δω είναι η αρ- 
χή των πράξεών τους. Από ’δω και πέρα τίποτε απ’ όσα θα 
σκέφτονται να κάνουν δε θα τους είναι αδύνατο. Εμπρός, ας 
κατεβούμε κι ας επιφέρουµε εκεί σύγχυση στη γλὠσσατους, 
ώστε να µην καταλαβαίνει ο έναςτη γλὠσσα του άλλου». Έτσι 
ο Κύριοςτους διασκόρπισε από΄κει σε όλη τη γη και σταμάτη- 
σαν να χτίζουν την πόλη. Γι αυτό ονόμασαν την πόλη εκείνη 
Βαβέλ, γιατί εκεί ο Κύριος προκάλεσε σύγχυση στη γλὠσσα 
των ανθρώπων και από ’κειτους διασκόρπισε σε όλη τη γη. 


Γεν 11, 1-9 


Ο Πύργος της Βαβέλ, 
Σαλβαντόρ Νταλί, 1967 


Κοντάκιο της Πεντηκοστής 


Ὅτε καταθὰς τὰς γλὠσσας συνέχεε, Όταν (τον καιρό της Παλαιάς Διαθήκης) κατέβηκε 
διεμέριζεν ἔθνη ὁ Ὕψιστος: οΎψιστος Θεός, δημιούργησε σύγχυση στις γλὠσ- 
σεςτων ανθρώπων, χωρίζοντάςτους σε φυλές. Τώ- 
ρα (την ηµέρα της Πεντηκοστής), που μοιράζει τις 
πύρινες γλώσσες του Αγίου Πνεύματος, τους καλεί 
καὶ συμφώνως δοξάζομεν και πάλι όλους στην ενότητα. Γι’ αυτό, µε µία φω- 
τὸ πανάγιον Πνεῦμα. νή, μία πίστη, δοξολογούμε το Πανάγιο Πνεύμα. 


ὅτε τοῦ πυρὸς τὰς γλὠσσας διένειμεν, 
εἰς ἑνότητα πάντας ἐκάλεσε: 


Το δώρο της Πεντηκοστής: ενότητα και ποικιλία 


Σχετικὰ μὲ τὸ δῶρο τοῦ Παρακλήτου τὴν ἡμέρα τῆς Πεντηκοστῆς τρία πράγματα εἶναι ἰδιαίτε- 
ρα ἐντυπωσιακά: Πρῶτο, εἶναι ἕνα δῶρο σ’ ὅλους τοὺς ἀνθρώπους τοῦ Θεοῦ: «καὶ ἐπλήσθη- 
σαν ἅπαντες Πνεύματος Ἁγίου» (Πράξ. 2, 4). Τὸ δῶρο ἢ χάρισμα τοῦ Πνεύματος δὲν ἀπονέ- 
µεται µόνο στοὺς ἐπισκόπους καὶ τὸν κλῆρο, ἀλλὰ σὲ κάθε βαπτισμένο. 

Δεύτερο, εἶναι ἕνα δῶρο ἑνότητας: «ἦσαν ἅπαντες ὁμοθυμαδὸν ἐπὶ τὸ αὐτό» (Πράξ. 2, 1). 
Τὸ Ἅγιο Πνεῦμα κάνει τοὺς πολλοὺς νὰ εἶναι ἕνα Σῶμα ἐν Χριστῷ. Ἡ κάθοδος τοῦ Πνεύματος 
τὴν Πεντηκοστὴ ἀντιστρέφει τὸ ἀποτέλεσμα τοῦ πύργου τῆς Βαβέλ. 

Τὸ Πνεῦμα φέρνει ἑνότητα καὶ ἀμοιβαία κατανόηση, ἱκανώνοντάς µας νὰ μιλᾶμε «ἐν μιᾷ φω- 


38 


νῇ». Μεταμορφώνειτὰ ἄτομα σὲ πρόσω- 
πα. Γιὰ τὴν πρώτη Χριστιανικὴ κοινότητα 
στὰ Ἱεροσόλυμα, στὴν περίοδο ἀμέσως 
μετὰ τὴν Πεντηκοστή, λέγεται ὅτι «εἶχον 
ἅπαντα κοινὰ» καὶ ὅτι «τοῦ πλήθους τῶν 
πιστευσάντων ἦν ἡ καρδία καὶ ἡ ψυχὴ 
μία» (Πράξ. 2, 44- 4, 32): κι αὐτὸ θά’πρε- 
πε νά ναι τὸ σημάδι τῆς κοινότητας τοῦ 
Χριστοῦ τῆς Πεντηκοστῆς σὲ κάθε ἐποχή. 
Τρίτο, τὸ δῶρο τοῦ Πνεύματος εἶναι ἕνα 
δῶρο διαφοροποίησης: οἱ γλῶσσες τῆς 
φωτιᾶς «διαμερίζονται» ἢ «χωρίζονται» 
(Πράξ. 2, 3) καὶ κατανέμονται ἄμεσα στὸν 
καθένα. Τὸ Ἅγιο Πνεῦμα δὲν μᾶς κάνει 
μόνο ὅλους ἕνα, ἀλλὰ κάνει καὶ τὸν καθέ- 
να µας διαφορετικό. Στὴν Πεντηκοστὴ ἡ 
πολλαπλότητα τῶν γλωσσῶν δὲν καταρ- 
γήθηκε, ἀλλὰ ἔπαψε νὰ εἶναι ἡ αἰτία τοῦ 


Πεντηκοστή, Ευαγγέλιο του Ραμπουλά, 6ος αι., 
χωρισμοῦ: ὅπως προηγουμένως, ὁ καθέ- Λαυρεντιανή Βιβλιοθήκη, Φλωρεντία. 
νας μιλοῦσε στὴ δική του γλὠσσα, ἀλλὰ 

μὲ τὴ δύναμη τοῦ Πνεύματος ὁ καθένας μποροῦσε νὰ καταλάβει τοὺς ἄλλους. Γιὰ μένα τὸ νὰ 
εἶμαι Πνευματοφόρος σημαίνειν’ ἀντιλαμβάνομαι ὅλα τὰ διακριτικἁ χαρακτηριστικά τῆς προ- 
σωπικότητάς µου: σηµαίνει νὰ γίνω ἀληθινὰ ἐλεύθερος, ἀληθινὰ ὁ ἑαυτός µου µέσα στὴ µο- 
ναδικότητά µου. Ἡ ζωὴ µέσα στὸ Πνεῦμα ἔχει μιὰ ἀνεξάντλητη ποικιλία. 


Κάλλιστος Μν3γε, Ἐπίσκοπος Διοκλείας, 0 Ορθόδοξος Δρόμος 


Η προσφορά των δύο αδελφών στον σλαβικό πολιτισμό 


Για να τελούν τη Θεία Λειτουργία στη σλαβική και να 
κηρύττουν στην ίδια γλὠσσα, έπρεπε να έχουν λει- 
τουργικά βιβλία, πατερικές ομιλίες, νοµοκανονικά 
και άλλα κείµενα, μεταφρασμένα στη γλὠσσα αυτή. 
Στην αρχή δημιούργησαν ένα αλφάβητο, κατάλληλο 
να εκφράζει όλους τους Φθόγγους της σλαβικής 
γλὠσσας. Το αλφάβητο αυτό είναι γνωστό ως γλαγο- 
λιτικό (από τη σλαβική ρίζα ρο|, πρβλ. παλαιοσλαβι- 
κό Ρἱαρο[: λέξη, ϱἰαρο[αϊί: οµιλώ). Μετά, µε τη βοή- 
θεια σλαβικών αλλά και ελληνικών ριζών, σχημάτι- 
σαν έναν πλουσιότατο αριθµό λέξεων και εκφράσεων, για να μπορέσουν να μεταφέρουν 
στους Σλάβους όλο τον ποιητικό κόσμο των λειτουργικών βυζαντινών κειμένων, των ευαγγε- 
λικὠν και αποστολικὠν περικοπών, τα κανονικά και νομικά κείµενα, τις πατερικές ομιλίες κ.ά. 
Έτσι η σλαβική γλὠσσα από άγραφη έγινε ένα ευέλικτο όργανο, µε το οποίο ο βυζαντινός πο- 
λιτισμός μεταφυτεύθηκε στους Σλάβους. Και όχι µόνο αυτό: οι δύο αδελφοί έθεσαν τα θεµέ- 
λια µιας νέας λογοτεχνίας, της σλαβικής. Δεν μετέφρασαν στη γλὠσσα αυτή μόνο ελληνικά 
κείµενα, αλλά έγραψαν και πρωτότυπα έργα. 


Κύριλλος και Μεθόδιος 


Δημητρίου Γόνη, Ιεραποστολικοί αγώνες των αγίων Κυρίλλου και Μεϑοδίου -- Αποτίμηση της προσφορὰς τους 

ν. Πέρα από δικαιώµατα και υποχρεώσεις: Η αγάπη «ἄνευ ὅρων καὶ ὁρίων» 


Ο Ιωάννης Χρυσόστομος για την κοινωνική αδικία 


Δε φρίττεις, ἄνθρωπε, δεν κοκκινίζεις από ντροπή, όταν χαρακτηρίζεις επιτιθέµενον αυτόν 
που παλεύει γιατο ψωμίτου; Αυτός, αν και φέρεται επιθετικά, ωστόσο δικαιούταιτη συµπά- 
θειά µας, γιατί τόσο πολύ πιέζεται από την πείνα, ώστε αναγκάζεται να φορέσειτο προσωπείο 
της επιθετικότητας. Και πρέπει να σου πω ακόµα πως αυτός που επιτίθεται στην πραγµατικό- 
τητα είσαι εσύ, γιατί --αν και έρχεσαι τακτικά στην Εκκλησία και ακούς τα κηρύγματά µου- 
στην αγορά εντούτοις προτιµάςτο χρυσάφι, τις επιθυμίες καιτους φίλους σου, παράτις δικές 
µου προτροπές. 

Ρ.α. 60,535-538 


Δραστηριότητες 


1. Με βάση τη λέξη «Ξένος» ας καταγράψουµε µε σύντομο και χαρακτηριστικό τρόπο 
οτιδήποτε σας φέρνει στον νου η λέξη. Στη συνέχεια θα προσπαθήσουμε να εντοπί- 
σουµε ομοιότητες στις ιδέες που έχουν καταγραφεί και κατόπιν αντιθέσεις. 


2. Ας υποδυθούµε κάποιους από τους πρωταγωνιστές του σπλαχνικού Σαµαρείτη. Μία 
ομάδα θα υποδυθεί έναν ρόλο. Το κάθε µέλος µπορεί να αυτοσχεδιάσει, όταν το κρί- 
νει σκόπιμο και χωρίς να υπάρχει απόλυτη συμφωνία μεταξύ των μελών ὠστενα ανα- 
καλύψουμετις πολλές διαστάσεις ενός χαρακτήρα και τη συνθετότητα της συμπερι- 
φοράς. 

3. Αςπροσπαθήσουµε να µετασχηµατίσουµε το βιβλικό κείµενο γιατον Καλό Σαµαρείτη 
σε λογοτεχνικό και κατόπιν να το παρουσιάσουμε στην ολομέλεια της τάξης. Τι αλλα- 
γές θα πρέπει να κάνουμε; Τι δυσκολίες ενδεχομένως θα αντιμετωπίσουμε; Κατα- 
γράψτε τις ιδέες σας και κατόπιν παρουσιάστε στην τάξη. 


4. Ιστοεξερεύνηση: Στα βήματα των αγίων Κυρίλλου και Μεθοδίου (ταξίδια, τόποι, συ- 
ναντήσεις). Παρουσίαση στην ολομέλεια της τάξης. 


5. Χωρισμένοι σε οµάδες προσπαθήστε να εξηγήσετε τον χαρακτηρισμό των αγίων Κυ- 
ρίλλου και Μεθοδίου ως «φωτιστών των Σλάβων» µε βάση αυτά που μελετήσατε και 
κατόπιν παρουσιάστε στην ολομέλεια της τάξης αιτιολογώντας τη θέση σας. 


6. Ργο]εσῖ: Οι Έλληνες ως «άλλοι» τα νεότερα χρόνια (πρόσφυγες, μετανάστες). 

Ε΄ ΘΕΜΑΤΙΚΗ ΕΝΟΤΗΤΑ 


Η Ορθόδοξη Εκκλησία σε διάλογο µε τον δυτικό Χριστιανισμό 


ΠΕΡΙΕΧΟΜΕΝΑ 


|. ΚΟΝΤΑ ΚΑΙ ΜΑΚΡΙΑ 
ι. Συγκρούσεις, χωρισμοί, απομάκρυνση 
(σκέψεις και συναισθήματα) 


ΙΙ. ΣΧΙΣΜΑ ΤΟΥ 1054 
ἱ.. Καθολική Εκκλησία 


ΠΠ. ΧΡΙΣΤΙΑΝΙΚΕΣ ΕΚΚΛΗΣΙΕΣ ΚΑΙ ΟΜΟΛΟΓΙΕΣ 
ἰ.. Προτεσταντική Μεταρρύθμιση 
|. Προτεσταντικές Ομολογίες 

Πἰ, Αγγλικανική Εκκλησία 


ΙΝ. «Υπερ ΤΗΣ ΤΩΝ ΠΑΝΤΩΝ ΕΝΩΣΕΩΣ»: 
ΤΟ ΑΙΤΗΜΑ ΤΗΣ ΕΝΟΤΗΤΑΣ ΚΑΙ ΟΙ ΔΥΣΚΟΛΙΕΣ 
ΝΑ ΠΡΑΓΜΑΤΟΠΟΙΗΘΕΙ 


ἱ.. Η αρχιερατική προσευχή του Ιησού: 
«Ἵνα πάντες ἓν ὦσι» (Ιω. 17, 21) 


, |. Άρση αναθεµάτων Ορθοδόξων και Κα- 
Ρα ͵ 
τ - θολικών (1965 
ων τῇ. ; -- - 
ΠΠ, Κοινή Διακήρυξη Καθολικών - Ορθοδό 
ἕξων (2006) 


ἰν. Το Παγκόσμιο Συμβούλιο Εκκλησιών 
ν. Θεολογικοί διάλογοι 


Ν. «ΕΝ ΕΚΚΛΗΣΙΑΙΣ ΕΥΛΟΓΕΙΤΕ ΤΟΝ ΘΕΟΝ»: 
ΛΑΤΡΕΙΑ ΚΑΙ ΤΕΧΝΗ ΣΤΗΝ ΑΝΑΤΟΛΗ ΚΑΙ ΣΤΗ ΔΥΣΗ 


ἰ.. Αρχιτεκτονική, ζωγραφική, γλυπτική, ψη- 
Φφιδωτό, υαλογραφία (βιτρό), μουσική 

|. Η Κυριακάτικη Λειτουργία 

Πἰ, Λατρευτική παράδοση (Βάπτισμα, Χρί- 
σµα, Ευχαριστία) 

Ι. Κοντά και µακριά 


ἱ. Συγκρούσεις, χωρισμοί, απομάκρυνση (σκέψεις και συναισθήματα) 


ΙΙ. Σχίσμα του 1054 


Με τη διαίρεση της ρωμαϊκής αυτοκρατορίας σε Ανατολική και Δυτική, αργά αλλά βαθμιαία 
διακρίθηκε και η Εκκλησία σε Ανατολική και Δυτική. Τον 119 μ.Χ. αιώνα οι διαφορές μεταξύ 
Ανατολικής και Δυτικής Εκκλησίας είχαν πολλαπλασιαστεί και ενταθεί. 


α. Η απομάκρυνση Ανατολικής και Δυτικής Εκκλησίας. Τα αίτια του Σχίσµατος 


Τον 55 και τον 65 μ.Χ. αιώνα ο Πάπας αντιδρά έντονα στα ίσα «πρεσβεία τιμής» (ισοτιμία) των 
δύο Εκκλησιών (Ανατολικής και Δυτικής), που είχαν αναγνωριστεί από τις Β΄ και Δ΄ Οικουµε- 
νικές Συνόδους. Στους αιώνες αυτούς η Ανατολική Εκκλη- 
σία αναπτυσσόταν και άκµαζε, ενώ η Δυτική παρακολου- 
θούσε τις διαρκείς πολιτικές και κοινωνικές αλλαγές που 
συντελούνταν στη Δυτική Ευρώπη και προσπαθούσε να 
διατηρήσειτο κύρος καιτη δύναμη που είχετους πρώτους 
μετά Χριστόν αιώνες. 

Στις αρχές του 95 αι. οι Εκκλησίες Ανατολής και Δύσης 
βρίσκονται σε διένεξη µε αφορμή τη χειροτονία του Φωτί- 
ου και την εκλογή του, σε ελάχιστο χρόνο, ως Πατριάρχη. 
Η διαδικασία αυτή δεν προβλέπεται από τους κανόνες της 
Εκκλησίας και γι’ αυτό το λόγο δε γίνεται αποδεκτή από τη 


Ἁγ. Μάρκος ο Ευγενικός, υπέρμαχος της Ορθοδοξίας στη Σύνοδο 
Φερράρας-Φλωρεντίας. Εικόνα του 185υ αι. 

Δυτική Εκκλησία. Το 879 αναγνωρίζεται τελικά ο Φώτιος ως νόμιμος Πατριάρχης και από τη 
Δυτική Εκκλησία, και η κρίση μεταξύ των Εκκλησιών εκτονώνεται. Στη σύγκρουση, όµως, είχαν 
αναδειχθεί δογµατικές και εκκλησιαστικές διαφορές: 

α. Στο «Σύμβολο της Πίστεως» η Δυτική Εκκλησία προσέθεσε τη λέξη Π[ίοαιε (Το Άγιο 
Πνεύμα εκπορεύεται και εκτου Υιού). Όμως, αυτή η διπλή εκπόρευση του Αγίου Πνεύματος 
και από τον Πατέρα και από τον Υιό καταλύει το δόγμα της Αγίας Τριάδας, γιατί κάθε πρό- 
σωπό της είναι μοναδικό, ανεπανάληπτο και έχει τα δικά του αποκλειστικά χαρακτηριστικά 
(ο Πατέρας είναι αγέννητος-άναρχος, ο Υιός γεννάται από τον Πατέρα και το Άγιο Πνεύμα 
εκπορεύεται από τον Πατέρα). Η ανάµειξη των αποκλειστικών αυτών ιδιοτήτων των προσώ- 
πων της Αγίας Τριάδας δημιουργεί σύγχυση και ακυρώνει την κοινωνία τους στη βάση της 
ισότητας καιτης διαφοράς. Με την εκπόρευση του Αγίου Πνεύματος και απότον Πατέρα και 
από τον Υιό δεν έχουµε µόνο διαρχία στην Αγία Τριάδα αλλά και σαφή υποτίμηση του Αγίου 
Πνεύματος. 

β. Η Δυτική Εκκλησία άρχισε να περιβάλλει το θεσμό του επισκόπου Ρώμης µε εξουσία 
ασυνήθιστη για την υπόλοιπη Εκκλησία. Αναγνωρίζεται, δηλαδή, το ιδιαίτερο πρωτείο του 
Πάπα σε θέµατα διοίκησης και πίστης στην Εκκλησία, ο οποίος έτσι τείνει να αντικαταστήσει 
το συνοδικό σύστημα της Εκκλησίας. 

Αν και οι κύριες αιτίες του Σχίσµατος ήταν δογµατικές, η οριστική ρήξη μεταξύ των Εκκλη- 
σιών επήλθε εξαιτίας κρίσης στην Ιταλία, στα μέσα του 115" μ.Χ. αι. 

Οι κάτοικοιτης νότιας Ιταλίας καιτης Σικελίας θαύμαζαν τις παραδόσεις καιτη λαμπρότητα 
της Ανατολικής Εκκλησίας και Αυτοκρατορίας. Ο Πάπας Λέων Θ' (1049-1054) προσπάθησε να 
εισαγάγει τα λατινικά έθιμα στη λατρεία, στην εκκλησιαστική και στην κοινωνική ζωή των πε- 
ριοχών αυτών. Ο Πατριάρχης Μιχαήλ Κηρουλάριος (1043-1069) αντέδρασε σθεναρά και έδω- 
σε εντολή να κλείσουν όλα τα λατινικά μοναστήρια και ναοί στην Κωνσταντινούπολη. Η αφορ- 
μή για το Σχίσμα δόθηκε. 


β. Το Σχίσμα: γεγονότα και σύγκρουση των Εκκλησιών 


Ο Πατριάρχης Μιχαήλ Κηρουλάριος µε επιστολή του κατα- 
δικάζει µε σφοδρότητα τις καινοτομίες της Δυτικής Εκκλη- 
σίας. Ο Πάπας ορίζει τον καρδινάλιο Ουμβέρτο επικεφα- 
λής της αποστολής που θα μεταβεί στην Κωνσταντινούπο- 
λη να παραδώσει επιστολές προς τον αυτοκράτορα καιτον 
Πατριάρχη. Μετις επιστολές αυτές ο Πάπας Λέων Θ΄ διεκ- 
δικεί την προσάρτηση των Εκκλησιών της Βουλγαρίας και 
της Ιλλυρίας στη δικαιοδοσία του, ενώ συγχρόνως αμφι- ΓῊ 
σβητεί τον τίτλο του Οικουμενικού Πατριάρχη για τον Μ. σας 
Κηρουλάριο. Όταν ο Ουμβέρτος πληροφορείταιτο θάνατο 
του Πάπα (15/4/ 1054), επισπεύδει τις κινήσεις του... ο... . ο 
Ο Ουμβέρτος φέρεται αλαζονικά. Υποστηρίζει απόλυτα οι πρωτεργάτες του διαλόγου 
το παπικό πρωτείο. Ο Μ. Κηρουλάριος, από την πλευρά Ανατολής και Δύσης. 
της Ανατολικής Εκκλησίας, πιστεύει ότιο Πάπας πρέπει να 
διαπραγματεύεται μαζίτου ως ίσος προς ίσο. Είναι έτοιμος να καταδικάσει απερίφραστα όλες 
τις καινοτομίες της Δυτικής Εκκλησίας. 
Το κλίμα φορτίστηκε, όταν διαβάστηκαν οι επιστολές του Πάπα από τους αντιπροσώπους 
του. Στην απογευματινή Θεία Λειτουργία του Σαββάτου, της 16ης Ιουλίου 1054, την ώρα της 

τέλεσης του μυστηρίου, ο καρδινάλιος Ουμβέρτος προκλητικά καταθέτει, μαζί µε τους άλλους 
δύο παπικούς αντιπροσώπους, στην Αγία Τράπεζα του ναού της Αγίας Σοφίας τον αφορισμό 
του Πατριάρχη Μιχαήλ Κηρουλάριου καιτων κυριότερων συνεργατών του και αναθεµατίζει ολό- 
κληρη την Ορθόδοξη Εκκλησία. Οι δυτικοί αντιπρόσωποι αποχωρούν επιδεικτικἁ από το ναό. 

Ο Πατριάρχης συγκαλεί στις 24 Ιουλίου 1054 Σύνοδο, στην οποία αναθεµατίζει και αφορί- 
ζειτους συντάκτες της επιστολής της Δυτικής Εκκλησίας και όλους όσοι την ακολουθούν. 

Οι Πατριάρχες της Ανατολής (Ιεροσολύμων, Αντιοχείας και Αλεξανδρείας) ενημερώνονται 
για τα γεγονότα από τον Πατριάρχη Κωνσταντινουπόλεως και συντάσσονται μαζί του, παρα- 
μένοντας πιστοί στην Ορθοδοξία. 

Το Σχίσμα των Εκκλησιών Ανατολής και Δύσης είναι πια πραγματικότητα. 


γ. Συνέπειες του Σχίσματος σε Ανατολή και Δύση 


Το Σχίσμα αποτελεί καμπή στην ιστορία της Εκκλησίας. Οι συνέπειές του συνοψίζονται στα 
εξής: 

Ο Πατριάρχης της Κωνσταντινούπολης αυξάνει βαθμιαία την πνευματική κυριαρχία στην 
Ανατολή, όπου διατηρείται το συνοδικό σύστηµα στη διοίκηση της Εκκλησίας. 

Για την πολιτική ζωή της αυτοκρατορίας το Σχίσμα είναι καταστροφικό. Η Δύση εκτρέφει 
συνεχώς σχέδια κατάκτησης της Ανατολής µετις Σταυροφορίες. Με την τέταρτη Σταυροφορία 
(1202-1204) καταλαμβάνει και καταστρέφει την Πόλη. Προσπαθεί να επιβάλει στα κατακτη- 
μένα µέρη τα λατινικά έθιμα. Αντιμετωπίζει τους ορθοδόξους ως εχθρούς χειρότερους και 
από τους μουσουλμάνους, οι οποίοι αποτελούσαν το πρόσχημα της Σταυροφορίας. 

Λίγους αιώνες αργότερα, η Δυτική Εκκλησία γνωρίζει κρίσεις και διαδοχικά σχίσματα (π.χ. 
Προτεσταντισµμός) που είχαν ως αιτία τους τις αυταρχικές θέσεις της Ρωμαϊκής Εκκλησίας σε 
ζητήματα εκκλησιαστικά, αλλά και πολιτικά. 


δ. Προσπάθειες άρσης του Σχίσματος των Εκκλησιών 


Από το 1054 μέχριτην άλωση της Κωνσταντινούπολης, το 1453 έγιναν απόπειρες για την άρση 
του Σχίσματος. Οι αυτοκράτορες -κυρίως οι Παλαιολόγοι- περίμεναν βοήθεια από τη Δύση 
για να αντιμετωπίσουν τους Σελτζούκους Τούρκους και κατόπιν τους Οθωμανούς. Οι απαιτή- 
σεις, όμως, των Παπών για κυριαρχία και υπαγωγή της Ανατολής στην εκκλησιαστική τους δι- 
καιοδοσία εύρισκαν εμπόδιο το ορθόδοξο εκκλησιαστικό φρόνημα του λαού. 

Οι σημαντικότερες προσπάθειες ένωσης των Εκκλησιών επιχειρήθηκαν µε τη Σύνοδο της 
Λυών (1274) καιτης Φερράρας-Φλωρεντίας (1438-1439). 

Στη Λυών, ο αυτοκράτορας Μιχαήλ Η΄ Παλαιολόγος προσπάθησε να ενώσειτις δύο Εκκλη- 
σίες, για να ενισχύσει πολιτικά και στρατιωτικά την ανατολική αυτοκρατορία, η οποία κινδύ- 
νευε απότους Τούρκους. Οι αξιώσεις του Πάπα και η αντίδραση που αυτές προκάλεσαν εμπό- 
δισαν την ένωση των Εκκλησιών. 

Για τον ίδιο λόγο συμμετείχε στη Σύνοδο της Φερράρας-Φλωρεντίας ο Ιωάννης Η΄ Παλαι- 
ολόγος. Πολλοί υπέγραψαν την ένωση, πιεζόμενοι µε κάθε θεμµιτό και αθέµιτο µέσο. Ελάχι- 
στοι αντέδρασαν, µε πρώτο τον Μάρκο τον Ευγενικό, επίσκοπο Εφέσου. Τα Πατριαρχεία της 
Ανατολής συμφώνησαν µε τη θεολογία του Μάρκου και η ένωση -περισσότερο υποτέλεια 
στη Δύση θα ήταν- ακυρώθηκε στην πράξη. 

Σχολικό Βιθλίο Θρησκευτικών Γ΄ Γυμνασίου, Διδ. Εν. 26 

ἱ. Καθολική Εκκλησία 


Η Καθολική Εκκλησία σήµερα 
Η Καθολική Εκκλησία είναι εξαπλωµένη σε ολόκληρο σχεδόν τον σύγχρονο κόσµο. Οι πολυ- 
πληθέστερες περιοχές εἶναι ορισμένες χώρες της Ευρώπης (Ιταλία, Ισπανία, Βέλγιο, Ελβετία, 
Πολωνία), σχεδόν όλες οι χώρες της Λατινικής Αμερικής, καθώς και οι χώρες της νοτιοανατολι- 
κής Ασίας (κυρίως τα νησιά των Φιλιππίνων). Αλλά και σε όλο τον υπόλοιπο κόσµο έχει µέλη. 
Στην Ελλάδα υπάρχουν μικρότερες ή μεγαλύτερες καθολικές κοινότητες στις μεγάλες, κυ- 
ρίως, πόλεις. Αρκετοί καθολικοί βρίσκονται σε νησιά των Κυκλάδων (κυρίως τη Σύρο και την 
Τήνο) και του Ιονίου (Κέρκυρα). Στην Αθήνα έχει την έδρα της η Αρχιεπισκοπή της Καθολικής 
Εκκλησίας, δηλαδή η κεντρική εκκλησιαστική της διοίκηση στην Ελλάδα. 
Σχολικό Βιθλίο Θρησκευτικών Γ΄ Γυμνασίου, Διδ. Εν. 32 


Η Καθολική Εκκλησία από τον μεσαίωνα στο σήµερα 
Μέχρι τον 145 αιώνα το μεγαλύτερο μέρος του πληθυσμού της Ευρώπης ήταν καθολικοί χρι- 
στιανοί. Η Καθολική Εκκλησία κατείχε γη, διέθετε ένα οργανωμένο διοικητικό σύστημα που της 
επέτρεπε να ελέγχει πνευματικά ολόκληρη την Ευρώπη και οι αρµοδιότητέςτης αφορούσαν και 
πολλές δραστηριότητες της κοινωνικής ζωής. Ο Πάπας της Ρώμης, ως επικεφαλήςτης Καθολικής 
Εκκλησίας, είχε μεγάλη ισχύ και παρενέβαινε καθοριστικά και στις πολιτικές εξελίξεις. 

Κατά τον Μεσαίωνα η ζωή των ανθρώπων ρυθµιζόταν από τις χριστιανικές τελετές και 
γιορτές, ενώ τα μυστήρια, όπως η βάπτιση και ο γάμος, σηματοδοτούσαν τα μεγάλα βήματα 
της ζωής των χριστιανών της Ευρώπης. Η Εκκλησία χρησιμοποιούσε µέρος από τα πλούτη της 
για να βοηθήσει τους φτωχούς και τους ασθενείς, ιδρύοντας και συντηρώντας νοσοκομεία 
και άλλα ευαγή ιδρύματα. Παράλληλα, διέσωζε την πολιτιστική κληρονομιά και οργάνωνε την 


εκπαίδευση. 
Δημητρούκας Ι., Ιωάννου Θ., Μεσαιωνική και Νεότερη Ιστορία. Β΄ Γυμνασίου 


Η Β΄ Βατικανή Σύνοδος (1962-65) 


«Μετά τη Β΄ Βατικανή Σύνοδο η Εκκλησία δεν εἶναι πια σαν πυραμίδα που έχει στην κορυφή 
τον κλήρο, αλλά συγκροτείται από όλα τα µέλη της τα καθαγιασμένα µε το Βάπτισμα, το χρί- 
σµα καιτην ιεροσύνη, και χρειάζεται συνεχής επιμόρφωση και επαγρύπνηση. Τίποτε δεν είναι 
πια όπως πριν. Ο κόσμος έχει ξυπνήσει, ενηλικιωθεί, και η Εκκλησία δεν έχει δικαίωµα να µέ- 
νει πίσω και ουραγός στις ανάγκες του κόσμου, συμπεριλαμβανομένης και της λειτουργικής 
της ζωής, της ενδυμασίας των λειτουργών της και άλλων [...]». 

Λούβαρης, π. Ι., 40 χρόνια από την έναρξη της Β΄ Βατικανής Συνόδου 


Από τα κείµενα της Β΄ Βατικανής Συνόδου 
«Με εκείνους, οι οποίοι κοσμούνται µεν µε το χριστιανικό όνοµα διά του αγίου Βαπτίσματος, 
δεν ομολογούν όµως ακέραιη την πίστη ή δεν διαφυλάσσουν την ενότητα της κοινωνίας µε 
τον διάδοχο του Πέτρου, η Εκκλησία αισθάνεται συνδεδεμένη για ποικίλους λόγους. Διότι 
πολλοί απ’ αυτούς τιμούν την Αγία Γραφή ως κανόνα πίστεως και ζωής, επιδεικνύουν ζωηρό 
θρησκευτικό ζήλο, πιστεύουν µε αγάπη στον Θεό, τον παντοδύναμο Πατέρα, και στον Χριστό, 
τον Υιό του Θεού και Σωτήρα, συνδέονται µε τον Χριστό διά του Βαπτίσματος και αναγνωρί- 
ζουν τα Μυστήρια. Πολλοί απ’ αυτούς έχουν το επισκοπικό αξίωμα, τελούν τη Θεία Ευχαρι- 

στία και καλλιεργούν την λατρεία της Θεοτόκου. Σ’ αυτά ας προστεθεί η κοινωνία διά της προ- 
σευχής και ένας αληθινός σύνδεσμος εν Αγίω Πνεύματι, το Οποίο δρα σ’ αυτούς µε δώρα και 
χάριτας και µε την αγιαστική του δύναμη, και μάλιστα έχει ενισχύσει κάποιους απ’ αυτούς 
στο μαρτύριο. Έτσι, το Πνεύμα αφυπνίζει σ’ όλους τους µαθητές του Χριστού τη νοσταλγία 
και τη δράση, ώστε αυτοί κάποτε να ενωθούν ειρηνικά -όπως το ζήτησε ο Χριστός- σε µία 
ποίμνη υπό ένα Ποιμένα. Για την επιτυχία του σκοπού αυτού, η Μητέρα Εκκλησία προσεύχε- 
ται, ελπίζει και δρα αδιαλείπτως, προτρέποντας τα τέκνα της σε καθαρµό και ανακαίνιση, 
ώστε να λάμψει λαμπρότερα το σημείο του Χριστού στο πρόσωπο της Εκκλησίας». 


Στ. Χαρκιανάκι, Το περί Εκκλησίας σύνταγμα της Β΄ Βατικανής Συνόδου 


ΙΙ. Χριστιανικές Εκκλησίες και Ομολογίες 


Μετά το σχίσμα και για περισσότερο από δύο αιώνες οι Πάπες επιβλήθηκαν ως υπέρτατοι κύ- 
ριοι στην Δυτική Εκκλησία έχοντας και ισχυρότατη πολιτική εξουσία. Ταυτόχρονα επιθυμού- 
σαν και την κυριαρχία στην Ανατολή (οργάνωση Σταυροφοριών µετις ευλογίες τους). 


ἱ. Καθολική Εκκλησία 


α. Η κρίση στους κόλπους της δυτικής χριστιανοσύνης: αδιέξοδα και αντιδράσεις 


Η απόλυτη εξουσίατης Ρωμαιοκαθολικής Εκκλησίας την οδήγησε σε αυθαιρεσίες που επέφε- 
ραν κρίση. Από το 145 αιώνα η παπική δύναμη άρχισε να δέχεται πλήγματα στο κύρος της 
(υπήρξε εποχή, το 1378-1415, όταν η Ρωμαιοκαθολική Εκκλησία είχε δύο Πάπες, έναν µε έδρα 
τη Ρώμη και άλλον µε έδρα την Αβινιόν της Γαλλίας, δηλαδή είχαμε παπικό σχίσμα). Ο λαός 
θεώρησε δυσβάστακτη τη Φορολογία που είχε επιβληθεί απὀ τον Πάπα προκειµένου να κα- 
λυφθούν τα υπέρογκα ποσά που είχαν δαπανηθεί σε πολέμους και για την ανέγερση των πο- 
λυτελών οικοδομημάτων. Ο λαός ήταν δυσαρεστημένος και απογοητευμένος από το χαμηλό 
ηθικό επίπεδο του κλήρου. Η αναγκαιότητα για κάθαρση ήταν προφανής. 

Μοναχοί και θεολόγοι όπως ο Σαβοναρόλα στην Ιταλία (11498), ο Ιωάννης Χους στην Πρά- 
γα (11415), ο Ουἰκλιφ στην Αγγλία (11374) επιδίωκαν µε πύρινα κηρύγματα να κλονίσουν το 
τείχοςτης διαφθοράς που απομάκρυνε το λαό από την γνησιότητα της πίστης του. Η κατάληξη 
των περισσότερων μεταρρυθμιστών ήταν τα βασανιστήρια και ο θάνατος στην πυρά που επι- 
βαλλόταν από την Ιερά Εξέταση, το εκκλησιαστικό δικαστήριο που λειτουργούσε απότον 125 
αι. Αμϕισβητήσεις, όµως, προέρχονταν και απὀ υψηλόβαθμα διοικητικά στελέχη της Ρωµαι- 
οκαθολικής Εκκλησίας που, σιωπηρά, δεν αναγνώριζαν τον Πάπα ως κεφαλή της Εκκλησίας 
αλλά τις Οικουμενικές Συνόδους. 

Παράλληλα, τον 155 αιώνα πλήθος νέες ιδέες και γεγονότα σε Ανατολή και Δύση κλόνισαν 
τη θεοκρατική αντίληψη του Μεσαίωνα και προετοίµασαν την Αναγέννηση. Στην Ιταλία έκανε 
την εμφάνισή του ο Ανθρωπισμός (Ουμανισμός) που γρήγορα διαδόθηκε στην Ισπανία, στη 
Γαλλία, στην Αγγλία, στις Κάτω Χώρες και στη Γερμανία. Ο Ανθρωπισµός χαρακτηριζόταν από 
«στροφή προςτις πηγές», δηλαδή τη μελέτη των αρχαίων συγγραμμάτων. Οι Ευρωπαίοι γνώ- 
ρισαν και άρχισαν να χρησιμοποιούν τις φιλοσοφικές μεθόδους και τον τρόπο σκέψης των 
αρχαίων Ελλήνων, αναζητώντας ατομικά την αλήθεια και απορρίπτοντας την αυθεντία της Εκ- 

Κλησίας που ίσχυε ως τότε. Κατά τη διάρκεια του Μεσαίωνα, η Ρωμαιοκαθολική Εκκλησία είχε 
επικεντρωθεί στις συζητήσεις σχετικά µε τον Θεό εκλογικεύοντας τη διδασκαλία της. Οι Αν- 
θρωπιστές, όµως, μετακίνησαν το κέντρο του ενδιαφέροντος από τον Θεό στον άνθρωπο. Η 
ανθρώπινη σοφία έγινε το μέτρο κατανόησης των πάντων. Οι συνειδήσεις των ανθρώπων 
προετοιµάστηκαν να δεχτούν νέες ερμηνείες για το θεσμό της Εκκλησίας και για τη σωτηρία 
του ανθρώπου. 


β. Μαρτίνος Λούθηρος: πρωτεργάτης της Μεταρρύθμισης (1483-1546) 


Ο Λούθηρος γεννήθηκε στη Σαξονία της Γερμανίας. Έγινε μοναχός σε νεαρή ηλικία. Σπούδα- 
σε θεολογία και έγινε καθηγητής ερμηνείας της Αγίας Γραφής στη Βιτεµβέργη. Τον απασχό- 
λησε ιδιαίτερα η έννοια της δικαιοσύνης του Θεού, όπως διατυπώνεται στη διδασκαλία του 
Αποστόλου Παύλου. Η Εκκλησία της Ρώμης, ταυτίζοντας την θεία δικαιοσύνη µε την ανθρώ- 
πινη, που πολλές φορές χρειάζεται να επιβάλλει ποινές, πρόβαλλε την άποψη ότιη σωτηρία 
επιτυγχάνεται διά της τιμωρίας. Ο Μαρτίνος 
Λούθηρος υποστήριζε ότι ο δίκαιος Θεός 
επιδιώκει τη σωτηρία του ανθρώπου χωρίς 
αντάλλαγμα. Η σωτηρία, κατά την ερμηνεία 
του Λούθηρου, ως δώρο του Θεού προς τον 
άνθρωπο, εξαρτάται µόνο απὀ την πίστη 
στον Χριστό και δεν επηρεάζεται απὀ τις κα- 
λές πράξεις του ανθρώπου. Αντίθετα, η Ρω- 
μαιοκαθολική Εκκλησία τόνιζε ιδιαίτερα τη 
σημασία των καλών έργων. Δίδασκε ότι και 
οι αγαθοεργίες ή αξιομισθίες μπορούν να 
εξασφαλίσουν άφεση αμαρτιών, άρα και 
σωτηρία. Επίσης, υποστήριζε ότι οι άγιοι 
έχουν περίσσευμα καλών έργων και µπο- 
ρούν να αντισταθµίσουν τις αμαρτίες άλλων ανθρώπων. Αυτό το περίσσευµα το διαχειριζό- 
ταν ο Πάπας και έδινε τις παπικές αφέσεις (συγχωροχάρτια). Έτσι εξαγοράζονταν οι αµαρ- 
τίες όχι µόνο στην παρούσα ζωή αλλά και µετά θάνατον. 

Κατάτο 1516 και 1517 ο μοναχός Τέτσελ πωλούσε στη Γερμανία τέτοιες αφέσεις αμαρτιών 
του Πάπα Λέοντα Ι΄, προκειµένου να συγκεντρωθούν χρήματα για την ανοικοδόµηση του να- 
ού του Αγίου Πέτρου στη Ρώμη. Με αφορμή αυτές τις ενέργειες ο Μαρτίνος Λούθηρος θυρο- 
κόλλησε το 1517 στον μητροπολιτικό ναό της Βιτεμβέργης έγγραφο που περιείχε 95 θέσεις 
του. Στο έγγραφο, εκτός απὀ το θέµα των συχωροχαρτιών, καταδίκαζε και άλλες παπικές δι- 
δασκαλίες. Σκοπός του Λούθηρου ήταν η κάθαρση της Ρωμαιοκαθολικής Εκκλησίας από υπερ- 
βολές και καταχρήσεις. Οι 95 θέσεις κυκλοφόρησαν ταχύτατα στη Γερμανία και βρήκαν απή- 
χηση σε κληρικούς, κυρίως ουμανιστές, και σε µεγάλο μέρος του λαού. Το 1520 ο Πάπας Λέων 
ο |’ εξέδωσε εναντίον του απόφαση (βούλα), µε την οποία διέτασσε να καίγονται τα βιβλία 
του Λούθηρου, χαρακτήριζε αιρετικές πολλές από τις διδασκαλίες του και τον απειλούσε µε 
αναθεματισμό, αν δεν τις ανακαλούσε. 

Ο Λούθηρος έκαψε την παπική βούλα στη Βιτεµβέργη και αναθεµατίστηκε από τον Πάπα 
και ο ίδιος και οι οπαδοί του (αποκόπηκαν, δηλαδή, από τη Ρωμαιοκαθολική Εκκλησία). Η 
ανάμειξη του καθολικού αυτοκράτορα Καρόλου του Ε΄, που έθεσε τον Λούθηρο εκτός νόμου, 
έκανε την κρίση βαθύτερη. Για να αποφύγειτη σύλληψη, ο Λούθηρος κατέφυγε στον ηγεμόνα 


Πώληση συγχωροχαρτιών. Ξυλογραφία. 

της Σαξονίας και κατά την παραμονή του εκεί μετέφρασε την Καινή Διαθήκη στα γερμανικά. 
Οι µεταρρυθµιστές τον θεωρούν ως τον μεγαλύτερο δάσκαλο, ιδιαίτερα οι Γερμανοί που τον 
συνδέουν µε το έθνος και τη γλὠσσατους. 


γ. Οι μεταρρυθµιστές Ζβίγκλιος (1484-1531) και Καλβίνος (1509-1564) 


Ο Ζβίγκλιος έφερε τη Μεταρρύθμιση στην Ελβετία. Έγινε κληρικός, σπούδασε στη Βιέννη και 
στη Βασιλεία της Ελβετίας και επηρεάστηκε απότις ουμανιστικές αντιλήψεις της εποχής του. 
Πίστευε στη μελέτη της Βίβλου και τη δεχόταν ως μόνη πηγή αλήθειας στην Εκκλησία, ενώ 
απέρριπτε την Ιερή Παράδοση. Απέρριπτε τα συγχωροχάρτια, όπως και ο Λούθηρος, από τα 
κείµενα του οποίου είχε επηρεαστεί. Δεν εκδήλωσε όµως ανοιχτά την υποστήριξή του προς 
αυτόν ούτετην αντίθεσή του προςτη Ρωμαιοκαθολική Εκκλησία, παρά µόνο όταν εξασφάλισε 
την υποστήριξη της αστικής τάξης της Ζυρίχης. Δέχεται ότι µόνο η θεία Χάρη, που απορρέει 
απότη σταυρική θυσία, δικαιώνειτον άνθρωπο. Τις μεταρρυθμµιστικέςτου διδασκαλίες ο Ζβί- 
γκλιος κατάφερε νατις επιβάλει, µε αποφάσειςτης κυβέρνησης της Ζυρίχης, στο συγκεκριµέ- 
νο και σε άλλα καντόνιατης Ελβετίας. Δεν κατάφερε ὁμωςνα πάρει µετο µέροςτου τους Γερ- 
μανούς ηγεμόνες, που έμειναν πιστοί στον Λουθηρανισμό. Έτσι η εξάπλωση της διδασκαλίας 
του περιορίστηκε κυρίως στα καντόνια της Ζυρίχης, της Βασιλείας και της Βέρνης. Τα καντόνια 
αυτά ενεπλάκησαν σε πολεμική σύγκρουση µετα ρωμαιοκαθολικά καντόνια και στη μάχη του 
Κάπελ ο Ζβίγκλιος βρήκε το θάνατο. 

Ο Καλβίνος έζησε στη Γαλλία και στην Ελβετία. Τις θέσεις του τις γνωρίζουμε από το έργο 
Χριστιανική Διδασκαλία. Εκεί περιέχεται η άποψη ότι η Αγία Γραφή δεν εἶναι µόνο ένα θεό- 
πνευστο βιβλίο αλλά ένα κείµενο-κανόνας, µε βάση το οποίο ελέγχεται κάθε χριστιανική διδα- 
σκαλία και πράξη. Η σταυρική θυσία του Χριστού έγινε µόνο για τους προορισµένους από την 
αρχή του κόσμου εκλεκτούς, που έτσι έλαβαν τη θεία χάρη για να σωθούν. Ο Καλβινισμός απο- 
μακρύνθηκε αρκετά από τον Λουθηρανισμό και αποτέλεσε ιδιαίτερο κλάδο. Διαδόθηκε στην 
Ελβετία, στις Κάτω Χώρες και στη Σκοτία. Στη Γαλλία επικράτησε η διδασκαλία του Καλβίνου 
μόνο σε ένα µέρος του πληθυσμού, γιατί αντέδρασαν οι ρωμαιοκαθολικοί ηγεμόνες της. 


Σχολικό Βιθλίο Θρησκευτικών Γ΄ Γυμνασίου, Διδ. Εν. 27 


δ. Η επικράτηση της Μεταρρύθμισης και οι συνέπειές της για τη Δυτική Ευρώπη 


Οινἐεςιδέεςτου Λούθηρου βρήκαν πλήθος οπαδών. Η Μεταρρύθμιση εξαπλωνόταν ταχύτα- 
τα µε υποστηρικτές πολλούς Γερμανούς ηγεμόνες. Αυτοίτο 1526 οργάνωσαν συνέδριο για να 
πετύχουν τη νόμιμη ίδρυση λουθηρανικών κοινοτήτων στις γερμανικές επαρχίες. Το 1529, σε 
συνέδριο, Ρωμαιοκαθολικοί ηγεμόνες προσπάθησαν να εμποδίσουν αυτή την εξάπλωση. Οι 
οπαδοί του Λούθηρου διαμαρτυρήθηκαν και απέκτησαν το όνοµα Διαμαρτυρόμενοι ή Προ- 
τεστάντες (το λατινικό ρήμα «ργοῖϊβοῖο» σηµαίνει «διαμαρτύρομαι»). Τα 1530 ο ανθρωπιστής 
συνεργάτης του Λούθηρου Μελάγχθων συνέταξε και υπέβαλε κείµενο µετις µεταρρυθµιστι- 
κές διδασκαλίες του Λούθηρου στο συνέδριο των Γερμανών ηγεμόνων στην πόλη Αυγούστα 
της Βαυαρίας (Αυγουσταία Ομολογία). 

Ο Λούθηρος, αν και αρχικά επεδίωκε να φέρειτη μεταρρύθμιση στην Ρωμαιοκαθολική Εκ- 
κλησία, κατέληξε στην ίδρυση µιας νέας χριστιανικής Εκκλησίας, αυτής των Διαμαρτυρομέ- 
νων (Προτεσταντών). 

Ορόσηµο στην επικράτηση της Μεταρρύθμισης αποτελείτο έτος 1555, τότε που έγινεηει- 
ρήνη της Αυγούστας.Ύστερα από αντιθέσεις μεταξύ προτεσταντὠν θεολόγων, αποφασίστηκε 

να επικρατήσει το μεταρρυθμιστικό δίκαιο στη Γερμανία. Κάθε τοπικός ηγεμόνας είχε το δι- 
καίωμα να επιβάλει τη δική του θρησκεία στην περιοχή του (Ου]ι5- γερίο, θἰως γεἰϊρίο). Μετά 
την ειρήνη της Αυγούστας, η Γερμανία χωρίστηκε οριστικά σε περιοχές ρωµαιοκαθολικές και 
προτεσταντικές. 

Η αναταραχή που προκάλεσαν οι 

νέες ιδέες του Λούθηρου, αλλά και οι 
σκληροί θρησκευτικοί πόλεμοι που 
ακολούθησαν, όπως ο Τριακονταετής 
(1618-1648), συντάραξαν την Ευρώ- 
πη. Οι περιοχές της χωρίστηκαν θρη- 
σκευτικά σε εκείνες που έμειναν πι- 
στές στον Ρωμαιοκαθολικισµό και 
στις άλλες που προσχώρησαν στους 
Προτεστάντες. Ειδικότερα ένα τµήµα 
της Ευρώπης (Ιταλία, Ισπανία, Αυ- 
στρία, Φλάνδρα-Βέλγιο) παρέμεινε ͵ 
Ρωμαιοκαθολικό. Ενώ ένα άλλο τµή- Νύχτα του Αγ. Βαρθολομαίου. 1572. Ξυλογραφία 
μα (βόρεια Γερμανία, Σκανδιναβία, 
Αγγλία, Ολλανδία) υιοθέτησε τον Προτεσταντισμό. Στη Γαλλία ο αγώνας για την επικράτηση 
της µιας ή της άλλης πλευράς ήταν αμφίρροπος για πολύ καιρό. Κατέληξε στη σφαγή των Ου- 
γενότων (Γάλλων Προτεσταντών) από τους Ρωμαιοκαθολικούς το 1572, τη νύχτα του αγίου 
Βαρθολομαίου, και στην φυγή τους προς την Αμερική. Τα πνεύματα δεν ηρέµησαν παρά στο 
τέλος του 17ου αι. 

Σχολικό Βιθλίο Γ΄ Γυμνασίου, Διδ. Εν. 28 


Π. Προτεσταντικές Οµολογίες 


Το κίνημα της Μεταρρύθμισης και οι βασικές θεολογικές ιδέες του 
μέσα από την οπτική της Ελληνικής Ευαγγελικής Εκκλησίας 
«Το αναμορφωτικό εκείνο κίνημα είχε σαν σκοπό να µας επαναφέρει στην αρχική απλή χρι- 
στιανική διδασκαλία των αποστολικών χρόνων. Οι βασικές αρχές της μπορούν να συνοψι- 
στούν στα εξής: 1. Η απόλυτη αυθεντία της Αγίας Γραφής, και το ατομικό δικαίωµα καθενός 
Χριστιανού να έχει και να μελετά ατομικά τον Λόγο του Θεού στην μητρική του γλὠσσα. 2. Η 
δικαίωση (σωτηρία) του αμαρτωλού διά της πίστεως στον Χριστό, τον μόνο µεσίτη μεταξύ Θε- 
ού και ανθρώπων. 3. Η ισότητα των πιστών και η συμμετοχή των μελών της Εκκλησίας στην 
διοίκησή της. Παράτους διωγμούς, την ιερά εξέταση, τα βασανιστήρια και την χρησιµοποίη- 
ση της πολιτικής εξουσίας, το Φως νίκησε και η Ευαγγελική Εκκλησία εδραιώθηκε στην υφήλιο 
µε εκατοντάδες εκατομμύρια πιστών σε όλη τη γη». 
Κυριακάκης Μ., Η Αναμόρφωση του 16ου αιώνα 


Η πορεία του Προτεσταντισμού στην ιστορία 
«Στην ιστορική του διαδρομή ο Προτεσταντισµός εμφανίστηκε ως µία Εκκλησία συνεχών µε- 
ταβολών... Οι οπαδοί του Λουθήρου διαμόρφωσαν την ονομαζόμενη “Λουθηρανική Εκκλη- 

σία”, που αριθµεί σήµερα αρκετά µέλη στη Γερμανία, τις Σκανδιναβικές χώρες και τις Η.Π.Α. 
Όταν εμφανίστηκε ο Καλβίνος, ο οποίος διαφοροποιήθηκε σε κάποια σηµεία από τη διδα- 
σκαλία του Λουθήρου, δημιουργήθηκε η “Εκκλησία των Καλβινιστών”, η οποία δραστηριο- 
ποιείται σήμερα σε Ελβετία, Ολλανδία και Βέλγιο. Αργότερα εμφανίστηκε η Αγγλικανική Εκ- 
Κλησία (µία τάση ανάμεσα σε Λουθηρανούς και Ρωμαιοκαθολικούς), η οποία σήµερα συνα- 
ντάται στην Αγγλία και στις Η.Π.Α. Τέλος, τον 195 και 205 αιώνα δημιουργήθηκαν πολλές «προ- 
τεσταντικές ομολογίες» (Πεντηκοστιανοί, Αντβεντιστές, Ευαγγελικοί, Βαπτιστές κ.ἁ.)». 


Καραχάλιας Σ., Μπράτη Π., Πασσάκος Δ., Φίλιας Γ., Θρησκευτικά Γ’ Γυμνασίου 


Το πρεσβυτεριανό σύστημα 
Φαίνεται ότι ο Καλβίνος ταυτίζει τους πρεσβυτέρους µε τους επισκόπους της Καινής Διαθή- 
κης, στην οποία μερικές φορές οι όροι «πρεσβύτερος» και «επίσκοπος» έχουν την ίδια σηµα- 
σία, αλλά σε καμία περίπτωση δεν συγχέονται οι ρόλοιτους. Σύμφωνα µε την συγκεκριμένη 
αντίληψη του Καλβίνου, επιβάλλεται η ύπαρξη πρεσβυτέρων στην Εκκλησία, που µαζί µετους 
λειτουργούς του λόγου θα πρέπει να μετέχουν στη διακυβέρνησή της. Είναι, δηλαδή, οι πρε- 
σβύτεροι η τοπική διοικητική αρχή της θρησκευτικής κοινότητας, ενώ καταργούνται οι επί- 
σκοποι. Τα τοπικά πρεσβυτέρια μπορούν να συμμετέχουν σε µια ευρύτερη σύνοδο πρεσβυ- 
τερίων ή σε µια γενική συνέλευση των Εκκλησιών. 

Το πρεσβυτεριανό σύστημα μεταφέρθηκε στη Σκοτία, στην Αγγλία, στη Β. Ιρλανδία, καθώς 
και στη Β. Αμερική από τους μετανάστες της Δυτικής Ευρώπης. Σήµερα οι πρεσβυτεριανοί 
κλάδοι εἶναι πολλοί. Η λατρεία τους έχει αυστηρό χαρακτήρα, απουσιάζουν απ' αυτήν οι ει- 
κόνες, το εκκλησιαστικό όργανο, κυριαρχεί το κήρυγμα και ορισμένοι Ψαλμοί. Οι πρεσβυτε- 
ριανοί εἶναι σχολαστικοί μελετητές της Βίβλου. Είναι πολύ αυστηροί στα ήθη τους και ιδιαί- 
τερα στην τήρηση της αργίας της Κυριακής. 

Σχολικό Βιθλίο Γ΄ Γυμνασίου, Διδ. Εν. 28 


Δόγμα και Λατρεία Ρωμαιοκαθολικών και Προτεσταντών 


Λουθηρανοί Προτεστάντες Καλβινιστές Αγγλικανοί 

Η σωτηρία της ψυχής είναι Η σωτηρία της ψυχής 
εἶναι αποτέλεσµα µόνο | αποτέλεσµα της πίστης και του είναι αποτέλεσµα μόνο 

απόλυτου προορισμού (δηλ. ο Θεός |! της πίστης 
προκαθορίζει την τύχη των 
ανθρώπων) 

2 μυστήρια: βάπτιση και θεία κοινωνία 

Λατρεία της Θεοτόκου Ἄρνηση της λατρείας της Θεοτόκου και των Αγίων 
και των Αγίων 


Υπακοή στον πάπα Δεν αναγνωρίζεται η δικαιοδοσία του πάπα 
Ανάγνωση της Βίβλου, άσματα και κηρύγματα 


Λατρεία 


Τελετές πομπώδεις τελετές πολύ απλές τελετές πολύ απλές τελετές πομπώδεις 
Επίσκοποι και Επίσκοποι, όχι Ούτε επίσκοποι, ούτε καρδινάλιοι Επίσκοποι, όχι 
καρδινάλιοι καρδινάλιοι καρδινάλιοι 


Απαγορεύεται ο γάμος | Εππρέπεται ο γάμος των κληρικών 
των κληρικών 


Πηγή: Δημητρούκας Ι., Ιωάννου Θ., Μεσαιωνική και Νεότερη Ιστορία. Β΄ Γυμνασίου 

Οιπιο γνωστές Προτεσταντικές Ομολογίες και κινήματα 


Λουθηρανισμός, Καλβινισμός, Μεθοδισµός, Μεταρρυθµισµένες ή Αναμορφωμένες Εκκλη- 
σίες, Αγιαστικό κίνημα, Πεντηκοστιανισµός, Πρεσβυτεριανισµός, Κουακέροι, Αρμινιανιστές, 
Ευαγγελικοί, Νεοπροτεσταντικά κινήματα. 


Π. Προτεσταντικές Ομολογίες 


Αγγλικανικός ναός Αγ. Παύλου 
στην Αθήνα 


Η γένεση της Αγγλικανικής Εκκλησίας 
«Στην Αγγλία η τάση για ανεξαρτητοποίηση από την παπική 
επιρροή χρονολογείται από τότε που ο Ιωάννης Ουίκλιφ 
(1320-1384) χαρακτηρίστηκε ως αιρετικός, και ενδυναμώθηκε 
µε την επίδραση του χριστιανικού ανθρωπισμού. Μια διαμάχη 
του βασιλιά Ερρίκου του Η’ (1534-1547) με τον πάπα για προ- 
σωπικούς λόγους στάθηκε η αφορμή για την οριστική ρήξη της 
Εκκλησίας της Αγγλίας µε τη Ρώμη (1534) και η αφετηρία της 
αγγλικανικής μεταρρύθμισης που είχε χαρακτήρα θρησκευτι- 
κό, πνευματικό και πολιτικό. Η μεταρρύθμιση αυτή δεν αποτε- 
λούσε ιδιαίτερο δόγμα, αλλά συνδύασε στοιχεία του Λουθη- 
ρανισμού καιτου Καλβινισμού. Αργότερα, στα χρόνια των δια- 


δόχων του Ερρίκου, εδραιώθηκε η Αγγλικανική Εκκλησία, η οποία ήταν η µόνη που αναγνω- 


ριζόταν από το κράτος». 


Δημητρούκας Ι., Ιωάννου Θ., Μπαρούτας Κ., Ιστορία του μεσαιωνικού και του ύστερου κόσμου 


Δραστηριότητες 


1. Τιχαρακτηριστικά έχουν οι συγκρούσεις; Τι αποτελέσµατα; Ας προσπαθήσουμε να κα- 


ταγράψουµε σύντοματις απόψεις σας και στη συνέχεια νατις κατηγοριοποιήσουμε. 

. Προσπαθήστε να εντοπίσετε και να καταγράψετε τις θεολογικές και πολιτικές συνέ- 
πειες του Σχίσματος των Εκκλησιών. Κατόπιν παρουσιάστε στην ολομέλεια της τάξης 
τα ευρήματά σας. 

. Σημειώστε σε µια χρονογραμμή τα κύρια γεγονότα που οδήγησαν στην επικράτηση 
της Μεταρρύθμισης. 

. Με βάση τις γνώσεις που αποκοµίσατε στο µάθηµα εργαζόμενοι πρώτα ατομικά και 
έπειτα ομαδικά, εντοπίστε και καταγράψτε τις κύριες θεολογικές διαφορές μεταξύ 
των Προτεσταντών και των υπόλοιπων Χριστιανών. 

. Προβολή Φωτογραφιών: Βάπτιση, Χρίσμα, Θεία Ευχαριστία χριστιανικών Εκκλησιών 
και Ομολογιών. 

. Ας προσπαθήσουμε ανά οµάδες να κατασκευάσουµε ένα διάγραμμα µε ομοιότητες 
και διαφορές των χριστιανικών Εκκλησιών. 

. Ας υποθέσουμε ότι μετέχετε, κατά οµάδες, σε µια συνάντηση αλληλογνωριμίας µε- 
ταξύ εκπροσώπων διαφορετικών χριστιανικών παραδόσεων. Κάθε ομάδα να ετοιµά- 
σει µια σύντομη παρουσίαση της παράδοσης που εκπροσωπεί. Ετοιμάστε έναν κατά- 
λογο θεμάτων που θα θέλατε να συζητήσετε µε την ευκαιρία της συνάντησης. 

Ιν. «Υπέρ της των πάντων ενώσεως»: Το αίτηµα της ενότητας 
. Η αρχιερατική προσευχή του Ιησού: «Ἵνα πάντες ἓν ὦσι» (Ιω. 17, 21) 


«[...] ώστε να είναι όλοι ένα, όπως εσύ, Πατέρα, είσαι ενωμένος μ’ εμένα κι εγώ 
μ’ εσένα. Να είναι κι αυτοί ενωμένοι μ’ εμάς, κι έτσι ο κόσμος να πιστέψει ότι μ’ 


έστειλες εσύ». 
Ιω. 17,21 


Π. Άρση αναθεµάτων Ορθοδόξων και Καθολικών (1965) 


«Μέχρι τη σύγκληση της Β΄ Βατικανής Συνόδου στη Ρώμη 
(1962-1965) δεν είχε σημειωθεί ούτε ένα βήμα προσέγγι- 
σης Ορθοδόξων και Ρωμαιοκαθολικών. Η Β΄ Βατικανή Σύνο- 
δος, όµως, τόνισε την ανάγκη να εγκαινιασθεί ο διάλογος 
µε την Ορθόδοξη Εκκλησία. Στο πλαίσιο αυτό, το 1964 συ- 
ναντήθηκαν στα Ιεροσόλυμα ο Πάπας Παύλος ΣΤ΄ και ο Οι- 
κουμενικός Πατριάρχης Αθηναγόρας Α΄. Οι δύο πνευματικοί 
ηγέτες προσευχήθηκαν μαζί, ώστε η συνάντησή τους αυτή 
να αποτελέσει την αρχή για ουσιαστικό διάλογο μεταξύ των 
δύο Εκκλησιών. Αργότερα (1967 και 1968) αντάλλαξαν επι- 
σκέψεις σε Ρώμη και Κωνσταντινούπολη. Σε ένδειξη καλής 
θέλησης, οι δύο Εκκλησίες αποφάσισαν να άρουν (καταρ- 
γήσουν) τα αναθέµατα που είχαν επιβληθεί κατά το Σχίσμα 


Η ιστορική συνάντηση του Οικουµε- 

νικού Πατριάρχη Αθηναγόρα καιτου του 1054 μ.Χ. το 1965». 

Πάπα Παύλου στα Ιεροσόλυμα, 1964 Καραχάλιας Σ., Μπράτη Π., Πασσάκος Δ., Φίλιας Γ., 
Θρησκευτικά Γ’ Γυμνασίου 


11. Κοινή Διακήρυξη Καθολικών - Ορθοδόξων (2006) 


«--[...] Η συνάντηση µας μακάρι να είναι σηµείο και ενθάρρυνση όλων µας για να συµμμερι- 
ζόμαστε τα ίδια αισθήµατα και τις ίδιες διαθέσεις αδελφοσύνης, συνεργασίας και κοινωνίας 
μέσα από την αγάπη και την αλήθεια. Το Άγιο Πνεύμα είθε να µας οδηγήσει στην προετοιµα- 
σία της μεγάλης ημέρας της αποκαταστάσεωςτης πλήρους ενότητας, όταν και όπως το θελή- 
σει ο Θεός. Τότε θα μπορέσουμε να ευφρανθούμε και να αγαλλιασθούμε αληθινά. 

- Προτρέπουµε τους πιστούς µας να αναλάβουν ενεργό ρόλο στη διαδικασία αυτή µέσω 
της προσευχής και µέσω σημαντικών ενεργειών. 

-- Ως Ποιμένες δε μπορούμε να αγνοήσουµε την έξαρση της εκκοσµίκευσης, της σχετικο- 
κρατίας ή και του μηδενισμού, ιδιαίτερα στον δυτικό κόσμο. Για το λόγο αυτό οφείλουμε να 
ενισχύσουμε την συνεργασία και την κοινή μαρτυρία µας προς πάντα τα έθνη. 

- Αξιολογήσαµε θετικά την πορεία για τη διαµόρφωση της Ευρωπαϊκής Ένωσης. Οι πρω- 

ταγωνιστές της μεγάλης αυτής πρωτοβουλίας ασφαλώς θα λάβουν υπόψη όλα όσα άπτονται 
του ανθρώπινου προσώπου καιτων αναπαλλοτρίωτων δικαίωντου, ιδιαίτερα την θρησκευτι- 
κή ελευθερία, η οποία είναι απόδειξη και εγγύηση του σεβασμού κάθε άλλης ελευθερίας. 

-Ῥωμαιοκαθολικοί και Ορθόδοξοι καλούνται να αναλάβουν από κοινού δράση υπέρ του 
σεβασμού των ανθρώπινων δικαιωμάτων, κάθε ανθρώπου που πλάστηκε κατ’ εικόνα και καθ΄ 
ομοίωσιν Θεού, όπως και υπέρ της οικονοµικής, κοινωνικής και πολιτισμικής ανάπτυξης. 

- Θέλουμε πρωτίστως να διακηρύξουµε ότι ο φόνος αθώων στο όνομα του Θεού εἰναι 
προσβολή προς Αυτόν και προς την ανθρώπινη αξιοπρέπεια. Οφείλουµε να δεσμευθούµε 
όλοι για µια ανανεωμένη διακονία του ανθρώπου και για την προστασία της ανθρώπινης ζω- 
ής, κάθε ανθρώπινης ζωής. 

- Σήμερα, µπροστά στους μεγάλους κινδύνους για το φυσικό περιβάλλον, θέλουµενα εκ- 
φΦράσουμε την αγωνία µας ωςπροςτις αρνητικές συνέπειες γιατην ανθρωπότητα και για όλη 
τη δηµιουργία µιας άνευ ορίων οικονοµικής και τεχνολογικής προόδου». 


Κοινή διακήρυξη Πατριάρχου Βαρθολομαίου και Πάπα Βενεδίκτου, Κωνσταντινούπολη, 30-11-2006 


ἵν. Το Παγκόσμιο Συμβούλιο Εκκλησιών 


«Το Παγκόσμιο Συμβούλιο Εκκλησιών (Π.Σ.Ε.) εἰ- 
: | ο, υπ) 
ναι ένα συγκεκροτηµένο, διαχριστιανικό, σώμα ο . 
Ας 
αποτελούμενο από 345 Εκκλησίες - µέλη, προερ- ὄΖ 6 νΜογ]ά (ςοιης!! 
χόμενες από 110 χώρες και εκπροσωπώντας σχε- οἵ ζσΠυιτεΠ65 
δόν 500 εκ. ανθρώπους, το οποίο ιδρύθηκε το 


1948 στο Άμστερνταμ της Ολλανδίας. Έκτοτε 

έχουν πραγματοποιηθεί 10 Γενικές Συνελεύσεις. Οι Ορθόδοξες Εκκλησίες, εκτός της Εκκλη- 
σίας της Γεωργίας και της Βουλγαρίας που αποχώρησαν από το Συμβούλιο το 1997 και 1998 
αντίστοιχα, συμμετέχουν πλήρως στο σύὐνολότους, χωρίς ωστόσο ν’ αποδέχονται την ισότητα 
των ομολογιών και χωρίς να επιδιώκουν την ενότητα µέσα από ένα σχήμα δογµατικής διοµο- 
λογιακής προσαρμογής. Η βάση της ενότητας είναι «η εν τοις μυστηρίοις τηρουμένη και βι- 
ουμένη εν τη Ορθοδόξω Εκκλησία ενότης της πίστεως», σύμφωνα µε το επίσημο κείμενο. 

Το Συμβούλιο δεν είναι και σε καμία περίπτωση δεν επιτρέπεται να λειτουργεί ή να δρα ως 
υπερ-Εκκλησία. Σκοπός του Συμβουλίου είναι να φέρνει τις Εκκλησίες - µέλη σε ζώσα επαφή 
και συνεχή θεολογικό διάλογο, καθώς οι ίδιες οι Εκκλησίες είναι αυτές που θα επιτύχουν ή 
όχι εξ ιδίων πρωτοβουλιών την ενότητα, και όχι το Π.Σ.Ε. αυτό καθ’ αυτό, το οποίο δεν έχει 
καμία αρμοδιότητα ούτενα επιβάλλει, ούτε να υποχρεώνει συμβατές συμφωνίες στις Εκκλη- 
σίες - µέλη και το οποίο σε τελική ανάλυση συγκροτείται από τις ίδιες τις Εκκλησίες. Όλα τα 
παραπάνω στοιχεία αποτελούν το λεγόμενο άρθρο - βάση του καταστατικού χάρτη λειτουρ- 
γίας του Π.Σ.Ε. 

Ειδικότερα η Οικουμενική Κίνηση λοιπόν µε κυριότερους θεσμικούς φορείς το Π.Σ.Ε. και 
την Διάσκεψη των Ευρωπαϊκών Εκκλησιών (Κ.Ε.Κ.) εκφράζει την προσπάθεια υπέρβασης του 
χριστιανικού σχίσματος. Μία όµως αντικειμενική δυσκολία είναι ότιτο Συμβούλιο συγκροτεί- 
ται από Εκκλησίες που διέπονται από διαφορετικές εκκλησιολογικές αρχές, κουλτούρες και 


παραδόσεις». 
π. Αυγουστίνου Μπαϊραχτάρη, Σχέσεις της Ορθοδόξου Εκκλησίας 
µε το Παγκόσμιο Συμβούλιο Εκκλησιών κατά την προσυνοδική φάση 

ν. Θεολογικοί διάλογοι 


«Η Εκκλησία µας ανταποκρινοµένη στο χρέος να μαρτυρεί την αλήθεια και την αποστολική 
της πίστη, αποδίδει µεγάλη σημασία στον διάλογο κυρίως µετους ετεροδόξους Χριστιανούς. 
Μετον τρόπο αυτό και ολοιπός χριστιανικός κόσμος γνωρίζει ακριβέστερα τη γνησιότητα της 
Ορθοδόξου Παραδόσεως, την αξία της πατερικής διδασκαλίας, τη λειτουργική εμπειρία και 
την πίστη των Ορθοδόξων. Οι διάλογοι πού διεξάγει η Ορθόδοξος Εκκλησία δεν σημαίνουν 
ποτέ συμβιβασμό σε ζητήµατα πίστεως». 


Μήνυμα της Αγίας και Μεγάλης Συνόδου της Ορθοδόξου Εκκλησίας, Κρήτη, 2016 


11η Συνάντηση Διαλόγου μεταξύ Ορθοδόξων και Καθολικών, Πάφος, 2009 


«Οι διμερείς θεολογικοί διάλογοι πού διεξάγει σήµερα η Εκκλησία µας είναι οι θεολογικοί 
διάλογοι: α) µε τους Παλαιοκαθολικούς, β) µε τους Μη-Χαλκηδονίους, γ) µε τους Ρωµαιοκα- 
θολικούς, δ) µε τους Αγγλικανούς, ε) µε τους Λουθηρανούς και στ) µε τους Μεταρρυθµισµέ- 
νους. Από αυτούς οι σημαντικότεροι θεολογικοί διάλογοι πού ελκύουν ιδιαίτερα το ενδιαφέ- 
ρον των Ορθοδόξων, ευρισκόµενοι μάλιστα και στο διεθνές προσκήνιο του σύγχρονου θεο- 
λογικού και οικουμενικού προβληματισμού, είναι οι διμερείς θεολογικοί διάλογοι µε τούς Πα- 
λαιοκαθολικούς, µε τις Μη-Χαλκηδόνιες Εκκλησίες της Ανατολής και µε τη Ρωμαιοκαθολική 
Εκκλησία». 

Μαρτζέλος, Γ., Οι ϑεολογικοί διάλογοι σήµερα: το μήνυμα, η αξία και η προοπτική τους 


«Το να συναντηθούμε, και να κοιτάξει ο έναςτο πρόσωπο του άλλου, το να ανταλλάξουµετον 
ασπασµότης ειρήνης, το να προσευχηθούμε ο έναςγια τον άλλο, αποτελούν ουσιαστικές δια- 
στάσεις της πορείας εκείνης προς την αποκατάσταση της πλήρους κοινωνίας προς την οποίαν 
τείνουμε. Όλα αυτά προηγούνται και συνοδεύουν σταθερά εκείνη την άλλη ουσιαστική διά- 
σταση αυτής της πορείας που είναι ο θεολογικός διάλογος. Ένας αυθεντικός διάλογος είναι 
πάντα μεταξύ προσώπων µε ένα όνομα, µε μία όψη, µε μία ιστορία, και όχι µόνο ανταλλαγή 
ιδεών». 


Πάπας Ρώμης Φραγκίσκος, Ομιλία κατά τη Θεία Λειτουργία στο Οικουμενικό Πατριαρχείο, 
30 Νοεμβρίου 2014 

Δραστηριότητες 


1. Διερευνήστετι ακριβώς έγινε το 1054. Σκεφτείτε, πρώτα ατομικά και έπειτα ομαδικά, 
γιατί η άρση των αναθεµάτωντου 1054 είναι σπουδαίο γεγονός, αν και δεν ακύρωσε 
το σχίσμα μεταξύ Ορθοδόξων και Καθολικών. Ζητήστε και καταγράψτετις απόψεις σας 
και στη συνέχεια παρουσιάστε στην ολομέλεια της τάξης αιτιολογώντας τις απόψεις 
σας. 

2. Κάνοντας σύσκεψη της τάξης, προτείνετε ένα επιπλέον θέµα που κατά τη γνώµη σας 
θα μπορούσε να περιληφθεί στην κοινή Διακήρυξη Ορθοδόξων και Καθολικών καιτου 
2006. (Σηµείωση: Το κείµενο που παρατίθεται εἶναι απόσπασμα.) 

3. Σε συνεργασία µε καθηγητές/τριες Ξένων Γλωσσών ας προσπαθήσουμε να µεταφρά- 
σουµε την αρχιερατική προσευχή του Ιησού, Ιω. 17, 21 από τα ελληνικά στα αγγλικά, 
γαλλικά, γερμανικά και το αντίθετο. 


ν. «Ἐν ἐκκλησίαις εὐλογεῖτε τὸν Θεόν»: 
Λατρεία και τέχνη στην Ανατολή και στη Δύση 


ἱ. Αρχιτεκτονική, ζωγραφική, γλυπτική, ψηφιδωτό, υαλογραφία (βιτρό), μουσική 


Η χριστιανική αρχιτεκτονική 


Αρχικά οι χριστιανοί τελούσαν τη λατρεία τους σε ιδιωτικές 
κατοικίες πιστών. Όταν αυξήθηκε σηµαντικά ο αριθµόςτους, 
συγκεντρώνονταν σε μεγαλύτερες αίθουσες, τον ευκτήριο 
οίκο ή κυριακό (οίκος αφιερωμένος στον Κύριο). Στη διάρ- 
κεια των διωγμών Φαίνεται ὀτιτελούσαν περιοδικά τη Θ. Ευ- 
χαριστία και στις κατακόμβες. Μετά το τέλος των διωγμών 
(4ος αιώνας) κατασκεύασαν µεγαλόπρεπους ναούς στον τύ- 
πο της βασιλικής. Την ίδια περίοδο έκτισαν και μικρούς 
στρογγυλούς 
ναούς µε θό- 
λο ή τρούλο. Από τον 6ο αιώνα οι Βυζαντινοί 
άρχισαν να συνδυάζουν τεχνοτροπίες και να 
καινοτομούν αρχιτεκτονικά. Αποτέλεσμα ήταν 
η επινόηση ενός νέου τύπου ναού, της βασιλι- 
κής µε θόλο - τρούλο. 

Σημαντική αλλαγή στα αρχιτεκτονικά δεδο- 
μένα έφερε η κατασκευή του ναού της Αγίας 
του Θεού Σοφίας στην Κωνσταντινούπολη. Η 


Βαπτιστήριο χριστιανικής οικίας 
στη Δούρα Ευρωπό, αρχές 3ου αι. 


Κατακόμβη Αγίας Πρίσκιλλας, Ρώμη 

σημαντικότερη καινοτομία του ήταν τα τέσσερα σφαιρικά τρίγωνα, τα οποία συναντώνται 
στην οροφή σχηματίζοντας µία στεφάνη, στην οποία στηρίζεται ο τρούλος. Επιπλέον, προστέ- 
θηκε στο ανατολικό άκρο µία κόγχη (ιερό βήμα), ενώ στο δυτικό ο νάρθηκας ή πρόναος. Από 
τον 95 αιώνα εμφανίστηκε ένας νέος τύπος, ο εγγεγραμμένος σταυροειδής µε τρούλο, που 
επικράτησε μέχρι καιτον 135 αιώνα. Από την περίοδο αυτή στον ναό αποδόθηκαν και έντονα 


Ο ναόςτης Αγίας Σοφίας, Κωνσταντινούπολη, 65: αι. 

συμβολικά στοιχεία. Το μέγεθος των ναών και ο εικονογραφικός πλούτος μεταβάλλονταν ανά- 
λογα µε την οικονομική και πολιτική κατάσταση της βυζαντινής αυτοκρατορίας. 

Κατά την περίοδο της οθωμανικής αυτοκρατορίας, εξαιτίας των δύσκολων πολιτικών και 
θρησκευτικών συνθηκών, κτίστηκαν μικρότεροι ναοί. Στα νεώτερα χρόνια, μετά τη συγκρότη- 
ση εθνικών κρατών στη Βαλκανική χερσόνησο και ευρύτερα, κατασκευάστηκαν νέοι μεγάλοι 
ναοί. Σήμερα οι ναοί χτίζονται µε πρότυπο κυρίως τους διάφορους βυζαντινούς τύπους. 

Στη Δύση, από τον 115 αιώνα, αποκρυσταλλώθηκαν δύο νέοι τύποι ναών: ο ροµανικός και 
ο γοτθικός. Ο ροµανικός πρωτοεμφανίστηκε στη Γαλλία, έχοντας ως χαρακτηριστικό του τις 
πολλές στρογγυλές αψίδες. Ο γοτθικός δημιουργήθηκε στην 
ίδια χώρα εκατό χρόνια αργότερα, έχοντας ως χαρακτηριστικό 
του τις πολλές αιχμηρές αψίδες, τα μεγάλα παράθυρα µε υα- 
λογραφήματα (βιτρό) και τον πολύ ψηλό αιχμηρό θόλο. Κατά 
τον 155 αιώνα, µε τη σταδιακή επικράτηση της Αναγέννησης, 
αναβίωσαν στοιχεία και ρυθµοίτης κλασικής και ελληνορωμαῖ- 
κής αρχιτεκτονικής παράδοσης, ενώ το ύφος βασίστηκε στη λο- 
γική. Τον 175 αιώνα, µε αφετηρία την Ιταλία, θα επικρατήσουν 
τα στοιχεία μπαρόκ µε κύρια χαρακτηριστικά την εκφραστική 
ελευθερία και την επιτηδευµένη διακόσμηση, ενώ υπερτονί- 
στηκε το δραματικό ύφος προκειμένου να προκληθεί η συναι- 
σθηµατική συμμετοχή των πιστών στα τελούμενα εντός του να- 
ού. Τον 185 αιώνα - αρχές 195ὺ αιώνα κτίστηκαν ναοί επηρεα- 
σμένοι απὀ το πνεύμα του νεοκλασικισμού. Τον 206 αιώνα κα- Αβαείο Μούρμπαχ, ναός 
τασκευάστηκαν νέοι σύμφωνα µε το ρεύμα του μοντερνισμού, ρομανικού τύπου, Ί2ος αι. 
ενώ σήµερα οι αρχιτέκτονες δοκιμάζουν και πειραματίζονται µε 
νέες τεχνικές και υλικά σε µια προσπάθεια να ενσωματώσουν τον αστικό και μεταμοντέρνο 
τρόπο ζωής καιτις σύγχρονες ανάγκες και ανησυχίες των χριστιανών της Δύσης. 


”. 
2 


Η Παναγία των Παρισίων, Ο ναόςτου Αγίου Πέτρου, αναγεννησιακός 
ναός γοτθικού τύπου, Παρίσι, 135: αι. τύπος, Ρώμη, 165- αι. 


Η χριστιανική ζωγραφική, γλυπτική, υαλογραφία (βιτρό) 
Οι χριστιανοί από τους πρώτους αιώνες χρησιμοποίησαν τις εικαστικές τέχνες για να εκφρά- 
σουν την πίστη τους. Στην Ανατολή η χριστιανική ζωγραφική εκκινώντας από την ελληνιστική 
και ρωμαϊκή παράδοση διαμορφώθηκε σταδιακά γνωρίζοντας την αποκορύφωσή της από τον 
105 έως τον 145 αιώνα. Έκτοτε καθιερώθηκε µια συγκεκριμένη τεχνοτροπία που παραμένει 
ζωντανή μέχρι σήμερα. 

Ιησούς Χριστός, Ιησούς Χριστός, ψηφιδωτό, Ιησούς Χριστός, Ιησούς Χριστός, 
εγκαυστική εικόνα, Αγία Σοφία Κων/λης, Α. Ρουμπλιόφ, ρώσικη Θεοφάνης ο Κρης, 
Σινά, 65- αι. 13ος αι. εικόνα, 155- αι. 165- αι. 


Ο Χριστός στη στήλη. Χριστός Σωτήρας, Ο Χριστός δείχνει την Βάπτιση του Χριστού, 
Αντονέλλο ντα Μεσίνα, Δ. Θεοτοκόπουλος, πληγή, Καραβάτζιο, σύγχρονη τέχνη, 
15ος αι. 1600 175: αι. 5ἱ Εάπιµηας, Τγοείεγ 


Μωυσής, Μιχαήλ Άγγελος, Ρώμη, 1515 Βιτρό στην Παναγία της Σαρτρ στη Γαλλία 


58 


Στη Δύση η ζωγραφική ακολούθησε διαφορετικό δρόµο, κυρίως από την εποχή της Ανα- 
γέννησης και εξής, και συνδέθηκε µετις ανησυχίες των καλλιτεχνών καιτα νέα ρεύματα κάθε 
εποχής. Η εξέλιξη αυτή συνεχίζεται μέχρι και σήµερα. Στον ίδιο γεωγραφικό χώρο πέρα από 
τη ζωγραφική αναπτύχθηκε και η γλυπτική ως µορφή θρησκευτικής τέχνης, ενώ από τον 125 
αιώνα και εξής χρησιμοποιήθηκε και η τεχνική της υαλογραφίας (βιτρό), τέχνες που γνώρισαν 
την ἴδια εξέλιξη µε τη δυτική ζωγραφική. 


Η χριστιανική μουσική 


Κοινό χαρακτηριστικό όλων των χριστιανών είναι 
η χρήση ύμνων στη λατρεία τους. Οι ύμνοι σε 
όλες τις χριστιανικές Εκκλησίες εκτελούνται µε 
την ανθρώπινη Φωνή. Στην Ανατολή η εκκλησια- 
στική υμνωδία (ποίηση και μέλος) διαμορφώθη- 
κε κατά τους οκτώ πρώτους χριστιανικούς αιώνες 
σε συνέχεια της αρχαίας ελληνικής παράδοσης. 
Από τότε μέχρι σήµερα επικρατεί η µονοφωνική 
ψαλμωδία. 

Στη Δύση από τον 95 αιώνα η µονοφωνική αντι- 
καταστάθηκε από την πολυφωνική μουσική και 
συνδυάστηκε και µε τη συνοδεία του εκκλησιαστι- 
κού οργάνου και από τον 175 αιώνα κι άλλων µου- Χειρόγραφο βυζαντινής μουσικής γραφής 
σικών οργάνων. Στη Δύση κυριάρχησε από τον 4ο 
αιώνα μέχρι τον 65 αιώνα το λεγόμενο Αμβροσιανό µέλος (μονοφωνικό, στηριγµένο στην εκ- 
κλησιαστική μουσική της Ορθόδοξης Ανατολής), ενώ από τον 65 μέχριτον 95 αιώνα το λεγόµε- 
νο γρηγοριανό μέλος (μονοφωνικό, στηριγµένο στο Αμβροσιανό μέλος, νέος καθορισμός 
ύμνων µε συνολική ισχύ για όλη τη Δυτική Εκκλησία). Στα χρόνια της Μεταρρύθμισης ο Μαρ- 
τίνος Λούθηρος διαμόρφωσε ένα δικό του τρόπο ψαλμωδίας που επικράτησε στις Προτεστα- 
ντικές Εκκλησίες. Στην Καθολική Εκκλησία επικράτησε ο τύποςτης Μ[ο58 (Λειτουργία) και μέχρι 
τη Β΄ Βατικανή Σύνοδο ψαλλόταν υποχρεωτικά στα Λατινικά. Από τη Σύνοδο και µετά υπήρξε 
ελευθερία στην επιλογή της μουσικής καιτων ύμνων. 


Π. Η Κυριακάτικη Λειτουργία 


Η Κυριακή είναι αφιερωμένη στον Κύριο Ιησού Χριστό από όλους τους χριστιανούς. Σε αυτή, 
απότους πρώτους χριστιανικούς αιώνες, τελούνταν η Θ. Ευχαριστία, που αποτελούσε το κέ- 
ντρο της λατρευτικής ζωής των πιστών. Σταδιακά αναπτύχθηκαν συγκεκριμένοι τελετουργι- 
κοί τύποι. 

Στην Ορθόδοξη Εκκλησία κάθε Κυριακή τελείται η Θ. Λειτουργία του Ιωάννη του Χρυσο- 
στόμου, µε εξαίρεση πέντε Κυριακές της Μ. Τεσσαρακοστής και άλλες πέντε ηµέρες, όπου 
τελείται η Θ. Λειτουργία του Μεγάλου Βασιλείου. Αποτελείται απὀ δύο µέρη: τη Λειτουργία 
των Κατηχουμένων και τη Λειτουργία των Πιστών, στην οποία δεσπόζει το μυστήριο της Θ. 
Ευχαριστίας. 

Στην Καθολική Εκκλησία τελείται κάθε Κυριακή η Λειτουργία (λατ.: Μί554). Ενώ μέχρι τον 
165 αιώνα υπήρχαν διάφορα τυπικά, µετά την Σύνοδο του Τριδέντου καθιερώθηκε η τέλεση 
ενός και μόνου τύπου, πάντα στα Λατινικά. Το τυπικό αυτό άλλαξε µετά τη Β΄ Βατικανή Σύνο- 
δο, οπότε και επιτράπηκε µια ελευθερία στην επιλογή ύμνων. Εξακολουθεί πάντως η Λειτουρ- 
γία σήμερα να χωρίζεται σε δύο µέρη: την Ακολουθία του Λόγου καιτην Ακολουθία της Ευχα- 
ριστίας. 

Στον Προτεσταντισµό κάθε Κυριακή τελείται Λειτουργία. Η µεγάλη διαφορά µε την Ορθό- 
δοξη και την Καθολική Εκκλησία είναι ότι σε πολλές Προτεσταντικές Ομολογίες δεν τελείται η 
Ευχαριστία, αλλά πραγματοποιείται µόνοτο «Μυστήριο του λόγου», στο οποίο κυρίαρχη θέση 
έχει η ανάγνωση και ερμηνεία της Βίβλου. Η Ευχαριστία συνήθως λαμβάνει χώρα µία φορά 
τον µήνα. Τατελευταία χρόνια λόγωτου διαχριστιανικού διαλόγου πολλές Προτεσταντικές Εκ- 
Κλησίες έχουν υιοθετήσει µια νέα αντίληψη για την Ευχαριστία καιτην τελούν κάθε Κυριακή. 


Πἱ. Λατρευτική παράδοση (Βάπτισμα, Χρίσμα, Ευχαριστία) 


Το Βάπτισμα 


Το Βάπτισμα είναι για τους χριστιανούς το μυστήριο ή η τελετή µε την οποία ο άνθρωπος ει- 
σέρχεται στη χριστιανική Εκκλησία. Από τους πρώτους χριστιανικούς αιώνες το Βάπτισμα κα- 
θιερώθηκε να τελείται µε τη χρήση νερού και στο όνοµα του Πατέρα, του Υιού καιτου Αγίου 
Πνεύματος. 

Η Ορθόδοξη Εκκλησία για το μυστήριο του Βαπτίσµατος τηρεί την παράδοση της τριπλής 
κατάδυσης στο νερό, ενώ ταυτόχρονα πραγματοποιεί και το μυστήριο του Χρίσματος, µε το 
οποίο ο πιστός δέχεται τα χαρίσματα του Αγίου Πνεύματος. Στην Ανατολή ο νηπιοβαπτισµός 
φαίνεται πως καθιερώθηκε από τον 85 περίπου αιώνα. 

Στην Καθολική Εκκλησία σήµερα το μυστήριο του Βαπτίσματος τελείται µε την επίχυση νε- 
ρού στο κεφάλι του βαπτιζομένου, ανεξάρτητα από την ηλικία του. Το μυστήριο του Χρίσμα- 
τος χορηγείται στα παιδιά από το 75 ἡ 85 έτος της ζωής τους, ακόµη κι αν έχουν βαπτιστεί ως 
νήπια, και τελείται πάντα απὀ επίσκοπο. 

Στις Προτεσταντικές Εκκλησίες η τελετή του Βαπτίσµατος τελείται µε κατάδυση στο νερό. 
Το Χρίσμα δε θεωρείται μυστήριο µε την έννοια που του αποδίδουν οι Ορθόδοξοι και οι Κα- 
θολικοί και έχει περισσότερο τη σημασία µιας τελετής επιβεβαίωσης του Βαπτίσματος µέσα 
απὀ µια δημόσια ομολογία της πίστης. 


Βάπτισμα Ορθοδόξων στη Μαδαγασκάρη 

Η Θεία Ευχαριστία 
Η Θ. Ευχαριστία τελείται σχεδόν από όλους τους Χριστιανούς, αλλά έχει τεράστια σηµασία 
και βαρύτητα για τους Ορθόδοξους καιτους Καθολικούς σε αντίθεση µε τους Προτεστάντες 
που διατηρούν µια διαφορετική κατανόηση. 

Για τους Ορθοδόξους αποτελεί την καρδιά του Σώματος της Εκκλησίας και πρόγευση και 
βίωση των Εσχάτων, της Βασιλείας του Θεού. Με τη συμμετοχή τους στο μυστήριο της Θ. Ευ- 
χαριστίας ενώνονται µε τον Κύριο Ιησού Χριστό, καθώς και μεταξύ τους µε ενότητα που σφυ- 
ρηλατείται απὀ την ειρήνη καιτην αγάπη. Ενωμένοι µε όλους τους πιστούς µε τον σύνδεσμο 
της ειρήνης καιτης αγάπης, ξαναγυρίζουν στον κόσμο, για να μαρτυρήσουν σε ὀλουςτους αν- 
θρώπους τον Χριστό. Επιπλέον, αποτελεί καιτον βαθύτερο πυρήνα της συνοδικής λειτουργίας 
του εκκλησιαστικού σώματος καιτην αυθεντική βεβαίωση της Ορθοδοξίας της πίστης της Εκ- 
κλησίας. Στο μυστήριο της Θ. Ευχαριστίας συμμετέχει ο πιστός που έχει βαπτιστεί, ακόµη κι 
αν εἰναι νήπιο. 

«Η μετοχή εις την θείαν Ευχαριστίαν είναι πηγή αποστολικού ζήλου προς ευαγγελισμόν 
του κόσμου. Μετέχοντες της θείας Ευχαριστίας και προσευχόμενοι εν τη ιερά Συνάξει υπέρ 
της Οικουμένης, καλούμεθα νά συνεχίσωμεν την "λειτουργίαν µετά την Λειτουργίαν" και να 
δίδωμεν την μαρτυρίαν περί της αληθείας της πίστεως ημών ενώπιον Θεού και ανθρώπων, 
μοιραζόμενοι τας δωρεάς του Θεού μεθ’ ολοκλήρου της ανθρωπότητος. [...] Ο Χριστός ως "ο 
Αμνός του Θεού" (Ιωάν. 1, 29) και ως "Άρτος Ζωής" (Ιωάν. 6, 48) προσφέρεται εις ηµάς ως η 
αιωνία Αγάπη, ενώνων ημάς µε τον Θεόν και προς αλλήλους. Μας διδάσκει να διανέµωμεν 
τα δώρατου Θεού καινα προσφέρωμεν τον εαυτόν µας προς πάντας µε χριστοειδή τρόπον». 


Εγκύκλιος της Αγίας και Μεγάλης Συνόδου της Ορθοδόξου Εκκλησίας, Κρήτη, 2016 


«Κάθε τοπική Εκκλησία, προσφέρουσα την θεία Ευχαριστία, εἶναι η εν τόπω παρουσία και 
φανέρωση της Μιας, Αγίας, Καθολικής και Αποστολικής Εκκλησίας». 
Μήνυμα της Αγίας και Μεγάλης Συνόδου της Ορθοδόξου Εκκλησίας, Κρήτη, 2016 


κκ κ 


Μετά τη Β΄ Σύνοδο του Βατικανού, η Καθολική Εκκλησία επανερµήνευσε δυναμικά και ανα- 
νέωσε τη θεολογία της για τη Θ. Ευχαριστία. Θέσεις της Καθολικής Εκκλησίας για τη Θεία Ευ- 
χαριστία: 

«Η Θεία Ευχαριστία είναι το κατ’ εξοχήν μυστήριο ενότητας-κοινωνίας όλων των βαπτισµέ- 
νων. Από την Θεία Ευχαριστία γεννιέται η Εκκλησία ως κοινωνία προσώπων. Σ’ αυτό το ιερό 
Μυστήριο έχουμε τη βαθιά εμπειρία ότι δεν ζούμε ως μεμονωμένα άτοµα την πίστη µας, αλλά 
ως µέλη ενός σώματος, το οποίο ταυτόχρονα είναι Σώμα Χριστού και Εκκλησία. [...] Με την Ευ- 
χαριστία πραγματοποιείται η προοδευτική µας θέωση. Ο Κύριος Ιησούς Χριστός [...] έγινε ἀν- 
θρωπος και ο άνθρωπος θεοποιήθηκε. Κι αυτό διότι, ενώ λαβαίνουµε τη Θεία Ευχαριστία σ’ 
ένα ανθρώπινο σώμα, στην ψυχή λαβαίνουµε τον ἰδιο τον Θεό. Είναι βέβαιο ότι στο μυστήριο 
αυτό επιτελείται η γαμήλια ένωση της Εκκλησίας µε τον Χριστό. Όντως, ο πιστός, που λαβαίνει 
το Σώμα του Κυρίου, μετατρέπεται πραγματικά αυτός ο ίδιος στο Σώμα του Χριστού». 


Εγκύκλιος Επιστολή της Συνόδου της Ιεραρχίας Ελλάδος, Το Μυστήριο της Θείας Ευχαριστίας, 2004. 

Οι Προτεσταντικές Εκκλησίες δεν έχουν όλες µια κοινή κατανόηση της Θ. Ευχαριστίας. Οιπε- 
ρισσότερεςτην κατανοούν σαν μια τελετή ανάµνησης του Τελευταίου Δείπνου του Ιησού Χρι- 
στού µε τους μαθητές του. 

«Άρθρον 22ον, Περί των τελετών: [...] Το Κυριακόν Δείπνον ή η Ευχαριστία είναι η τελετή 
της κοινωνίας μετά του Χριστού και μετά του λαού Αυτού, εν η δίδεται και λαμβάνεται ο άρτος 
και ο οίνος προς ευγνώμονα ανάµνησιν Εκείνου και της επί του Σταυρού θυσίας Αυτού. Πά- 
ντες δεοιεν πίστει λαμβάνοντες ταύτα πνευματικώς μετέχουσιτου σώματος καιτου αίματος 
του Κυρίου Ιησού Χριστού προς παρηγορίαν, τροφήν και αὐξησιν αυτών εν τη χάριτι. Πάντες 
οιποιήσαντες δημοσία ειλικρινή οµολογίαν πίστεως εις τον Κύριον Ιησούν Χριστόν και ασκού- 
ντες υποταγήν εις τον νόμον Αυτού, µετά προηγουμένην αυτεξέτασιν δικαιούνται να προσέλ- 
θωσιν εις το Κυριακόν Δείπνον [...]». 

Οµολογία Πίστεως της Ελληνικής Ευαγγελικής Εκκλησίας 


κα 


Δραστηριότητες 
Δουλέψτε ατομικά ή/και σε ομάδες: 
1. Ετοιμάστε σε οµάδες µία ψηφιακή παρουσίαση µε θέµα «Χριστιανικές κατακόµβες». 


2. Δημιουργήστε έναν εννοιολογικό χάρτη µε θέµα τους κύριους τύπους της χριστιανι- 
κής ναοδομίας κατά την πρώτη χιλιετία, δίνοντας έµφαση στις διαφορές τους. 

3. Δοκιμάστε µια εικονική περιήγηση στον ναό της Αγίας Σοφίας της Κωνσταντινούπο- 
λης, µε διαδικτυακή εφαρµογή τρισδιάστατης απεικόνισης. Πριν ξεκινήσετε, συζητή- 
στε στην ομάδα ποια στοιχεία θα µελετήσετε περισσότερο και καταγράψτε τα ευρή- 
ματά σας. 

4. Επιλέξτε έναν ναό της βυζαντινής περιόδου και παρουσιάστε τα χαρακτηριστικά του 
στους/στις συμμαθητές/τριές σας. 

5. Δημιουργήστε ένα πόστερ µε Φωτογραφίες ναών δυτικής τέχνης και βάλτε κατάλλη- 
λες λεζάντες, οι οποίες να κατατοπίζουν τον θεατή σχετικά µε την εξέλιξή της. 

6. Ιστοεξερεύνηση γιατους ναούς του 205ύ και 215υ αιώνα στην Ευρώπη. 


7. Βρείτε εικόνες µε το ἰδιο θέµα χριστιανικής εικονογραφίας (π.χ. Ευαγγελισμός) από 
διαφορετικές εποχές και τεχνοτροπίες. Προσπαθήστε να βάλετε τις εικόνες σε µια 
χρονογραμμή µε βάση τα χαρακτηριστικά τους. 

ΣΤ΄ ΘΕΜΑΤΙΚΗ ΕΝΟΤΗΤΑ 
Μονοθεϊστικές θρησκείες: Ιουδαϊσμός και Ισλάμ 


ΠΕΡΙΕΧΟΜΕΝΑ 


|. ΙΟΥΔΑΪΣΜΟΣ 

ἰ.. Ισραήλ, ἑνας περιπλανώμενος λαός µέσα στην ιστορία 
[. Ιερές Γραφές 

Π, Πώς πρέπει να ζουν οι άνθρωποι; 


ΙΙ. ΙΣΛΑΜ 

ἱ.. Ισλάμ, Μουσλίμ: Υποταγή στον Θεό, υποταγµένος στον Θεό 
|. Αλλάχ: Ο μοναδικός και παντοδύναμος κύριος του κόσμου 
Π, Ο προφήτης Μωάμεθ 

ἱν. Κοράνιο: Ο λόγος του Αλλάχ 

ν. Πώς πρέπει να ζουν οι άνθρωποι; 

|. Ιουδαϊσμός 


ἱ. Ισραήλ, ένας περιπλανώμενος λαός µέσα στην ιστορία 


Η θρησκεία βρίσκεται στο κέντρο της ιστορίας του εβραϊκού λαού. Σύμφωνα µε τα ιερά κεί- 
μενα των Εβραίων, ο ίδιος ο Θεός επέλεξε τους πατριάρχες Αβραάμ, Ισαάκ και Ιακώβ, για να 
διδάξουν στον λαό τους τη μονοθεῖα, δηλαδή την πίστη σε έναν Θεό. Σε αυτούς υποσχέθηκε 
ο Θεός τη δημιουργία ενός λαού από τους απογόνους τους και την κυριαρχία στη γη. Αρχικά 
επρόκειτο για την ιστορία µιας οικογένειας, της οικογένειας των πατριαρχών. Στη συνέχεια, η 
πείνα και οι δύσκολες συνθήκες έφεραν την οικογένεια στην Αίγυπτο, όπου βρήκε τροφή και 
καταφύγιο. Με την πάροδο των χρόνων, όµως, η οικογένεια αυτή πλήθυνε, η κατάσταση ἁλ- 
λαξε και οι Εβραίοι βρέθηκαν δούλοι των Αιγυπτίων, µέχρι τη στιγµή που, µε ηγέτη και καθο- 
δηγητή τους τον Μωυσή, ελευθερώθηκαν από τον ζυγό και ξεκίνησαν την πορεία τους µέσα 
στην έρημο, προς τη Γη της επαγγελίας, της υπόσχεσης. Εκεί, µέσα στην έρημο, οι Εβραίοι δια- 
μορφώθηκαν ως λαός, ήρθαν σε επαφή µε τον Θεό και παρέλαβαν τις 10 εντολές κι όλο τον 
Νόμο, τη λεγόμενη Τορά, που διέπει τη θρησκεία τους και θέτει τα θεμέλια των κοινωνικών 
αρχών οι οποίες μέχρι σήµερα εμπνέουν και καθορίζουν σε µεγάλο βαθµότις σχέσεις των αν- 
θρώπων στις οργανωμένες κοινωνίες. Εκεί στην έρημο, σύναψαν µια «Διαθήκη», δηλαδή µια 
συμφωνία, µε τον Θεό: εκείνοι υποσχέθηκαν ότι θα υπακούν στον Θεό και θα τηρούντον Νό- 
µο του, και ο Θεός υποσχέθηκε ότι θα τους προστατεύει και θα τους θεωρεί λαό του. Μετά 
απὀ περιπλάνηση 40 χρόνων οι Εβραίοι έφτασαν στη Γη της Επαγγελίας. 

Στο πέρασμα των αιώνων, αναδείχθηκαν σπουδαίοι ηγέτες που οδήγησαν τον εβραϊκό λαό 
σε καιρούς ειρήνης και σε καιρούς πολέμων µε τους εχθρούς του. Αναδείχθηκαν προφήτες 
που δίδασκαν τους Εβραίους να είναι πιστοί, όταν εκείνοι ξεχνούσαν την υπόσχεση που είχαν 
δώσει στον Θεό. Αναδείχθηκαν βασιλείς σοφοί και εµπνευσμένοι. Ο βασιλιάς Δαβίδ ήταν αυ- 
τός που καθιέρωσε την Ιερουσαλήμ ως πρωτεύουσα του κράτους και ο γιος του, ο βασιλιάς 
Σολομών, έχτισε εκεί τον φημισμένο Ναό (Ναό της Ιερουσαλήμ ή Ναό του Σολομώντα). Από 
τότε, οι Εβραίοι όλου του κόσμου θεωρούν την Ιερουσαλήμ ως ιερή πόλη και κοιτίδα του πο- 
λιτισμού τους. Για τους Εβραίους, η ιστορία τους αφηγείται την αγάπη καιτην παρέμβαση του 
Θεού σε κάθε πτυχή της ζωής τους. 


Γύρω από τη σύγχυση των όρων που χρησιμοποιούμε για τους Εβραίους 


Αν και καθένας από τους όρους Εβραίος, Ισραηλίτης και Ιουδαίος έχει τη δική του ιστο- 
ρική προέλευση, σήµερα χρησιμοποιούνται µε την ίδια ακριβώς σημασία. Δηλαδή, και 
οιτρεις χρησιμοποιούνται για να δηλώσουν αυτόν που κατά το θρήσκευμα είναι Εβραί- 
ος, ανεξάρτητα από την εθνική του καταγωγή. Αντιθέτως, Ισραηλινός ονομάζεται ο υπή- 
κοος του σύγχρονου κράτους του Ισραήλ, ο οποίος µπορεί να µην εἶναι Εβραίος κατά το 
θρήσκευμα. 

Ο επίσημος χαρακτηρισμός των Εβραίων Ελλήνων είναι «Έλληνες Ισραηλίτες». Ο χαρα- 
κτηρισµός αυτός χρησιμοποιείται και από το Ελληνικό Κράτος και από τα επίσηµα όργανα 
του ελληνικού Εβραϊσμού. Οι όροι «Έλληνας Εβραίος» ή «Έλληνας Ισραηλίτης» εἰναιταυ- 
τόσημοι, αν και ο πρώτος όρος έχει πιο ευρεία χρήση, ενώ ο δεύτερος χρησιµοποιείται σε 
πιο επίσημες περιστάσεις. 

Γιορτές 

Οι εβραϊκές γιορτές βασίζονται στον ετήσιο κύκλο των εποχών της φύσης και στις γεωργικές 
και κτηνοτροφικές εργασίες κατά τη διάρκεια του έτους. Με την πάροδο των χρόνων, αυτές 
οι γιορτές συνδυάστηκαν µε τα μεγάλα γεγονότα που σφράγισαν την ιστορική πορεία του 
εβραϊκού λαού. Έτσι, όταν οι Εβραίοι γιορτάζουν, ανακαλούν τα γεγονότα της ιστορίας τους 
και μεταφέρουν στις νεότερες γενιές τις συνήθειες και τα νοήματα της κάθε γιορτής. Οι εορ- 
τασμοί τελούνται τόσο στη Συναγωγή όσο και στο σπίτι µε όμορφες τελετές. Οιτελετές αυτές 
επικεντρώνονται κυρίως στα παιδιά, τα οποία µέσα σε αυτέςτις ευχάριστες εμπειρίες των οι- 
κογενειακών συγκεντρώσεων αντλούν το μήνυμα της πίστης και γνωρίζουν την ιστορία του 
λαού τους. 


Πέσαχ 
Γιορτάζεται την άνοιξη, διαρκεί οκτώ μέρες και θυμίζει την Έξοδο των Ισραηλιτών από τη 
σκλαβιά της Αιγύπτου και την εκ νέου γέννηση του λαού τους. Είναι µια γιορτή που φέρνει 
κοντά όλα τα µέλη της οικογένειας και είναι επικεντρωµένη γύρω από το τραπέζι του Πέσαχ, 
όπου τελείται το Σέντερ (δείπνο) τις δύο πρώτες νύχτες της γιορτής. Το Σέντερ εἶναι τελετουρ- 
γία αυστηρά καθορισμένη. Στη διάρκειά της όλοι διαβάζουν τα κείµενα που αφηγούνται την 
ιστορία της Εξόδου, τους ψαλμούς που δοξάζουν τον Θεό για τις σωτήριες παρεμβάσεις και 
για τα θαύματά του, και τραγουδούν τα τραγού- 
δια που αναφέρονται στην ιδιαίτερη αυτή γιορ- 
τή. Μια κοµβική στιγµή στην αρχή του Σέντερ εἰ- 
ναι οι «τέσσερις ερωτήσεις», που τραγουδούν 
συνήθως στα εβραϊκά τα µικρά παιδιά της οικο- 
γένειας. Εξάλλου, όλη αυτή η τελετουργία έχει 
ως σκοπό να διηγηθούν οι γονείς στα παιδιά την 
ιστορία του εβραϊκού λαού καινα τα βοηθήσουν 
να νιώσουντις εµπειρίεςτων προγόνων που βγή- 
καν από την Αίγυπτο. Κάθε Εβραίος θυμάται τις 
ακόλουθες φράσεις που σημάδεψαν την παιδική 

του ηλικία µέσα στην γιορτινή και ζεστή ατµόσφαιρατης διευρυµένης οικογένειας: «Γιατί αυ- 
τή η νύχτα είναι διαφορετική από όλεςτις άλλες; Διότι όλες τις άλλες νύχτες τρώμε είτε ζυ- 
μωτό είτε άζυµο ψωμί, αυτήν τη νύχτα όμως τρώμε μόνον ἀάζυμο. Διότι όλες τις άλλες νύχτες 
τρώμε όλων των ειδών τα χορταρικά -- αυτήν τη νύχτα όµως τρώμε μόνο πικρά χόρτα. Διότι 
όλες τις άλλες νύχτες δε βουτάμε ούτε µια φορά [τα λαχανικά στο ξίδι], αυτή την νύχτα όµως 
τα βουτάµε δύο φορές. Διότι όλες τις άλλες νύχτες τρώμε καθισμένοι, αυτήν τη νύχτα όμως 
είµαστε όλοι γερμένοι αναπαυτικά. Και η ανάγνωση-αφήγηση συνεχίζεται από όλους όσους 
παρευρίσκονται στοτραπέζι. 

Στο κέντρο του τραπεζιού εἶναι τοποθετημένος ο δίσκος του Σέντερ. Όλα όσα περιέχει συµ- 
βολίζουν κάτι διαφορετικό. Ένα καλά βρασμένο σφιχτό αβγό συµβολίζειτη θυσία που γινόταν 
στον Ναό σε κάθε γιορτή. Η κνήμη του αρνιού συμβολίζει τη θυσία του Πέσαχ, όταν θυσίαζαν 
αρνιά στον Ναό. Τα πικρά χόρτα παραπέμπουν στην πικρή εμπειρία της σκλαβιάς στην Αίγυ- 
πτο. Μια κρέμα από μήλα, ξηρούς καρπούς κανέλα και κρασί θυμίζει τη λάσπη που χρησιµο- 
ποιούσαν οι Ισραηλίτες σκλάβοι στην Αίγυπτο. Το σέλινο θυμίζει ὀτιτο Πάσχα γιορτάζεται την 
άνοιξη και έτσι ευλογούνται όλοι οι καρποί της γης. Αλατισµένο νερό ή ξίδι συμβολίζει τα δά- 
κρυα των Ισραηλιτών στην Αίγυπτο ή τη δύσκολη ζωή που περνούσαν εκεί. Τα άζυµα ψωμιά 
(µατσά) παραπέμπουν στα άζυµα ψωμιάτης Εξόδου. Τέσσερα ποτήρια µε κρασί αντιστοιχούν 
σε τέσσερις βιβλικές Φράσεις που αναφέρονται στη λύτρωση των Εβραίων. Το ποτήρι του 
προφήτη Ηλία συνδέεται µετην προαναγγελία καιτον ερχομό του Μεσσία, την εποχή δηλαδή 
της απόλυτης ελευθερίας και ειρήνης για τον λαό. Σε όλη τη διάρκεια του Σέντερ υπενθυμµίζε- 
ται ότι όλα αυτά δεν εἰναι απλώς γεγονότα του παρελθόντος. Το Πάσχα δεν είναι κάτι που τε- 
λείωσε. Είναι η «εποχή της ελευθερίας µας». 


Σαβουότ (Πεντηκοστή) 
Γιορτάζεται στην αρχή του καλοκαιριού και υπενθυμίζει την ηµέρα που έφερναν την πρώτη 
σοδειά της χρονιάς προσφορά στον Ναό, καθώς καιτη μέρα που ο Θεός έδωσε τις Δέκα Εντο- 
λές στο Όρος Σινά ως ὀρο της Διαθήκης του µε τον Ισραήλ. 
Διαβάζεται το Βιβλίο της Ρουθ, όπου περιγράφεται γλαφυρά ο καλοκαιρινός θερισμός. Έθι- 
μο του σπιτιού εἶναι η κατανάλωση γαλακτερών τροφών που συμβολίζουν την Τορά (καθώς ο 
Νόμος παρομοιάζεται µε το γάλα, που είναι θρεπτική και ωφέλιµη τροφή). 


Σουκότ (Σκηνοπηγία) 
Γιορτάζεταιτο φθινόπωρο, διαρκεί εννέα μέρες και υπενθυµίζειτις περιπλανήσεις των Εβραί- 
ων στην έρημο, µετά την απελευθέρωσή τους από την Αίγυπτο, όταν ήταν αναγκασμένοι να 
ζουν σε σκηνές, καλύβες ή παραπήγματα. 

Όλα τα γεύματα στη διάρκεια του Σουκότ τρώγονται µέσα στη Σουκά, µια πρόχειρη σκηνή 
σαν καλύβα, που στήνεται στο προαύλιο, στον κήπο ή στην ταράτσα του σπιτιού. Μέσα στη 
Σουκά εἶναι αναμμένα κεριά. Με την παραμονή όλων στις πρὀχειρες αυτές σκηνές καταργού- 
νται οι κοινωνικές διαφορές, τονίζεται η ματαιότητα των υλικών αγαθών και ενδυναμώνεται 
η πίστη προς τη θεϊκή προστασία. 


Χανουκά 
Γιορτάζεται µέσα στο χειμώνα και διαρκεί οκτώ μέρες. Αφορά στη νίκη των Μακκαβαίων 
(Εβραίων πολεμιστών) το 167 π.Χ. ενάντια στους εχθρούςτους, οι οποίοι βεβήλωσαντον Ναό 
του Σολομώντα και δεντους επέτρεπαν να ασκούν τα θρησκευτικάτους καθήκοντα σύµφωνα 

µετις παραδόσειςτους. Η λέξη «χανουκά» σηµαίνει «αφιέρωση» 
ή εγκαίνια, καθώς γιορτάζεται η κάθαρση του Ναού και η αφιέρω- 
σή του εκνέου στον αληθινό Θεό. Η γιορτή επίσης ονομάζεται και 
Γιορτή των Φώτων για το φως των κεριών που ανάβουν σε ανά- 
µνηση του λεγόμενου θαύματος του λαδιού: ένα µπουκαλάκι µε 
μια ποσότητα λαδιού που επαρκούσε γιατο ἀναμματης επτάφω- 
της λυχνίας του Ναού για µία μέρα κράτησε τη λυχνία αναμμένη 
για οχτώ μέρες μετά τη νίκη των Μακκαβαίων. Από τότε η εθιµο- 
τυπία που επικράτησε είναι το άναμμα της Χανουκίας τόσο στη 
Συναγωγή όσο και στο σπίτι: ένα κερί για κάθε βράδυ της γιορτής. 

Αυτήν την εβδομάδα γίνονται στα σπίτια οικογενειακές και Φφι- 
λικές συγκεντρώσεις για τα παιδιά, μοιράζονται δώρα, καθώς και το «νόμισμα» της Χανουκά. 
Το πιο γνωστό παιχνίδι της γιορτής είναι αυτό που παίζεται µε µια µικρή σβούρα. 


Πουρίμ 
Γιορτάζεται η επέτειος της σωτηρίας των Εβραίων της Περσίας από τα χέρια του Αμάν, ενός 
αξιωματικού του βασιλιά που ήθελε να τους εξολοθρεύσει. Η λέξη σηµαίνει «κλήρος» και 
αναφέρεται στις µηχανορραφίες του Αμάν, που έβαλε κλήρο για να αποφασίσει ποια µέρα 
θα διέταζε τη σφαγή των Εβραίων της Περσίας. Το σχέδιο του Αμάν δεν ευοδώθηκε και, αντί 
να σκοτωθούν οι Εβραίοι, ο βασιλιάς διέταξε να σκοτώσουν τον ἰδιο. 


Π. Ιερές Γραφές 


Τορά 
Η Τορά είναι ο νόµοςτου Θεού που ο Μωυσής έδωσε στους Ισραηλίτες, 
όπως του παραδόθηκε, σε πέντε βιβλία, την Πεντάτευχο. Η πίστη και η 
αναφορά στην Τορά αποτελούν ουσιώδη στοιχεία της εβραϊκής πίστης, 
καθώς θεωρείται η ολοκληρωμένη αποκάλυψη των εντολών του Θεού. 
Ένα από τα λίγα «δόγματα» του Ιουδαϊσμού είναι η πεποίθηση ότι η πη- 
γή της Τορά είναι ο Θεός και ότι η Τορά οριστικοποιήθηκε από τον Μω- 
υσή. Με τη στενή της σημασία η λέξη αναφέρεται µόνο στα πέντε πρώὠ- 
τα βιβλία της Βίθλου, την Πεντάτευχο. Συνήθως, όμως, η λέξη Τορά ανα- 
φέρεται σε ολόκληρο το περιεχόµενο της Βίθλου που την αποτελούν εἰ- 
κοσιτέσσερα βιβλία, γνωστά από τα αρχικά τους ως ΤΑΝΑΚ (αρκτικόλεξο). Ωστόσο, η σημασία 
της λέξης Τορά δεν περιορίζεται στη Βίβλο. Η Τορά αντιπροσωπεύει ολόκληρη την εβραϊκή δι- 
δασκαλία από την αρχή της Βίθλου ως τις μέρες µας. 


Ταλμούδ 
Είναι ο λεγόμενος προφορικός νόμος και θεωρείται η ραχοκοκαλιά της εβραϊκής θρησκείας 
και παράδοσης. Η παράδοση διδάσκει ότιο Μωυσής στο όρος Σινά παρέλαβε τον γραπτό Νό- 
μο (Τορά) και τον προφορικό νόμο, τον οποίο μετέδιδε η µια γενιά στην επόμενη. Μετά την 
καταστροφή του Ναού και την εξορία των Εβραίων, προκειμένου να σωθεί ο προφορικός νό- 
μος, ἀρχισε η καταγραφή του. Γι’ αυτό, αν και αποκαλείται «προφορικός νόμος», το Ταλμούδ 

αποτελεί µια συλλογή και προσεκτική καταγραφή των προφορικὠν παραδόσεων και περιλαμ- 
βάνει κείµενα που αφορούν την ερμηνεία του μωσαϊκού νόμου, αλλά και ποικίλο άλλο υλικό. 


Πἱ. Πώς πρέπει να ζουν οι άνθρωποι; 


Προσευχή 
Οι Εβραίοι πιστεύουν ότι ο Θεός ακούει τις προσευχές των πι- 
στών και ότι πάντα ανταποκρίνεται σε αυτές, αν και όχι πάντα 
µε τον τρόπο που περιμένουν οι άνθρωποι. Η προσευχή θεωρεί- 
ται συνομιλία µε τον Θεό, έκφραση ικεσίας και ευγνωμοσύνης. 


Σαμπάτ 
Σαμπάτ είναι η ονομασία της τελευταίας μέρας της εβδομάδας και η λέξη σηµαίνει «διακόπτω 
την εργασία». Το Σαμπάτ όµως δεν είναι µόνο µέρα ανάπαυσης, αλλά και εξαγνισμού. Καθ’ 
όλη τη διάρκεια της μέρας αυτής, ο άνθρωπος πρέπεινα αφοσιώνεται σε πνευματικά και θρη- 
σκευτικά ενδιαφέροντα. Η ιερότητα του Σαμπάτ παραπέμπει στην έβδομη μέρα της δηµιουρ- 
γίας του κόσμου η οποία διήρκεσε έξι μέρες. Την έβδομη μέρα της δημιουργίας, σύμφωνα µε 
τη Γένεση, ο Θεός αναπαύθηκε. Γι’ αυτό, όποιος τηρεί το Σαμπάτ, δεν ασχολείται µε τις καθη- 
μερινές του φροντίδες, απέχει από κάθε είδους εργασία, έτσι ώστε ο ίδιος, η οικογένειά του 
και οι άνθρωποι που δουλεύουν γι’ αυτόν, ακόµη και η φύση γύρω του να αναπαυτούν και 
να ηρεμήσουν. Η ευχή που ακούγεται την ηµέρα του Σαββάτου είναι «Σαµπάτ σαλόμ», που 
σηµαίνει «Να έχετε ένα ειρηνικό Σαμπάτ». 


Ζωή σύμφωνα µετο Νόμο του Θεού 


Αν υπακούσετε πραγματικά στις εντολές που εγὠ σας δίνω σήµερα κι αν αγαπάτε τον Κύριο, 
τον Θεό σας, καιτον λατρεύετε μ’ όλη σας την καρδιά και μ’ όλη σας την ψυχή, τότε αυτός θα 
στέλνει βροχή στη χώρα σας στον κατάλληλο καιρό της, τη φθινοπωρινή και την ανοιξιάτικη, 
και θα έχετε καλή σοδειά στο στάρι, στο κρασί και στο λάδι σας. 

Δτ 11, 13-15 


Ξένον δεν πρέπει να τον καταπιέζετε ούτε να τον εκμεταλλεύεστε, γιατί κι εσείς ήσασταν κά- 
ποτε ξένοι στην Αίγυπτο. Χήρα και ορφανό δεν θα τους καταπιέζετε. 
Εξ 22, 20-21 


Όταν δανείζεις χρήματα σ’ έναν Φτωχό συμπολίτη σου, µην του φέρεσαι όπως οι άλλοι δα- 
νειστές -- µην του ζητάς τόκο. Αν πάρεις το πανωφόρι κάποιου για ενέχυρο, φρόντισε να του 
το επιστρέψεις πριν από τη δύση του ήλιου, γιατί εἶναι το μοναδικό του σκέπασμα, µε το 
οποίο προστατεύεται από το κρύο. Μετι θα κοιμηθεί; 

Εξ 22, 24-26 

Μη διαδίδεις φήμες ψεύτικες. Μη δίνεις για χάρη ενός ανθρώπου αδίκου μαρτυρία αναληθή. 
Να µην ακολουθείς τους πολλούς στο κακό, και σε περίπτωση δίκης να µην καταθέτεις παίρ- 
νοντας το μέρος των πολλών για να διαστρέφεις το δίκαιο. Να µη µεροληπτείς στη δίκη ούτε 
για χάρη του αδύνατου διαδίκου. 

Αν συναντήσεις το βόδιτου εχθρού σου ή το υποζύγιό του να περιπλανιέται, πρέπεινα το 
οδηγήσεις στον αφέντη του. Αν δεις το υποζύγιο του εχθρού σου να γονατίζει από το φορτίο 
του, µην τραβήξεις το δρόμο σου, αλλά να τον βοηθήσεις πρόθυμα. 

Εξ 23, 1-5 


Όταν θερίζετε τα χωράφια σας, µην κόβετε τα στάχια ως την τελευταία γωνιά του χωραφιού 
σας: και µη γυρίζετε πίσω, μετά το θερισμό, για να μαζέψετε τα στάχια που παρέπεσαν. Ούτε 
να γυρνάτε πίσω στο αμπέλι σας για να μαζέψετε τα τσαμπιά που έμειναν ή τις ρώγες που 
έχουν πέσει: να τ’ αφήνετε για τον φτωχό και για τον ξένο. Εγώ ο Κύριος εἶμαι ο Θεός. 

Λευ 19, 9-10 


Μην κρατάς πικρία στην καρδιά σου για τον άλλο": εξηγήσου μαζί του ανοιχτά, για να µη σε 
βαραίνει καμιά αμαρτία εξαιτίας του. Μην είσαι εκδικητικός και µνησίκακος απέναντι στους 
άλλους, αλλά ν’ αγαπάς τον πλησίον σου όπως τον εαυτό σου. Εγώ εἶμαι ο Κύριος. 

Λευ 19, 17-18 


Η Συναγωγή 


Η Συναγωγή, κατά κυριολεξία σηµαίνει «Οίκος 
συνάθροισης». Η γένεση της συναγωγής ανά- 
γεται στην εποχή της εξορίας στη Βαβυλώνα, 
το 586 π.Χ. - 537 π.Χ., διάστηµα στο οποίο οι 
Ιουδαίοι είχαν στερηθεί τον Ναότους. Έτσι δη- 
μιούργησαν τις συναγωγές, δηλαδή χώρους 
όπου συγκεντρώνονταν, για να προσεύχονται 
καινα μελετούν τον Νόμο. Η εξέλιξη και εδραί- 
ωση της Συναγωγής σχετίζεται µε την εποχή 
της καταστροφής του δεύτερου Ναού, το 70 
μ.Χ., οπότε και οι Εβραίοι αναγκάστηκαν να 
προσεύχονται χωρίς την τελετουργία των θυ- 
σιών. Έκτοτε, Συναγωγές κτίζονταν στις πόλεις και στα χωριά όπου ζούσαν οι Εβραίοι, και οι 
θυσίες αντικαταστάθηκαν από την προσευχή: «αντί για ταύρους σού προσφέρουμε τις προ- 
σευχές µας» (Ωσ 14, 3). Αν εξαιρέσουμε τον αρχιτεκτονικό ρυθµό καιτη διακόσμηση, που ποι- 
κίλλουν ανάλογα µε τον τόπο όπου βρίσκεται η κάθε Συναγωγή, όλες παρουσιάζουν περίπου 
την ίδια διάταξη όσον αφορά την εσωτερική διαµόρφωση του χώρου. Προσανατολισµένη 
προς την Ιερουσαλήμ, στηριγµένη στον τοίχο που βρίσκεται στο βάθος και καλυμμένη µε κε- 
ντητό παραπέτασμα, τοποθετείται η Ιερή Κιβωτός που περιέχει τους «κυλίνδρους του Νό- 
μου». Μπροστά στην Ιερή Κιβωτό βρίσκεται κρεμασμένη από την οροφή µια λυχνία που πα- 
ραμένει διαρκώς αναμμένη. Στη βάση της Κιβωτού υψώνεταιτο αναλόγιο μπροστά στο οποίο 
στέκεται ο ψάλτης. Στη μέση του κτιρίου της Συναγωγής ορθώνεται µια εξέδρα, από όπου δια- 
βάζεται η Τορά, ο Νόμος. Οι θέσεις για τους πιστούς βρίσκονται διατεταγµένες γύρω από την 

εξέδρα. Ειδικό µέρος της Συναγωγής εἶναι προορισμένο για τις γυναίκες, ο γυναικωνίτης. 

Τα παράθυρα της Συναγωγής είναι κυρίως βιτρό µε εβραϊκές επιγραφές καιιερά σύμβολα. 
Τα χαρακτηριστικά σύμβολα που χρησιμοποιούνται για τη διακόσμηση του χώρου είναι οι 
πλάκες του Νόμου, απεικονίσεις λιονταριών (σύμβολο της φυλής του Ιούδα και χαρακτηρι- 
στικό δύναμης), το στέμμα (σύμβολο της Βασιλείας του Θεού) και το Μαγκέν Νταβίντ (το 
άστρο του Δαβίδ). Επίσης, στις Συναγωγές βρίσκουμε απομιμήσεις της Μενορά, της επτάφω- 
της λυχνίας που έκαιγε στην Κιβωτό της Διαθήκης, μαζί µε τις πλάκες του Νόμου που δόθηκαν 
στην έρημο κι αργότερα μεταφέρθηκαν στον Ναό της Ιερουσαλήμ. Το φως της συμβολίζει το 
πνευματικό φως που θα πρέπει να φωτίζει ασταμάτητα όλη τη γη. 

Στις Συναγωγές δεν υπάρχουν αγάλματα, εικόνες, απεικονίσεις παραστάσεων, προσώπων 
ή άλλες, λόγω της ρητής απαγόρευσης «Οὐ ποιήσεις σεαυτῷ εἴδωλον...» (Εξ 20, 4-5). 


Ραβίνοι 
Ο ραβίνος (Ξδάσκαλος) είναι ένας από τους κύριους λειτουργούς 
της εβραϊκής κοινότητας. Αρχικά, οι ραβίνοι ήταν δάσκαλοι. Οιπιο 
φωτισμένοι απ’ αυτούς είχαν και δικαστικές αρμοδιότητες. Με το 
πέρασμα του χρόνου, οι ραβίνοι απέκτησαν και τις αρμοδιότητες 
του πνευματικού ηγέτη καιτου πρωτοστάτη των προσευχών. Μετά 
την καταστροφή του Ναού το 70 μ.Χ., το σώμα των ιερέων έπαψε 
να υφίσταται και υπεύθυνοι πλέον για τις θρησκευτικές ανάγκες 
της κοινότητας καθώς και για την επίσημη εκπροσώπησή της ήταν 
οι ραβίνοι. 


Δραστηριότητες 


1. Εργασία σε οµάδες: Χωρισμένοι σε οµάδες θα διαλέξετε µία απότις εβραϊκές γιορτές 
και θα παρουσιάσετε στην τάξη το ιστορικό γεγονός µε το οποίο συνδέεται η γιορτή, 
εξηγώνταςτο νόηµα που έχει για την εβραϊκή οικογένεια και την κοινότητα. 

2. Συγκέντρωση φωτογραφικού υλικού από τη σύγχρονη εβραϊκή ζωή και παρουσίαση 
στην ολομέλεια της τάξης. 

3. Ιστοεξερεύνηση: Περπατώντας στη σύγχρονη Ιερουσαλήμ: Η πόλη-σύμβολο των 
τριών θρησκειών. 

4. Επίλυση προβλήματος: Εξήγηση του όρου «αβρααμικές θρησκείες». 

5. Εξερεύνηση στο διαδίκτυο και στον δικτυακό τόπο (5ἱ{6) του Εβραϊκού Μουσείου Ελ- 
λάδας µε θέµα: «Εβραϊκές κοινότητες στην Ελλάδα». 

6. Σε οµάδες αςπροσπαθήσουµε να εντοπίσουµε πληροφορίες για το καντήλι στις 3 µο- 
νοθεϊστικές θρησκείες και να τις παρουσιάσουμε την επόµενη φορά στην ολομέλεια 
της τάξης. 

7. Οργάνωση επίσκεψης στο Εβραϊκό Μουσείο Ελλάδος ή αυτό της Θεσσαλονίκης. 

ΙΙ. ἰσλάμ 


ἱ. Ισλάμ, μουσλίµ: Υποταγή στον Θεό, υποταγµένος στον Θεό 


Το αραβικό ουσιαστικό Ισλάμ σηµαίνει «υποταγή στον Θεό καιτο θἐληµάτου»,το οποίο απο- 
κάλυψε µετο κἠρυγµάτου ο Προφήτης (του Ισλάμ) Μωάμεθ. Έτσι, στο Κοράνι η λέξη μουσλίµ 
(μουσουλμάνος) αναφέρεται σε αυτόν που παραδίδειτον εαυτό του στον Θεό και το θέλημά 
του. Βαθμιαία, ο όρος Ισλάμ κατέληξε να προσδιορίζει τη συγκεκριμένη θρησκεία και τον πο- 
λιτισμό που δημιούργησε. Βασικές πηγές της μουσουλμανικής θρησκευτικότητας είναι το Κο- 
ράνιο και η Παράδοση του Προφήτη. 


Π. Αλλάχ: Ο μοναδικός και παντοδύναμος κύριος του κόσμου 


Είναι ο παντοδύναμος και παντοκράτορας Θεός που έπλασε τον άνθρωπο, δημιούργησε τον 
κόσμο και προνοεί συνεχώς για το σύμπαν. Για τον Αλλάχ χρησιμοποιούνται 99 ονόματα, τα 
οποία περιγράφονται κυρίως στο Κοράνιο και στις παραδόσεις (Άγιος, Δημιουργός, Ισχυρός, 
Πλούσιος, Σοφός, Ελεήμων, Αγαπητός κ.ἀ.). Το εκατοστό θείο όνοµα αγνοείται, πράγμα που 
σηµαίνει ὁτιτο μυστήριο του Θεού παραμένει ανεξερεύνητο. 


[11|. προφήτης Μωάμεθ 


Ο Μωάμεθ γεννήθηκε στη Μέκκα και ο πατέρας του πέθανε προτού γεννηθεί. Σε ηλικία έξι 
ετών ορφάνεψε και από τη μητέρα του καιτον φρόντισε αρχικά ο παππούς του και στη συνέ- 
χεια ο θείος του. Παιδί ακόµη, συνόδευε τον θείο του σε εμπορικά ταξίδια στη Συρία. Σε ηλι- 
κία 25 ετών παντρεύτηκε µια πλούσια χήρα, τη Χαντζίτζα, της οποίας ήταν υπάλληλος. Έζησε 
είκοσι χρόνια µε τη γυναίκα του, αποκτώντας τέσσερις κόρες και δύο γιους. Στο οικογενειακό 
του περιβάλλον και στα ταξίδια του άκουγε και αφομοίωνε τις βιβλικές ιστορίες. Συνήθιζε να 

αποσύρεται σε ερημικούς τόπους και να στοχάζεται πάνω στα προβλήµατα της ζωής, της κοι- 
νωνίας, της αδικίας κ.ά. Σε έναν τέτοιο τόπο, στον λόφο Χίρα, και σε ηλικία 40 ετών ο Μωάμεθ 
βίωσε µια βαθιά πνευματική εμπειρία, την οποία αισθάνθηκε ως κλήση από τον Θεό. Ορα- 
ματίστηκε, δηλαδή, µια µορφή -αργότερα ο ἰδιος την ταύτισε µετον αρχάγγελο Γαβριήλ- που 
τον διαβεβαίωσε ότι είναι ο απεσταλμένος του Θεού. 

Επἰτρία χρόνια ο Μωάμεθ περιόρισετο προφητικότου κήρυγμα 
σε λίγους µόνο φίλους. Επίσημα άρχισε τη δράση του το 613 μ.Χ. 
στη Μέκκα, όταν άρχισε να λαμβάνει εκ νέου την αποκάλυψη, κα- 
λώντας τους ανθρώπους να τον ακολουθήσουν στο δρόμο του 
Ισλάμ, της υποταγής δηλαδή στον Αλλάχ. Αρκετοί όµως άρχισαν να 
δυσαρεστούνται µε τη δράση του Μωάμεθ και των οπαδών του. 
Εξαιτίας των αλλεπάλληλων διώξεων σε βάρος του, αναγκάστηκε 
να μεταναστεύσει απὀ τη Μέκκα στη Μεδίνα. Αυτή είναι η ηµερο- 
μηνία της Εγίρας (16 Ιουλίου 622 μ.Χ.), που αργότερα θεσπίστηκε 
ως η αφετηρία του μουσουλμανικού χρονολογικού συστήµατος. 

Στη Μεδίνα ο Μωάμεθ κατόρθωσε σε ελάχιστο διάστηµα ὀχι µό- 
νο να συνενώσει στη μουσουλμανική κοινότητα διάφορες και συ- 
Ο Μωάμεθ τμ. αὶ χνά αντιμαχόμενες μεταξύ τους αραβικές φυλές και φατρίες, αλλά 
στην Κάαμπα, μινιατούρα να κερδίσει και τον σεβασμό καιτων άλλων θρησκευτικών κοινοτή- 

των της περιοχής, κυρίως των Εβραίων. Ο Μωάμεθ επέµενε αυστη- 
ρά στον απόλυτο μονοθεϊσμό, στην ανάσταση των νεκρών και στη μέλλουσα κρίση. Τόνιζε την 
πίστη στους αγγέλους και τη σπουδαιότητα των προφητών, εντάσσοντας σε αυτούς και τον 
Ιησού και βέβαια και τον εαυτό του. Τόνιζε τη σημασία των βιβλίων των προφητών, υψώνο- 
ντας στην κορυφή ως ιερό βιβλίο του Ισλάμ το Κοράνιο. Λειτουργώντας ως προφήτης, αλλά 
και θρησκευτικός, κοινωνικός και ηθικός καθοδηγητής, δημιούργησε τη μουσουλμανική κοι- 
νότητα (ούμμα) της Μεδίνας. Μετά από πολλές συγκρούσεις µετις τοπικές φυλές, το 630 μ.Χ. 
κατέλαβε τη Μέκκα, από όπου οδήγησε τη νικηφόρο πορεία του Ισλάμ. Πέθανε το 632 μ.Χ. 
σε ηλικία 62 ετών. Μετά το θάνατό του, οι διάδοχοί του, οι χαλίφες, δηλαδή οι πολιτικοί και 
θρησκευτικοί αρχηγοίτης μουσουλμανικής κοινότητας, κατόρθωσαν µε εκπληκτική ταχύτητα 
να βγουν εκτός των ορίων της Αραβικής Χερσονήσου κηρύττοντας το Ισλάμ. Έτσι, το θρησκευ- 
τικό κράτος που δημιούργησε ο Μωάμεθ εξαπλώθηκε σε µια τεράστια έκταση. 

Το Ισλάμ δεν αρνείται ότιο Θεός αποκαλύφθηκε µέσω των προφητών τόσο στους χριστια- 
νούς όσο και στους ιουδαίους. Καθώς, ωστόσο, θεωρεί το Κοράνιο ως την ορθή, αρχική και 
τελευταία Αποκάλυψη, ο Μωάμεθ θεωρείται η σφραγίδα των Προφητών, ο έσχατος των 
προφητών. 


ἵν. Κοράνιο: ο λόγος του Αλλάχ 


Το Κοράνιο εἰναιτο απόλυτο θεμέλιο του Ισλάμ καιοι Μουσουλμάνοιτο θεωρούν αντίγραφο 
του ουράνιου πρωτότυπου βιβλίου, το οποίο βρίσκεται πάντοτε μπροστά στον Θεό και από 
το οποίο ανακοινώθηκετο θέληµατου Θεού. Η λέξη σηµαίνει «ανάγνωσμα» αλλά και «απαγ- 
γελία». Σύμφωνα µε την αραβική παράδοση, µια νύχτα του µήνα Ραμαντάν, ενώ ο Μωάμεθ 
βρισκόταν σε περισυλλογή στη σπηλιά Χίρα κοντά στη Μέκκα, παρουσιάστηκε μπροστά του 

ο άγγελος Γαβριήλ και τον διέταξε να απαγγείλει ένα 
κομμάτι από το ουράνιο αρχέτυπο του Κορανίου. Λέγε- 
ται ότι κατά τη νύκτα αυτή κατέβηκε ολόκληρο το Κορά- 
νιο ως τον χαμηλότερο ουρανό, αλλά αποκαλύφθηκε 
αργότερα στον προφήτη, µέσω του αγγέλου Γαβριήλ, 
διαδοχικά και κατά μικρά τμήματα. 

Αυτά τα αποσπάσµατα πήραν τον 75 αι. μ.Χ. µια ενι- 
αία µορφή, η οποία μέχρι και σήµερα θεωρείται ως το 
επίσημο κορανικό κείµενο. Είναι γραμμένο στην αραβική γλὠσσα και αποτελείται απὀ 6.236 
στίχους, οι οποίοι διαιρούνται σε 114 κεφάλαια (σούρες). 

Οι Μουσουλμάνοι πιστεύουν ότι στη διαδρομή της ιστορίας ο Θεός αποκάλυψε και σε ἁλ- 
λους προφήτες το λόγο του. Το Κοράνιο αναφέρει 26 ονόματα προφητών. Τα περισσότερα 
απὀ αυτά έχουν ληφθεί από την Αγία Γραφή (λ.χ. Ενώχ, Νώε, Ισμαήλ, Αβραάμ, Ισαάκ, Ιακώβ, 
Μωυσής, Δαβίδ, Σολομών, Ζαχαρίας, Ιωάννης ο Βαπτιστής, Ιησούς). 

Το Κοράνιο, ως ο Λόγοςτου Αλλάχ, θεωρείται από τους πιστούς τόσο τέλειο, ώστε «ακόµη 
κιαν ενωθούν άνθρωποι και πνεύματα για να δημιουργήσουν ένα παρόμοιο ανάγνωσμα, δεν 
θα κατορθώσουν να το πράξουν παρά το ότι θα βοηθούν ο ένας τον άλλον» (Σούρα 17, 90). 
Οι μεταφράσεις του Κορανίου επιτρέπονται µόνο για να μπορούν οι µη αραβόφωνοι µου- 
σουλµάνοι να το διδάσκονται και να το κατανοούν και όχι γιατις προσευχές. 


Οι πέντε στύλοι 


Οι πέντε στύλοι αποτελούν την έμπρακτη απόδειξη της απόλυτης 
αφοσίωσης στο νόµο του Αλλάχ και στις εντολές του. Ητήρησή τους 
κάνει τον πιστό τέλειο Μουσουλμάνο. Επιπλέον, εκφράζουν την 
ισότητα καιτους ισχυρούς δεσμούς μεταξύ των μελών της µουσουλ- 
μανικής κοινότητας. 


1) Οµολογία πίστεως 

«Δεν υπάρχει άλλος θεός εκτός από τον Αλλάχ και ο Μωάμεθ είναι 
ο απόστολος του Αλλάχ». Η ομολογία απαγγέλλεται στα αραβικά 
απὀ όλουςτους μουσουλμάνους σε όλοτον κόσμο. Και μόνο αυτή η 
απλή δήλωση αρκεί για να χαρακτηριστεί κάποιος Μουσουλμάνος. 


2) Προσευχή 

Είναι η βασική λατρευτική πράξη του Μουσουλμάνου 
και θεωρείται το «κλειδί του παραδείσου». Οι Μου- 
σουλμάνοι προσεύχονται πέντε φορές την ημέρα: α) το 
πρωί, μεταξύ χαραυγής και ανατολής του ήλιου, β) το 
μεσημέρι, γύρω στις τρείς, γ) το απόγευμα, ὃ) μετά τη 
δύση του ηλίου και ε) το βράδυ, όταν πλέον έχει πέσει 
το σκοτάδι. Πριν από την προσευχή επιβάλλεται τελε- 
τουργικό πλύσιμο του προσώπου, των χεριών μέχριτους 
αγκώνες και των ποδιών µέχριτους αστραγάλους. Όταν 
δεν υπάρχει νερό, ο πιστός µπορεί να χρησιμοποιήσει λεπτή ἀμμο. Η προσευχή γίνεται σε κα- 
θαρό τόπο και πάνω σε ειδικό χαλί, ο δε προσευχόμενος οφείλει να είναι νηφάλιος. 

Σε καθορισμένες ὠρες της μέρας ο μουεζίνης είτε 
από τον μιναρέ του τεμένους είτε από κάποιο βάθρο 
κοντά στο πλήθος καλεί µελωδικά τους πιστούς να 
προσευχηθούν. Οιπιστοί, ανυπόδητοι, αφού πλυθούν 
και ετοιμαστούν, στρέφονται προς την κατεύθυνση 
της Μέκκας και προσεύχονται. Η καθιερωμένη µου- 
σουλμανική προσευχή έχει έναν αυστηρά καθορισµέ- 
νο ρυθμό, στον οποίο μετέχει ολόκληρο το σώμα. 


3) Ελεημοσύνη 

Ογδόντα δύο σούρες αναφέρονται σε αυτήν και μάλιστα σε συνάρτηση µε την προσευχή, κα- 
θώς η μία θεωρείται στοιχειώδες χρέος πίστης και αγάπης προς τον Θεό, και η άλλη προς την 
κοινότητα. Η ελεημοσύνη θεωρείται καθήκον κάθε ενήλικου Μουσουλμάνου και παρέχεται 
σε χρήμα ή σε εἶδος. 


4) Νηστεία 

Το Κοράνιο επιβάλλει νηστεία 29 έως 30 ημερών το χρόνογια όλους τους σωματικά καιπνευ- 
ματικά υγιείς πιστούς -άντρες και γυναίκες- πάνω από τα δεκατέσσερα. Η νηστεία αυτή τε- 
λείται κατά τον μήνα Βαπιαάαη (Ραμαζάνι), τον ένατο μήνα του μουσουλμανικού σεληνιακού 
έτους, και συνδέεται µε το γεγονός της αποκάλυψης του Κορανίου στον Μωάμεθ. Αρχίζει και 
λήγει µε την εμφάνιση της νέας σελήνης. Κατά τη διάρκεια της μέρας απαγορεύεταιτο κάπνι- 
σμα, η όσφρηση αρώματος, ακόµη και η χρήση ένεσης. Αυτό σηµαίνει ότι καμιά ξένη ουσία 
δεν πρέπει να μπει στο σώμα του ανθρώπου που νηστεύει. Τη νύχτα, όµως, αἰρονται όλοι οι 
περιορισμοί. 


5) Χατζ: Ιερή Αποδημία 


κκ αν ἀάοήλα, 


ο ας 
κ 


Μάστζιντ αλ-Χαράμ (Το µεγάλο Τέμενος) στη Μέκκα 

Πρόκειται για το ετήσιο ιερό προσκύνημα στη Μέκκα και θεωρείται υποχρεωτικό θρησκευτικό 
καθήκον των Μουσουλμάνων. Σύμφωνα µετο Κοράνιο, ο κάθε Μουσουλμάνος που είναι φυσι- 
κά και οικονομικά ικανός πρέπει τουλάχιστον µία φορά στη ζωή του να κάνει αυτό το ταξίδι. Η 
συγκέντρωση του πλήθους κατά τη διάρκεια του Χατί θεωρείται η μεγαλύτερη ετήσια θρησκευ- 
τική συγκέντρωση ανθρώπων στον κόσμο. Το προσκύνημα γίνεται στις 8-12 του μήνα Ραμαντάν. 

Οι προσκυνητές δέκα μίλια πριν από τη Μέκκα φορούν λευκό χιτώνα από δύο κομμάτια 
ύφασμα χωρίς ραφές, που συμβολίζειτην απομάκρυνση του πιστού από την κοινωνία καιτην 
προσπάθειά του να ενωθεί µε τον Θεό µε απόλυτη ισότητα μεταξύ των πιστών, η οποία εκ- 
φράζεται µε το κοινό απέριττο ντύσιμο. Η ιδιαίτερη πνευματική κατάσταση στην οποία βρί- 
σκονται οι προσκυνητές ονομάζεται Ιχράμ. 

Η κορυφαία στιγµή του προσκυνήµατος συ- 
ντελείται στον ιερό χώρο της Καάμπα. Εκεί οι 
προσκυνητές γυρνούν επτά φορές γύρω από τον 
μαύρο λίθο που εἶναι σκεπασμένος µε πολύτιμο 
ύφασμα, προσπαθώντας να τον Φιλήσουν ή να 
τον αγγίξουν και σε συγκεκριμένη στιγµή φωνά- 
ζουν: «Παρόντες στις διαταγές Σου». 

Η Καάμπα (που σηµαίνει στα αραβικά «κύ- 
βος») είναι ένα κυβοειδές οικοδόµηµα επενδυ- 
μένο µε γρανίτη που βρίσκεται μέσα στο τζαμί 
Μάστζιντ αλ-Χαράμ (Το µεγάλο Τέμενος) στη Μέκκα. Θεωρείται ο ιερότερος τόπος του Ισλάμ 
γι αυτό και οι Μουσουλμάνοι σε ὀλο τον κόσμο όταν προσεύχονται στρέφονται προς αυτόν. 
Σύμφωνα µετο Κοράνι, το µεγάλο Τέμενος αρχικά οικοδομήθηκε από τον Ι|μπράχημ (Αβραάμ) 
και τον γιο του Ισμαήλ. 


Σαρία: ο ηθικός και θρησκευτικός «νόμος» των μουσουλμάνων 
Η λέξη σαρία σηµαίνει τον «δρόμο προς την πηγή ύδατος», έναν δρόμο, δηλαδή, πίστης και 
πρακτικής στηριγµένο στο θέλημα του Θεού. Ο ίδιος ο Μωάμεθ έθεσε τα θεμέλια της σαρία 
µε αποκλειστικό σκοπό τη σωτηρία των πιστών. Ωστόσο, σε καμία περίπτωση ο Μωάμεθ δεν 
θεωρείται ὁτι διαθέτει καθαρά νομοθετική εξουσία, καθώς αυτό το δικαίωµα ανήκει αποκλει- 
στικά στον Θεό. 

Η σαρία περιλαμβάνει διατάξεις πάνω σε θέματα πίστης, ντυσίµατος, προσωπικής υγιει- 
νής, νηστείας κ.ά. Καθορίζει, δηλαδή, όλες τις πλευρές της ανθρώπινης ζωής τόσο στον δημό- 
σιο όσο και στον ιδιωτικό βίο, όλες τις περιπτώσεις οικογενειακής, εμπορικής, πολιτικής, θρη- 
σκευτικής και ποινικής δραστηριότητας και συμπεριφοράς. Με αυτόν τον τρόπο, όλη η ζωή 
του Μουσουλμάνου βρίσκεται κάτω απὀ τον νόµο και την εποπτεία του Θεού. 

Καθώς στο Ισλάμ θρησκεία και κράτος ταυτίζονται, κατ’ αναλογία, ο θρησκευτικός νόμος 
εἶναι συγχρόνως νόμος της πολιτείας και αντίστροφα. 


Η Παρασκευή στο τζαμί: η Ημέρα της Προσευχής 
Η κοινή προσευχή των Μουσουλμάνων πραγµατοποιείταιτο μεσημέρι κάθε Παρασκευής στο 
κεντρικό τζαμίτης μουσουλμανικής κοινότητας. Εκεί ο ιµάµης στέκεται μπροστά στη σύναξη, 
απαγγέλλει τους καθορισµένους στίχους του Κορανίου και οι πιστοί, στοιχισμένοι πίσω του, 
εκτελούν ρυθμικά τις προβλεπόμενες κινήσεις. Είναι χαρακτηριστική η εικόνα πλήθους Μου- 

σουλμάνων που προσεύχονται απόλυτα συντο- 
νισμένοι, πραγματικά σαν ένα σώμα. Με την 
ομαδική προσευχή αναδεικνύεται η αναγνώριση 
όλων των Μουσουλμάνων ως αδελφών μεταξύ 
τους. Όλες οι απαγγελίες από το Κοράνιο γίνο- 
νται στο πρώτο ενικό, εκτός από τη Φάτιχα που 
είναι στο πρώτο πληθυντικό, για να τονιστεί η 
αποκλειστικά ατομική ευθύνη κάθε πιστού απέ- 
ναντι στον Θεό. Η Παρασκευή είναι η ηµέρα της 
επίσηµης λατρείας, ωστόσο δεν είναι µέρα αργίας. Ο πιστός µετά την προσευχή στο τέμενος 
µπορεί να πάει στη δουλειά του. 


Θρησκευτικοί λειτουργοί 
Πρόκειται για πρόσωπα που δεν έχουν ιερατική ιδιότητα, αφού 
στο Ισλάμ δεν αναγνωρίζεται ιεροσύνη. 


ο Οιµάµης: Με τον ὀρο εννοείται ο καθοδηγητής, η κεφαλή της 
μουσουλμανικής κοινότητας, που προΐσταται στη δημόσια 
προσευχή. 

ο Ο μουεζίνης: καλείτους πιστούς στην προσευχή. 

ο Ο κατίµπ είναι ο ιεροκήρυκας. 

ο Οιουλαμάδες είναι οι γνώστες και µελετητέςτου νόµου, οιθε- 
ολόγοι, οι «νομικοί». Η επιρροή τους µέσα στη ζωή του ισλα- 
μικού κόσμου είναι τεράστια. 


Γιορτές 


Με βάση τους Πέντε Στύλους έχουν αναπτυχθεί διάφορες γιορτές και λατρευτικές εκδηλώ- 
σεις. Καθώς το ισλαμικό ημερολόγιο στηρίζεται στο «σεληνιακό έτος», οι μουσουλμανικές 
γιορτές είναι κινητές. 


ο Εγίρα (Χίτζρα) 

Το ισλαμικό έτος αρχίζει µε τον εορτασµότης Εγίρας, δηλαδή της εξόδου του Μωάμεθ καιτων 
συντρόφων του το 622 μ.Χ. από τη Μέκκα στη Μεδίνα. 

ο Μαουλίντ 

Τη 121 μέρα του τρίτου μήνα του μουσουλμανικού έτους οι Μουσουλμάνοι γιορτάζουν τη γέν- 
νηση του Μωάμεθ. 

ο Ραμαντάν (Ραμαζάν) 

Το Ραμαζάν (τουρκικά) ή Ραμαντάν (αραβικά) εἶναι μουσουλμανική γιορτή νηστείας. Ο μήνας 
Ραμαντάν είναι µια χρονική περίοδος κατάλληλη για προσευχή, για καλές πράξεις και για πε- 
ρισσότερο χρόνο µε την οικογένεια και τους φίλους. Η νηστεία έχει σκοπό να βοηθήσει τους 
Μουσουλμάνους να ασκηθούν στην αυτοπειθαρχία, στην εγκράτεια, στη γενναιοδωρία, στη 
συγχώρεση, αλλά και στην υπομονή. Τους θυμίζει επίσης το πόσο υποφέρουν οι φτωχοί, εκεί- 
νοιπου σπάνια τρέφονται επαρκώς ή δε βρίσκουν το κατάλληλο φαγητό. 

ο Ινταλ-Καμπίρ (Κουρμπάν μπαῖράμ) 

Είναι η κορωνίδα των γιορτών και τελείται κατά τον 125 μήνα, στη διάρκεια του οποίου πραγ- 
ματοποιείται µεγάλο προσκύνημα στη Μέκκα. Όσοι δεν καταφέρνουν να αποδηµήσουν, συµ- 
μετέχουν σε αυτήν τη μεγάλη γιορτή θυσιάζοντας ζώα σε ανάμνηση της θυσίας του Αβραάμ 
και µε αυτόν τον τρόπο συντονίζονται µε τους προσκυνητές. Το κρέας του ζώου μαγειρεύεται 
καιτρώγεται από τα µέλη της οικογένειας, τους καλεσμένους καιτους φτωχούς. Την παραμο- 
νή της γιορτής συνηθίζουν να επισκέπτονται τους τάφους των νεκρών. 


Δραστηριότητες 
1. Εντοπίστε στη ζωή του Μωάμεθ τα στοιχεία εκείνα που δείχνουν πώς εξελίχθηκε η 
σχέση του µε τον Θεό. 
2. Εξερεύνηση στο διαδίκτυο µε θέμα: Περιήγηση σε ευρωπαϊκά τζαμιά. 


3. Ας προσπαθήσουμε να δημιουργήσουμε χωρισμένοι σε οµάδες έναν οδηγό γνωρι- 
μίας µε τόπους λατρείας των τριών μονοθεϊστικών θρησκειών και να τον παρουσιά- 
σουµε στην ολομέλεια της τάξης. 


4. Επίσκεψη στο Μουσείο Ισλαμικών Τεχνών - Μουσείο Μπενάκη. 


77 


« 
Γ-- 
τ 
Γ-- 
Ο 
2 
“η 
ΣΤ 
ο 
[5 
« 
5 
μυ! 
ο] 
Ν 


Θρησκείες της Ανατολής 


«τ 
:: 
τή 
5 
Ο 
κ 
.: 
[- 
τη 
Ξ 


ΤΟΠΟΙ ΚΑΙ ΣΥΝΗΘΕΙΕΣ: 
ΕΝΑ ΠΑΝΟΡΑΜΑ 


Ινδοϊσμός 


Βουδισμός 


, Θρησκείες 


της Κίνας 


78 


Τόποι και συνήθειες: Ένα πανόραμα 


ἱ. Ινδοϊῖσμός 


Ο Ινδοϊσμός είναι η τρίτη μεγαλύτερη θρησκεία του κόσμου σε αριθµό 
πιστών, µετά τον Χριστιανισμό και το Ισλάμ, µε περίπου ένα δισεκα- 
τομμύριο πιστούς. Πάνω απότο 9096 από αυτούς κατοικούν στην Ινδία. 
Η επίσηµη ονομασία της ινδικής θρησκείας είναι Βραχμανισμός. Οι Ιν- 
δοί θεωρούν τη θρησκεία τους αιώνια, γι’ αυτό και την ονομάζουν 
5ΘΠ8ἴα8Π8 ΠΑΓΠΊΙ8, δηλαδή αιώνιο νόμο ή αιώνια θρησκευτική διδα- ο ο τίν 

σκαλία. Πιστεύουν ότι οι ρίζεςτης χάνονται στα βάθη των απαρχώντου - .. τι Ξ 
κόσμου, πριν ακόµη αρχίσει η ανθρώπινη ιστορία. σύμβολο του Ινδοϊσμού. 

Βασικές ιδέες 


Ένας Ινδοϊστής µπορεί να λατρεύει έναν θεό ή πολλούς, να λατρεύει κάποιον άνθρωπο σαν 
θεό ή να µηντιµά κανένα θεό. Πολλές θρησκευτικές τάσεις και οµάδες υπάρχουν. Όλες βασί- 
ζονται στα ιερά κείµενα και στη διδασκαλία τους, η οποία αγκαλιάζει ὀλεςτις πλευρές της ζω- 
ής. Θεμελιώδης αναζήτηση του Ινδοϊσμού είναι η επίτευξη της παγκόσμιας αρμονίας που δια- 
περνά το σύμπαν. Η υπέρτατη αρχή που περιλαμβάνειτα πάντα, ό,τι υπάρχει και δεν υπάρχει, 
είναι το ΒΓβΠπι8ῃ. 

Για την ινδική σκέψη υπάρχει διαβάθµιση των όντων, µια κλίμακα δηλαδή που αρχίζει από 
τα φυτά, τα ζώα και φτάνει στους υπέρτατους θεούς. Ο άνθρωπος βρίσκεται σε µια ενδιάµεση 
βαθμίδα και είναι δυνατόν να γεννιέται και να ξαναγεννιέται -όπως και τα άλλα όντα- παίρ- 
νοντας διάφορες μορφές ύπαρξης. Η πίστη στη μετενσάρκωση αποτελεί θεμελιώδες στοιχείο 
της ινδοϊστικής θρησκείας. 

Βασική ινδοϊστική αναζήτηση είναι ο δρόμος για τη λύτρωση. Οιτρεις κατευθύνσεις αυτής 
της πορείας, όπως τους καθόρισε η ινδική σκέψη, είναι: α) η οδός των έργων (κάρµα γιόγκα), 
β) η οδός της γνώσης (τζνάνα γιόγκα) και γ) η οδός της αφοσίωσης (µπάκτι γιόγκα). Η λέξη 
γιόγκα σηµαίνει άσκηση, εκγύμναση. 


Ιερά κείµενα και παραδόσεις 
Πρόκειται για ογκώδεις συλλογές κειμένων και παραδόσεων που διαμορφώθηκαν σε διάστη- 
μα σχεδόν δύο χιλιετηρίδων και περιλαμβάνουν, μεταξύ άλλων, τις Βέδες, τις Ουπανισάδες, 
και τα έπη Μαχαμπαράτα και Ραμαγιάνα. Όλες οι παραδοσιακές ιστορίες και οι διδασκαλίες 
αυτών των γραφών μεταδίδονται από γενιά σε γενιά απὀ ειδικούς αφηγητές σε δημόσιες 
απαγγελίες αλλά και διαμέσου της τάξης των βραχμάνων (ιερέων). 


Θεοί/Θεές 
Στον Ινδοϊσμό υπάρχουν πολυάριθμοι θεοί και θεές, καθένας από τους οποίους µπορεί να 
λειτουργεί διαφορετικά, ανάλογα µε την περίσταση. Οι θεοί και οι θεές βρίσκονται παντού. 
Είναι κρυμμένοι µέσα σε µεγαλοπρεπείς ναούς και μικρούς βωμούς, εικονίζονται σε πολύ- 
πλοκα κομψοτεχνήματα και σε κοσμήματα που πουλιούνται σε πάγκους της αγοράς και σε κα- 
ταστήµατα, αλλά και σε ημερολόγια τοίχου και κινηματογραφικές αφίσες. Τους συναντάς στα 

πιο απομακρυσμένα χωριά και στις πολυπληθείς πόλεις της Ινδίας και σε ινδοϊστικές κοινό- 
τητες απὀ την Καραϊβική έως τη Βόρεια Αμερική και τη Βρετανία, από τη Νότια Αφρική έως 
την Ταϊλάνδη. Είναι αγαπητοί σε όλους. Η εξάπλωσή τους και οι ανεξάντλητες αναπαραστά- 
σεις τους αποδεικνύουν την ποικιλία και τον πλούτο του ινδικού πολιτισμού. Ωστόσο, όσους 
θεούς και όσες θεές κι αν λατρεύει ο Ινδός, ταυτόχρονα πιστεύει σε έναν υπέρτατο θεό, σε 
µια απόλυτη αλήθεια, η οποία είναι η αιώνια αρχή και το τέλος της ύπαρξης. 

Βισνού και Σίβα: Είναι δύο από τις πιο δημοφιλείς και σεβάσµιες μορφές που προσέλαβε 
ο υπέρτατος θεός του Ινδοϊσμού. Γύρω από αυτούς αναπτύχθηκαν ιστορίες και μύθοι, καλ- 
λιεργήθηκαν λατρευτικές πρακτικές και δογµατικές διδασκαλίες. Η λατρεία του Σίβα είναι η 
πιο διαδεδομένη στην Ινδία. 

Αβατάρα: Ο ὀρος σηµαίνει «κάθοδο της θεότητας» στη γη. Σύμφωνα µε αυτή τη διδασκα- 
λία, όταν ο κόσμος βρίσκεται σε µεγάλη κρίση, ο Βισνού, για να δώσει λύση, ενσαρκώνεται, 
έρχεται δηλαδή στον κόσµο παίρνοντας µια ορισμένη µορφή ανθρώπου ή ζώου. Οι αβατάρες 
του είναι πολυάριθµες, από τις οποίες δέκα οι πιο σημαντικές. Σε αυτές έχει εμφανιστεί ως 
ψάρι, ιχθύς, χελώνα, αγριόχοιρος/κάπρος, ἀνθρωπος-λιοντάρι, νάνος, πελεκυφόρος Ράμα, 
Ράμα ως Ραμάγιανα Βίσνου, Κρίσνα, Βούδας και Καλκίν. 

Ράμα και Κρίσνα: Αυτοί οι θεοί είναι «αβατάρα», κάθοδοι-εκφάνσειςτου Βισνού, αλλά λα- 
τρεύονται και ως ανεξάρτητες θεότητες. 


Λατρευτικές παραδόσεις 


Η Ινδία είναι κατάσπαρτη από ιερά και ναούς, από τους πιο απλούς βωμούς έως τα πιο εντυ- 
πωσιακά κτίσματα. Τα σπουδαιότερα βρίσκονται σήµερα στο νότιο τµήµα της Ινδίας. Ο ιερό- 
τερος χώρος του ναού, όπου φυλάσσεται το είδωλο ή το σύμβολο του θεού, είναι συνήθως 
ένα μικρό κτίσμα. Ο ινδοϊστικός ναός είναι περισσότερο ένα παλάτι-οίκοςτου θεού, παρά οι- 
κοδόµηµα για τις συνάξεις του λαού. 

Στο είδωλο του θεού αποδίδονται καθημερινά βασιλικές τιµές. Στις επίσημες γιορτές γίνο- 
νται λιτανείες του ειδώλου και άλλες εντυπωσιακές τελετές. Αν και δεν υπάρχει επίσημη υπο- 
χρέωση για τον Ινδό να επισκέπτεταιτους ναούς, εντούτοις συνηθίζει να πηγαίνει για να δώ- 
σει προσφορές, να ζητήσει κάποια χάρη, να εκπληρώσει κάποιο τάμα. 

Οιπερισσότερες οικογένειες διαθέτουν µια γωνιά ή και ολόκληρο δωμάτιο στο σπίτιτους, 
όπου τοποθετούν το είδωλο ή το ιδιαίτερο σύμβολο του προστάτη θεού ή και άλλων προσφι- 
λώὠν θεοτήτων, ακόµη και εικόνες ιερών προσώπων. Τα σύμβολα ή τα ειδώλια του θεού δέχο- 
νται ιδιαίτερες λατρευτικές περιποιήσεις. 

Χαρακτηριστικό της ινδοϊστικής λατρείας είναι η έµφαση στον διαλογισµό και την πε- 
ρισυλλογή που αναπτύχθηκε µε διάφορες ψυχοσωματικές τεχνικές. Σκοπός του διαλογι- 
σμού εἰναι να βοηθήσει τον πιστό να διεισδύσει στο 
εσωτερικό του εγὠ του και να κατακτήσει την αυτο- 
συνειδησία. 

Η λατρευτική ζωή του Ινδοϊσμού διαφέρει από κά- 
στα σε κάστα, από περιοχή σε περιοχή, απὀ χωριό σε 
χωριό, από θεό σε θεό. Για τον ευλαβή Ινδό, αυτό που 
έχει σημασία είναι να λατρεύει κάτι ή κάποιον µε όλη 
του την καρδιά. Διακρίνονται τέσσερις κατηγορίες λα- 
τρευτικής ζωής: η λατρεία στους ναούς, η οικογενεια- 
Ινδοϊστής διαλογίζεται κή, η ατομική και η ομαδική. 

Μαντουράι (Μααυιγα!): µια πόλη-ναός 


Πρόκειται για µια αρχαία πόλη 
στον νότο της Ινδίας, η οποία εἰ- 
ναι κάτι περισσότερο από έναςτε- 
ράστιος τόπος λατρείας. Η κύρια 
θεότητα που λατρεύεται στο Μα- 
ἀμγαί εἶναι η Μιναξί. Ο γάμος της 
µε τον 5υπ48γ65Πνϑ8γ8 γιορτάζεται 
κάθε χρόνο συγκεντρώνοντας πε- 
ρίπου 50.000 προσκυνητές. Στην 
καθημερινή δημόσια λατρεία οι 
ιερείςτου ναού, μετά την προσευ- 
χή και τις άφθονες προσφορές, 
μεταφέρουν τελετουργικά µια φορητή εικόνα του 5υπ48γ65Πν8γ8 στην κρεβατοκάμαρα της 
Μιναξί, όπου οι δύο θεοί θα περάσουν τη νύχτα μαζί. 

Ο υψηλότερος πύργος αυτού του συγκροτήματος ναών φτάνει τα 52 µέτρα και είναι δια- 
κοσμημένος µε 33.000 πολύχρωμα αγάλματα που απεικονίζουν ζώα, θεούς, δαίμονες και διά- 
φορες σκηνές της λαϊκής θρησκευτικότητας. 


Γάγγης: ο ιερός ποταμός 
Στον Ινδοϊσμό σπουδαίο ρόλο διαδραματίζουν µια σειρά από ιερἁ αντικείμενα, φυτά δέντρα, 
ζώα, βουνά και ιεροί ποταμοί. 
Τα Ιμαλάια είναι ιερό βουνό, μέρος του μυθικού βουνού Μερού που θεωρείται το κέντρο 
και ο ομφαλός της γης. Σε αυτό το μυθικό βουνό έχουν οι θεοί τις κατοικίες τους. 
Απότους ποταμούς ιδιαίτερη είναι η σημασία του Γάγγη (στα σανσκριτικά ο ποταμός είναι 


Ινδοϊστές στα νερά του Γάγγη στην ιερή πόλη Μπενάρες 

θηλυκού γένους). Θεωρείται πως είναιτο μοναδικό ποτάμι που έχει πρόσβαση και στουςτρεις 
κόσμους: τον παράδεισο, την κόλαση και τη γη. Οι Ινδοϊστές πιστεύουν πως, όταν ο άνθρωπος 
πλένεται στα νερά του Γάγγη, εξαγνίζεται από τις αμαρτίες, ενώ πολλοί απὀ αυτούς φυλάσ- 
σουν νερό από τον ποταμό στα σπίτια τους ως αποτρεπτικό του κακού. Παρά, λοιπόν, το γε- 
γονός ότι ο Γάγγης είναι πλέον εξαιρετικά μολυσμένος, αποτελεί αναπόσπαστο κομμάτι της 
ζωής και του πολιτισμού των Ινδών. Χιλιάδες Ινδοϊστές προσέρχονται στον ιερό ποταμό, είτε 
για να εξαγνιστούν, είτε για να αναζωογονηθούν, είτε για να χρησιμοποιήσουν τα νερά του 
για τις καθημερινές τους ανάγκες. 

Κατά μήκος του ποταμού υπάρχουν ιερές πόλεις. Η πόλη Βαρανάσι (Μπενάρες) θεωρείται 
η πιοιερή πόλη της Ινδίας, όχι µόνο για τους Ινδοϊστές αλλά καιγιατους οπαδούςτου Βουδι- 
σμού, καθώς εκεί κήρυξε για πρώτη φορά ο Σιντάρτα Γκαουτάμα (Βούδας). Στην πόλη υπάρ- 
χουν εκατοντάδες ναοί κτισμένοι στις όχθες του ποταμού, που συχνά πλημμυρίζουν κατά τη 
διάρκεια της περιόδου των βροχών. Εκτός από τους εξαγνισμούς, στο Βαράνασι τελούνται κα- 
θημερινά αποτεφρώσεις νεκρών και οι στάχτες των πτωμάτων ρίχνονται στα νερά του ποτα- 
μού, ενώ πολλές φορές στον Γάγγη ρίχνονται και ολόκληρα τα σώματα των νεκρών. 


Ιερά ζώα 
Η πίστη στη µετενσάρκωση έχει οδηγήσει 
τους Ινδούς να δείχνουν σεβασμό ὀχι µόνο 
σε θεούς και σε ορισμένους ανθρώπους, 
αλλά και σε ζώα. Ιδιαίτερα ιερό ζώο είναι η 
αγελάδα. Σε αυτήν βλέπουν τη γενική εικό- 
να της ευλογίας, της διατροφής και της γεν- 
ναιοδωρίας. Η αγελάδα µε το γάλα της και 
τα προϊόντα που προέρχονται απὀ αυτό, 
εξασφαλίζει την επιβίωση του λαού. Ακόμα 
και τα περιττὠματά της που ξεραίνονται στον ήλιο χρησιμοποιούνται ως καύσιμη ύλη από 
τους φτωχούς Ινδούς. Ο Γκάντι ονόµασε την αγελάδα σύμβολο της μητρότητας και μητέρα 
των εκατομμυρίων. Οι περισσότερες αγελάδες κυκλοφορούν ελεύθερες στις πόλεις και τις 
ταΐζουν οι πιστοί. Συχνά μάλιστα τους προσφέρουν γιρλάντες από λουλούδια και σαφράν. Για 
τους περισσότερους Ινδούς απαγορεύεται η βρώση βοδινού κρέατος. Ένα από τα σοβαρότε- 
ρα αμαρτήματα είναι η θανάτωση της αγελάδας. Στο πέρασμα των αιώνων τής έχουν αποδο- 
θεί θρησκευτικοί συμβολισμοί. Τα πόδια της συμβολίζουν τις τέσσερις Βέδες και την παγκό- 
σµια τάξη του σύμπαντος (Ντάρµα), ενώ τα διάφορα μέλη του σώματός τηςτις κοινωνικές τά- 
ξεις. Άλλα ζώα που θεωρούνται ιερά είναι ο πίθηκος και ο ελέφαντας. 


Κάστες της ινδικής κοινωνίας / Ζωή µε απόλυτα καθορισµένους ρόλους και καθήκοντα 


Με τον όρο κάστα περιγράφεται η κοινωνική οργάνωση της Ινδίας. Τέσσερις είναι οι ινδικές 
κάστες/κοινωνικές τάξεις: οι Βραχμάνοι, οι Ξατρίγια, οι Βαϊσίγια και οι Σούδρα. Η κάθε μία 
κάστα είναι ανώτερη από την άλλη και διαθέτει μεγαλύτερο κοινωνικό κύρος. Το κύρος αυτό, 
θεωρητικά, δεν έχει να κάνει µε την οικονομική κατάσταση κάθε κάστας, αλλά µε τη θρησκευ- 
τική αγνότητά της. Επίσης, η κάθε κάστα συμμετέχει διαφορετικά στην κατανομή της εργα- 
σίας. Οι Βραχμάνοι είναι λόγιοι και ιερείς, οι Ξατρίγια είναι ἀρχοντες/βασιλείς, οι Βαϊσίγια εἰ- 

ναι ἐμποροι και βιοτέχνες και τέλος οι 
Σούδρα(ς) ασκούν τα υπόλοιπα επαγγέλ- 
ματα (οικοδόµοι, τσαγκάρηδες και άλλα 
«ταπεινά» επαγγέλματα). 

Υπάρχουν όµως και οι εκτός κάστας ἀν- 
θρωποι, οιπαρίες, οι Ντάλιτ ή Νταλίτ (άθι- 
κτοι, ανέγγιχτοι). Κυριολεκτικά η λέξη ση- 
μαίνει «σπασμένοι, θρυμματισμένοι ἀν- 
θρωποι». Οι Νταλίτ κάνουν τα «ακάθαρτα 
επαγγέλματα», ζουν χωριστά και δεν επι- 
τρέπεται να τους αγγίξει κανείς, γιατί πι- 
στεύουν πως θα μολυνθεί. 

Η ινδοϊστική παράδοση έχει καθορίσει µε προσοχή τα ατομικά και κοινωνικά καθήκοντα 
των ανθρώπων κάθε επαγγέλματος, τάξεως, κοινωνικής ομάδας. Ο κάθε άνθρωπος αναλόγως 
µε τις πράξεις του (κάρµα) ξαναγεννιέται σε υψηλότερη ή χαμηλότερη κάστα. Η αγνότητα 
προὐποθέτει συγκεκριµένο τρόπο ζωής, όπως χορτοφαγία, όχι θυσίες µε ζώα, γάμους µόνο 
απὀ την κάστα προέλευσης, καθαριότητα, πίστη. Παλαιότερα και σε ορισμένες περιοχές οι 
γυναίκες μετά τον θάνατο του συζύγου τους καίγονταν μαζί του στην νεκρική πυρά. Και σήμε- 
ρα όµως οι γυναίκες των χαμηλών κυρίως καστών ή όσες είναι εκτός κάστας, για να µην στιγ- 
ματιστούν και περιθωριοποιηθούν κοινωνικά, οδηγούνται σε κατ’ οίκον περιορισμό μέχριτον 
θάνατό τους. Κάτι βέβαια αντίστοιχο δεν προβλέπεται για τους άνδρες, οι οποίοι είναι πιο 
ευνοημένοι κοινωνικά. 


Σπουδαίοι Ινδοί ενάντια στις κάστες 


Ο Ραμπιντρανάθ Ταγκόρ (1861-1941), Ινδός συνθέ- 
της, συγγραφέας και φιλόσοφος, κάτοχος του Νό- 
μπελ Λογοτεχνίας (1913), αντιτάχθηκε σθεναρά στο 
σύστημα των καστών. 

Ο Μαχάτμα Γκάντι (1869-1948), Ινδός στοχαστής, 
πνευματικός ηγέτης και πολιτικός της Ινδίας, υπερα- 
σπίστηκε τα δικαιώµατα των νταλίτ, φτάνοντας στο 
σηµείο να κάνει απεργία πείνας για την υπεράσπισή 
των δικαιωμάτων τους. 


Οι κάστες στη σηµερινή Ινδία 


Σήµερα, τα άτοµα που ανήκουν σε κατώτερη κάστα έχουν χαμηλό εισόδημα και δεν µπο- 
ρούν να κατέχουν γη και να συναλλάσσονται µε τράπεζες. Τα παιδιά στις κατώτερες κά- 
στες πλήττονται από τον αναλφαβητισµό και εργάζονται κάτω από σκληρές συνθήκες. Για 
τις γυναίκες, το σύστημα της κάστας πολλαπλασιάζει τη φτώχεια και τις σε βάρος τους 
διακρίσεις. 

Στην Ινδία ζουν σήµερα 167 εκατομμύρια νταλίτ, οι οποίοι πέφτουν θύματα κάθε εί- 
δους διακρίσεων. Κάνουν τις πιο απαξιωτικές και ακάθαρτες δουλειές µε ακάλυπτα χέρια. 
Παρά τις δυσκολίες όµως είναι από τους πιο χαμογελαστούς ανθρώπους στον κόσμο. 

Π. Βουδισμός 


Ο Βουδισμός εμφανίστηκε γύρω στο δεύτερο μισό του 6ου π.Χ. αιώνα στη βόρεια Ινδία, στην 
περιοχή του σημερινού Νεπάλ. Αποτελείται από ένα σύνολο θρησκευτικών πεποιθήσεων, φι- 
λοσοφικών αρχών, εθίμων, θεσμών και ηθικών κανόνων, που αποδίδονται στον Βούδα και 
σχετίζονται µε τη σωτηρία του ανθρώπου. 

Οι ἰδιοι οι Βουδιστές ονομάζουν το σύστημα που ακολουθούν Μπούντα-βατσάνα, δηλαδή 
μήνυμα του Βούδα και κυρίως Ντάρμα, δηλαδή διδασκαλία, απόλυτο νόμο, πρότυπο ζωής. 

Πηγή της βουδιστικής διδασκαλίας θεωρείται ο Σιντάρτα Γκαουτάμα, που επονομάστηκε 
Βούδας, δηλαδή φωτισμένος. Είναι η μοναδική θρησκεία της οποίας ο ιδρυτής δεν παρου- 
σιάστηκε ούτε ως προφήτης ενός Θεού ούτε ως απόστολος, και εκτός από αυτό απέφυγε ρητά 
να μιλήσει για τον Θεό. Ούτε βεβαίωσε ούτε αρνήθηκε την 
ὑπαρξή του: απλὠς σιώπησε. 

Ο Βούδας υιοθέτησε τα βασικά πιστεύωτης ινδικής θρησκεί- 
ας της εποχής του: τη µετενσάρκωση και τον νόμο του κάρµα 
που προσδιορίζειτην εξέλιξη κάθε όντος προς το καλύτερο ή το 
χειρότερο. Αρνήθηκε όµως την ύπαρξη της ψυχής και τις κά- 
στες. Κεντρικός σκοπός του κηρύγματός του είναι η απολύτρω- 
ση του ανθρώπου από τον κόσμο της φθοράς και του πόνου 
που συνεχώς ανακυκλώνεται. Το κύροςτου σωτήραπου προσέ- 


Ο τροχός µε τις οκτώ ακτίνες λαβε και η διδασκαλία του για τη σωτηρία του ανθρώπου από 
(το οκταπλό μονοπάτι πολύ νωρίς μεταμόρφωσαν την προσωπικότητα του Βούδα σε 
που οδηγεί στη φώτιση): θεία ύπαρξη. Μετά τον θάνατο του Βούδα, ο Βουδισμός άρχισε 


5Η να εξαπλώνεται µε γρήγορους ρυθμούς σε όλη την Ασία. 


Η ζωή του Σιντάρτα Γκαουτάμα 


Ο Σιντάρτα Γκαουτάμα, γεννήθηκε στα µέσα του 6 αιώνα π.Χ. στο Λουμπίνιτου Νεπάλ. Πα- 
τέρας του ήταν ο βασιλιάς Σουντοντάνα και μητέρα του η βασίλισσα Μάγια. Το όνομα Σιντάρ- 
τα, σημαίνει εκείνος που πετυχαίνει τον στόχο του. Στη διάρκεια της γιορτής των γενεθλίων 
του, ένας ερημίτης επισκέφτηκε το παλάτι και προφήτευσε πως το παιδί όταν μεγάλωνε θα 
γινόταν είτε μεγάλος ηγεμόνας είτε άγιος. Πέντε ηµέρες αργότερα, την ηµέρα της ονοµατο- 
δοσίας, ο Βασιλιάς Σουντοντάνα κάλεσε οχτώ βραχμάνους για να αποκαλύψουν το μέλλον 
του γιου του. Όλοι επανέλαβαν την προφητεία του ερηµίτη, αλλά ο νεότερος βραχμάνος ήταν 
ο μόνος που προέβλεψε ότι ο νεογέννητος πρίγκιπας θα γινόταν ο Βούδας. 

Ο πρίγκιπας Σιντάρτα μεγάλωσε µέσα σε όλεςτις πολυτέλειες γιατις οποίες φρόντιζε ο πα- 
τέρας του, µε την προσδοκία ότι µια μέρα ο γιος του θα τον διαδεχτεί. Στην ηλικία των 16 
ετών, μάλιστα, τον πάντρεψε µε τη Γιασοντάρα, η οποία του χάρισε ένα γιο. Μέχρι την ηλικία 
των 29 τα πάντα κυλούσαν ήρεμα και ο βασιλιάς Σουντοντάνα ήταν προσεκτικός ὥστε ο γιος 
του να µη γνωρίσειτη δυστυχία. Παρ’ όλα αυτά όµως, ο Σιντάρτα δεν ένιωθε ικανοποιημένος 
από τη ζωή του. 

Μια μέρα, πήρε το άλογό του και αποφάσισε να γνωρίσει τους υπηκόους του. Ο πατέρας 
του είχε φροντίσει να απομακρυνθούν όλοι οι δυστυχισμένοι, γερασμένοι και άρρωστοι άν- 
θρωποι, ώστε να µην τους συναντήσει ο γιος του. Ωστόσο, ο πρίγκιπας Σιντάρτα συνάντησε 
έναν γέρο, έναν άρρωστο και έναν νεκρό στην πυρά. Η τριπλή αυτή συνάντηση τον συγκλόνι- 
σε κατάβαθα: του δίδαξε τη ματαιότητα της ζωής και τον έκανε να συναισθανθεί ότι τη ζωή 
δεν την κυβερνά η επιθυμία και η χαρά, αλλά ο πόνος και ο θάνατος. Ό,τι μέχρι τώρα απο- 

λάμβανε, του φάνηκε δίχως νόημα. Βαθιά θλιμ- 
μένος από την ανθρώπινη δυστυχία, αποφάσισε 
πως έπρεπε να βρει έναν τρόπο να σώσει τους 
ανθρώπους από τον πόνο. 

Λίγο αργότερα, η εμπειρία της συνάντησης µε 
έναν ασκητή τού έδειξε ότι υπάρχει δρόμος για 
σωτηρία και ότι τα βαθιά ερωτήµατα της ύπαρ- 
ξης σχετικά µε τη ζωή καιτον θάνατο μόνο η θρη- 
σκευτική ζωή μπορεί να τα λύσει. Υπό την επή- 
ρεια των συνταρακτικών του εμπειριών πήρε τη 
μεγάλη απόφαση. Σε ηλικία 29 ετών εγκατέλειψε 
το παλάτι, τη γυναίκα του και το νεογέννητο παι- 
δί του και έφυγε για την έρημο αναζητώντας την 
αλήθεια της σωτηρίας. Για επτά ολόκληρα χρόνια 
έγινε περιπλανώμενος ασκητής. Αργότερα ο Βού- 
δας διηγήθηκε ως εξής τη µεγάλη του απόφαση: 


Έτσι λοιπόν [...] 

Ενώ ήμουν στην ακμή της ευτυχισμένης νεότητας, 
στο πρώτο ἀνϑος της ζωής, 

αντίϑετα προς την επιϑυμία των γονέων μου, 

που ϑρηνούσαν και έχυναν δάκρυα, 

έκοψα τα μαλλιά και τα γένια µου, 

ντύϑηκα κίτρινα ενδύματα 

και έφυγα από την εστία στον ανέστιο θίο. 


Ακολούθησαν και άλλα χρόνια σκληρής άσκησης. Πολλοί ήταν αυτοί που θαύμαζαν τις 
προσπάθειές του και έγιναν μαθητές του. Οι σκληρές στερήσεις κόντεψαν να οδηγήσουν τον 
Σιντάρτα στον θάνατο. Τότε συνειδητοποίησε πως οι ακρότητες δεν προσφέρουν καμία πρό- 
οδο στην πνευματική ζωή και καμία απάντηση στην αναζήτηση της αλήθειας. Έτσι, ανακάλυ- 
ψε τη Μέση Οδό, έναν ισορροπηµένο τρόπο ζωής, µακριά από τις ασκητικές υπερβολές. 

Στην ηλικία των 35, κατέκτησε τη Φώτιση. Με τη Φώτιση, κατανόησε το νόµο που διέπει 
τις σχέσεις των πραγμάτων μεταξύ τους, απέκτησε πλήρη επίγνωση της αιτίας της δυστυχίας 
και συνειδητοποίησε τα βήματα που είναι απαραίτητα για να εξαλειφθεί. Όσα ανακάλυψε τα 
αποκάλεσε Τέσσερις Ευγενικές Αλήθειες. Ο άνθρωπος που κατανοεί αυτές τις αλήθειες µπο- 
ρεί να απελευθερωθεί από τη δυστυχία. Περιγράφοντας ο ίδιος αργότερα την εμπειρία του 
στους μαθητές του, λέει: «Αληθινά, εγώ βρήκα τη διδασκαλία την ανεξιχνίαστη, την οποία εἰ- 
ναι δύσκολο να τη δεις και να την εννοήσεις, την καθαρή, την έξοχη, η οποία δεν αποκτάται 
µε τον λογικό νου, τη λεπτή, η οποία µόνο από τον σοφό κατανοείται». Από τότε και µετά οι 
οπαδοίτου έπαψαν να τον αποκαλούν µε το κανονικό του όνομα και άρχισαν να αναφέρονται 
σε αυτόν ως τον Βούδα, τον Αφυπνισμένο ή Φωτισμένο. 

Για σαράντα περίπου χρόνια ο Βούδας διέσχιζε µετους µαθητές του ολόκληρη την περιοχή 
της μέσης λεκάνης του Γάγγη και έφτασε ωςτις υπώρειες των Ιμαλαΐων κηρύττοντας ανεξαι- 
ρέτως σε φτωχούς και πλούσιους, σε δικαίους και αδίκους, σε σοφούς και αγράµµατους και 
σε ανθρώπους από όλες τις κάστες. Χωρίς να στραφεί εναντίον των καστών, µε τη στάση του 
ουσιαστικά τις κατήργησε. Ένα µεγάλο πλήθος από μαθητές τον ακολουθούσαν. Εξασφάλιζαν 
την τροφή τους µε την επαιτεία και σε αντάλλαγμα πρόσφεραν τη διδασκαλία τους. 

Ίδρυσε μοναστήρια κοντά σε πόλεις, µέσα σε ιδιωτικά δάση που του τα είχαν παραχωρήσει 
πλούσιοι οπαδοί και φίλοι του. Στην κοινότητα των μοναχών επικρατούσε πλήρης ισότητα. Η 
μόνη διαβάθµιση ήταν η αρχαιότητα προσχώρησης των μοναχών στην κοινότητα. Σύντομα ο 
Βούδας ίδρυσε και τάξη γυναικών μοναχών. 

Στην ηλικία των 80, αισθάνθηκε τον επερχόμενο θάνατότου και θέλησε να επιστρέψει στην 
ιδιαίτερη πατρίδα του. Στο δρόµο της επιστροφής αρρώστησε και σταμάτησε εξαντλημένος 
στα περίχωρα µιας πόλης. Στον απαρηγόρητο μαθητή που τον φρόντιζε είπε: «Αρκετά Άναντα, 
δεν πρέπει να θλίβεσαι και να θρηνείς! Δεν έχω ήδη επανειλημμένως κηρύξει ότι κάθε λύπη 
και κάθε χαρά μεταβάλλεται και χωρίζεται από µας και σ’ άλλα μετατρέπεται; Πώς θα μπορού- 
σε να περιμένει κανείς, ώστε αυτό που γεννιέται, που δημιουργείται, που είναι συνδεδεμένο 
µε αιτίες και προορισμένο για τον θάνατο να µην πεθάνει; Αυτό είναι πράγμα αδύνατο». Τις 
τελευταίες στιγμές της ζωής του, ο Βούδας ρώτησε τους θλιμμένους μοναχούς του αν είχαν κά- 
ποια ερώτηση ή την ανάγκη νατους διασαφηνίσει κάποιο σημείο της διδασκαλίας διώχνοντας 
κάθε αμφιβολία. Απάντησαν πως δεν είχαν καμία. Τα τελευταία λόγια του Βούδα ήταν: «Όλα 
τα σύνθετα πράγματα χάνονται. Αγωνιστείτε επιμελώς για την απελευθέρωσή σας». Στη συνέ- 
χεια, ειρηνικά έκλεισε τα μάτια του. Το σώματου αποτεφρώθηκε καιτα εναπομείναντα λείψα- 
νά του τοποθετήθηκαν σε στούπες που ανοικοδομήθηκαν προς τιμήν του. 


Βουδιστικοί ναοί και αγάλματα 


Χαρακτηριστικά δείγματα της βουδιστικής τέχνης σε ὀλες τις χώρες που 
επικράτησε ο Βουδισμός είναι οι στούπες. Πρόκειται για μεγαλοπρεπή και 
θολωτά μνημειακά κτίσματα, συνήθως µε σχήμα κώδωνος, λωτού ή χρυ- 
σαλλίδας. Σε όλη την κεντρική και ανατολική Ασία δεσπόζουν σε ποικί- 
λους ρυθμούς εντυπωσιακές και πολυώροφες παγόδες, καθώς και χαρα- 
κτηριστικοί βουδιστικοί ναοί και μοναστήρια. 

Αναρίθµητα είναι τα αγάλµατα του Βούδα και σε όλα τα μεγέθη: από 
τις μινιατούρες που κοσμούν δωμάτια ἑως τα τεράστια γλυπτά, που στή- 


Η χρυσή στούπα στη Σουενταγκόν (155: αι.) στο Μυανμάρ είναι το χρυσό σήµα κατατεθέν του Βουδισμού, 
ένα θρησκευτικό και ταυτόχρονα εθνικό μνημείο. Θεωρείται ότι χτίστηκε πάνω από τα λείψανα του Βούδα. 

Βουδιστικό μοναστήρι στο Θιβέτ 


θηκαν σε περίοπτα µέρη ή λαξεύτηκαν σε βράχους και βουνά. Για τον σκοπό αυτό χρησιµο- 
ποιήθηκαν όλα σχεδόν τα υλικά: ξύλο, πηλός, μάρμαρο, πολύτιμοι λίθοι, ορείχαλκος. Επίσης, 
διαμορφώθηκαν διάφοροι τύποι απεικόνισης του Βούδα: µε γαλήνιο χαμόγελο και µεγάλη 
κοιλιά υποδηλωτική της αφθονίας, σε στάση διαλογισμού, καθισμένου πάνω σε λωτό κ.ά. 


Πηγές / κείµενα 
Η ιερή γραμματεία του Βουδισμού είναι µια απέραντη περιοχή, µια ολόκληρη βιβλιοθήκη κει- 
μένων, προϊόν επίµονου και διεισδυτικού στοχασμού από τον 15 αι. π.Χ. ἑως τον 85 αι. μ.Χ.: 
Τριπιτάκα (Τρία καλάθια), Κινεζική Τριπιτάκα, Θιβετιανή γραμματεία. 


Η ζωή του βουδιστή 
Οι άνθρωποι πρέπει (α) να σέβονται κάθε µορφή ζωής και να αποφεύγουν την οποιαδήποτε 
βλάβη της, (β) να µην παίρνουν ό,τι δεν τους προσφέρεται, (γ) να απέχουν από κάθε µορφή 
ασέλγειας, (δ) να µην ψεύδονται και (ε) να µην πίνουν οινοπνευματώδη ποτά. 

Οι μοναχοί οφείλουν να τηρούν πέντε ακόµη υποχρεώσεις: (στ) να τρώνε µε μέτρο και όχι 
ύστερα από τις µμεσημεριανές ὠρες, (Ὁ να µην παρακολουθούν χορούς, τραγούδια ή θεατρι- 
κές παραστάσεις, (η) να µη χρησιμοποιούν στεφάνια, αρώματα, κρέμες ή κοσμήματα, (θ) να 
αποφεύγουν τα ψηλά ή φαρδιά κρεβάτια, (ι) να µη δέχονται ως προσφορά από τους ανθρώ- 
πους χρυσό ή ασήμι. 

Βασικό ιδανικό και χαρακτηριστικό γνώρισμα του Βουδισμού αποτελεί ο μοναχισμός. Άλ- 
λωστε ο ἰδιος ο Βούδας υπήρξε ασκητής και ἱδρυσε μοναχική αδελφότητα, τη 58ΗΡΠα. Στις 
βουδιστικές χώρες ο αριθµός των μοναχών ήταν πάντα μεγάλος. Στο Θιβέτ υπήρξαν εποχές, 
κατά τις οποίες το του πληθυσμού ζούσε σε μοναστήρια. Ο μοναχός ονομάζεται ὈΠἱκου, δη- 
λαδή επαίτης, ζητιάνος. Η 58ΠΡΗ8, η βουδιστική μοναχική κοινότητα, παραμένει ο πυρήνας 
του βουδιστικού κόσμου και τα μοναστήρια οι πνεύμονες του Βουδισμού. 


Ο Δαλάι Λάμα 


Δαλάι Λάμα εἰναι ο τίτλος που δίνεται στον έναν από τους δύο ηγέτες του θιβετιανού Βουδι- 
σμού. Ο σημερινός 1455 Δαλάι Λάμα, εἶναι ο Τεντζίν Γκιάτσο, που κέρδισε το Νόμπελ Ειρήνης 
το 1989 και εἶναι γνωστός για τον διαρκή του αγώνα υπέρ των Θιβετιανών μετά την κινεζική 

κατοχή, μέσα και έξω από το Θιβέτ. Έχει ταξι- 
δέψει σε όλο τον κόσμο, υποστηρίζοντας την 
ανάγκη για την ευημερία των Θιβετιανών, δι- 
δάσκοντας θιβετιανό Βουδισμό και μιλώντας 
για τη σηµασία της συμπόνιας ως πηγής για 
µια ευτυχισμένη ζωή. 


Οι ἐξιτυφλοί (λαϊκή ινδική αφήγηση από το | οΚκαρΓα]πα ρϊἰουϊγα) 
Σε ένα χωριό της Ινδίας ζούσαν ένας τυφλός µαχαραγιά και πέντε 
σοφοί άνθρωποι, επίσης τυφλοί. Οι συγχωριανοί τους τους σέβο- 
νταν και τους βοηθούσαν. Επειδή ήταν τυφλοί και δεν μπορούσαν 
να δουν µε τα μάτια τους τον κόσμο, χρησιμοποιούσαν όλες τις ἀλ- 
λες αισθήσεις τους και κυρίως τη Φαντασία τους. Επίσης χρησιµο- 
ποιούσαν τα μάτια των άλλων, γι’ αυτό άκουγαν προσεκτικά τις ιστο- 
ρίες που τους έλεγαν. Άκουγαν και όσους είχαν ταξιδέψει σε µακρι- 
νές χώρες. Έτσι μπορούσαν να γνωρίσουν τον κόσµο και τη ζωή έξω 
από τον τόποτους. Οι πέντε σοφοί άκουγαν µε ενδιαφέρον όλες τις 
ιστορίες, αλλά κυρίως εκείνες που αφορούσαν ελέφαντες. Ο πρώτος τυφλός φανταζόταν τον 
ελέφαντα σαν έναν τεράστιο βράχο. Ο δεύτερος τον φανταζόταν σαν έναν τεράστιο κορμό 
δέντρου, ο τρίτος πίστευε ότι μοιάζει µε µεγάλο Φίδι, ο τέταρτος µε ιπτάμενο χαλί και ο πέ- 
µπτος µε χοντρό σωλήνα. 

Μια μέρα ένας ελέφαντας µπήκε µε βήμα βαρύ στο χωριό και στάθηκε στην πλατεία. Όλοι 
έτρεξαν να δουν αυτό το τεράστιο και θορυβώδες πλάσμα φωνάζοντας: «Ένας ελέφαντας! 
Ένας ελέφαντας!». Ο µαχαραγιάς, μαζί µετους πέντε τυφλούς σοφούς, έφτασε στην πλατεία 
και ζήτησε νατου τον περιγράψουν. Οιτυφλοί προχώρησαν για να δουν µετα μάτια της αφής 
το πλάσμα για το οποίο συζητούσαν και σκέφτονταν τόσο καιρό, και άρχισαν να το αγγίζουν. 
Ο πρώτος ψηλάφισε την πλευρά του τεράστιου ζώου. «Ο ελέφαντας είναι ένας πολύ ψηλός 
βράχος µε σκληρή επιφάνεια!», δήλωσε. Ο δεύτερος άντρας άγγιξε τα πόδια του ελέφαντα. 
«Είναι όπως τον φανταζόμουν, ένας τεράστιος κορμός δέντρου!», αναφώνησε. Οτρίτος έπια- 
σετην ουρά του. «Ο ελέφαντας είναι ένα τεράστιο Φίδι», εἰπε. Ο τέταρτος τυφλός έπιασε το 
τεράστιο αυτί του ελέφαντα. «Πιστεύω ότι ο ελέφαντας είναι ένα μαγικό χαλί που µπορεί να 
πετάξει πάνω από τα βουνά καιτα δάση!», δήλωσε ικανοποιημένος. Ο πέμπτος, που κατά σύ- 
µπτωση έπιασε την προβοσκίδα, απέρριψε όλα όσα είπαν οι προηγούμενοι και υποστήριξε 
ότι όλοι έκαναν λάθος και ότι στην πραγματικότητα ήταν ένας μεγάλος ελαστικός σωλήνας. Ο 
μαχαραγιάς, που δεν μπορούσε να βγάλει άκρη, άκουσε έναν πιτσιρίκοναλέει: «Την αλήθεια 
θα τη βρεις, αν τη θέση σου αλλάξεις!». Τότε οι πέντε τυφλοί άλλαξαν θέσεις. Και τότε ἀρχι- 
σαν να µην είναι τόσο σίγουροι και να προβληματίζονται, ώσπου κατάλαβαν... 

«Ο καθένας µας είχε ακουμπήσει µόνο ένα µέρος του ζώου και είδε αυτό που ήθελε να 
δει», εἰπε ο ένας. «Ο καθένας αναγνώρισε αυτό που σκεφτόταν από πριν», εἰπε ο άλλος. «Για 
να µάθουμεποια είναι η αλήθεια, θα πρέπει να συνδέσουµε όλατα κομμάτια», είπε ο τρίτος, 
κι έτσι συνέχισαν να συζητούν στο δρόμο για το σπίτι. 

Ο µαχαραγιάς χαμογέλασε ευχαριστημένος, γιατί αναγνώρισε για άλλη µια φορά πόσο σο- 
φοί ήταν οι πέντε τυφλοί που συνειδητοποίησαν ὀτι, για να καταλάβουν την αλήθεια για τον 
ελέφαντα, έπρεπε να δουν τόσο µε τα δικά τους μάτια όσο και µε τα μάτια του άλλου. 

||. Θρησκείες της Κίνας 


Ο Κομφουκισμός και ο Ταοϊσμός γεννήθηκαν γύρω στον 65π.Χ. αιώνα και από τότε δέσποσαν 
στο θρησκευτικό και κοινωνικό στερέωμα της Κίνας. ἱδρυτής του πρώτου ήταν ο Κομφούκιος 
και του δεύτερου ο Λάο-Τσε. 


Η ζωήτου Κομφούκιου (551 π.Χ. - 479 π.Χ.) 


Ο Κομφούκιος γεννήθηκε στην πόλη Τσού- 
Φου, στην κινεζική επαρχία Σαντόνγκ, σε 
µια περίοδο κοινωνικής αναρχίας και αβε- 
βαιότητας. Ο πατέραςτου ήταν ένας σοβα- 
ρός και γενναίος άνθρωπος µε ευγενική 
καταγωγή. Ο Κομφούκιος ήταν μόλις τριών 
ετών, όταν πέθανε ο πατέρας του κι ανα- 
γκάστηκε να καλλιεργήσει τις ικανότητές 
του προκειμένου να αντιμετωπίσει την 
ανέχεια. 

Παντρεύτηκε στα δεκαεννιά του χρόνια 
και απέκτησε έναν γιο και µία κόρη. Εργά- 
στηκε ως υπάλληλος σε δημόσιες θέσεις 
(υπεύθυνος αποθηκών και επιθεωρητής 
δημοσίων αγροκτηµάτων). Στα εικοσιτρία 
του χρόνια έχασε τη μητέρα του και απο- 
σύρθηκε τρία χρόνια για να την πενθήσει. 
Το διάστηµα αυτό ήταν µια περίοδος περισυλλογής και σπουδής. Αργότερα άρχισε να παρα- 
δίδει μαθήματα, µε τα οποία απέκτησε σύντομα φήμη και διασυνδέσεις µε αριστοκρατικούς 
κύκλους. Το μεγαλύτερο μέρος της ζωής του το αφιέρωσε στη μελέτη, στη διδασκαλία και στα 
ταξίδια. Πολλοί νέοι συγκεντρώθηκαν κοντά του για να σπουδάσουν ιστορία, Φιλοσοφία, ηθι- 
κή και τις θεμελιώδεις αρχές της διοίκησης και της κοινωνικής συμπεριφοράς. Λέγεται ότι οι 
μαθητέςτου ἑῴταναν τους 3.000. Ο Κομφούκιος δεν έζησε µε τους μαθητές του σε κοινότητα, 
όπως ο σύγχρονός του Βούδας στην Ινδία, κέρδισε όµωςτην αφοσίωση καιτον σεβασμότους. 
Βασική του μέθοδος διδασκαλίας ήταν οι ερωταποκρίσεις. 

Ο Κομφούκιος δεν ίδρυσε νέα θρησκεία. Από πολύ νωρίς στη ζωή του κατάλαβε ότι η µο- 
ναδική σωτηρία για τη ζωή των ανθρώπων ήταν η ριζική μεταρρύθμιση του συστήµατος δια- 
κυβέρνησης της χώρας. Η εξουσία έπρεπε να περιέλθει στα χέρια φωτισμένων ηγετών και οι 
κρατικές υπηρεσίες να εκτελούνται από ηθικούς και ευσυνείδητους υπαλλήλους. Για την επί- 
τευξη αυτού του σκοπού ο Κομφούκιος θεώρησε αναγκαία τόσο την αναζωπύρωση των πα- 
λιών παραδόσεων και εθίµων, που είχαν ατονήσει, όσο και την αποκατάσταση του ιερού κοι- 
νωνικού οργανισµού της αρχαίας εποχής. 

Με µια µικρή ομάδα μαθητών του ταξίδεψε για δεκατέσσερα ολόκληρα χρόνια σε κινεζικά 
κρατίδια και έκανε επισκέψεις σε διάφορους ηγεμόνες επιδιώκοντας νατους επηρεάσει. ηταν 
πια 67 ετών, όταν κλήθηκε να βοηθήσει στη διακυβέρνηση της χώρας. Οι µειωμένεςτου όµως 
δυνάμεις δεν του το επέτρεψαν. Έτσι, κατέφυγε στη διδασκαλία µε σκοπό την αναμόρφωση 
και την ταξινόμηση του υλικού που είχε μαζέψει. Ο ίδιος έδωσε το διάγραμμα της ζωής του 
µε αυτάτα λόγια: «Στα δεκαπέντε µου χρόνια έβαλα την καρδιά µου στη σπουδή. Στα τριάντα 

είχα σταθεροποιηθεί γερά. Στα σαράντα δεν είχα πια αμφιβολίες. Στα πενήντα γνώριζα το θέ- 
ληµα του Ουρανού. Στα εξήντα ήμουν έτοιμος να το αποδεχτὠ. Στα εβδομήντα μπορούσα να 
ακολουθώ τις επιθυμίες της καρδιάς µου, χωρίς να καταπατώ το δίκαιο» (Ανάλεκτα 2, 4). 

Το 482 π.Χ. έχασε τον µοναχογιό του και τον επόμενο χρόνο τον αγαπημένο του μαθητή, 
απώλειες που του στοίχισαν ιδιαίτερα. Τρία χρόνια µετά, στα 73 του, πέθανε κι ο ίδιος. Τον 
έθαψαν στη γενέτειρά του Τσούφου και πολλοί αφοσιωμένοι μαθητές του τον θρήνησαν επί 
τρία χρόνια. 

Χρειάστηκαν μερικοί αιώνες για να αναγνωρισθεί η διδασκαλία του Κομφούκιου. Από το 
141 π.Χ. µε διάταγμα του Κινέζου αυτοκράτορα ο Κομφουκιανισμός έγινε επίσημη θρησκεία 
και Φιλοσοφία του κράτους. Το 59 μ.Χ. µε αυτοκρατορικό διάταγμα ο Κομφούκιος έγινε αντι- 
κείµενο θρησκευτικής λατρείας. Με την πάροδο των αιώνων ανεγέρθηκαν ιερά σχεδόν σε κά- 
θε πόλη προς τιμήν του μεγάλου δασκάλου. Από τότε ως το 1912 η διδασκαλία του Κομφού- 
κιου καθόριζε τους επίσημους θεσμούς της κινεζικής αυτοκρατορίας. 


Η διδασκαλία του Κομφούκιου 


Οι διδασκαλίες του Κομφούκιου είναι συγκεντρωμένες στα Ανάλεκτα, µια συλλογή από σκέ- 
ψεις και απαντήσεις του σε ερωτήµατα, που επιµελήθηκαν οι µαθητές του -- πιθανόν και µα- 
θητές των μαθητών του. Ο Κομφούκιος θεωρούσε την ανθρώπινη φύση αφετηριακά καλή, η 
οποία όµως χρειάζεταινα διαπαιδαγωγηθεί για να καλλιεργήσει αυτήν τη Φυσική της αγαθό- 
τητα. Επιδιώκοντας να διαμορφώσει ανθρώπους ευγενείς και αξιοπρεπείς, το βασικό του εν- 
διαφέρον ήταν οι αρμονικές σχέσεις των ανθρώπων. Η κατεξοχήν αρετή για τον Κομφούκιο 
είναι η ανθρωπιά, µετην οποία συνδέονται άµεσα: α) η δικαιοσύνη, β) ο υιικός σεβασμός, γ) 
η αδελφική στοργή, ὃ) η πιστότητα και η αμοιβαιότητα στις σχέσεις, που καθορίζεται από την 
προτροπή: «Μην κάνεις στους άλλους ότι δε θα ήθελες να κάνουν σε σένα» και ε) οι ευγενι- 
κοί τρόποι. Οι αρετές αυτές αποτελούν γνώμονα γιατην ορθή συμπεριφορά στις πέντε βασι- 
κές ανθρώπινες σχέσεις: ηγεμόνα µε υπηρέτη, πατέρα και γιου, άντρα και γυναίκας, γέρου 
και νέου, Φίλου προς τον Φίλο. 

Ο Κομφούκιος δεν µπορεί να θεωρηθεί θρησκευτικός ηγέτης, αλλά ηθικοδιδάσκαλος. 
Αντιμετώπισε τη θρησκεία ως απαραίτητο στοιχείο για την τάξη µέσα στο κράτος και την κοι- 
νωνία. Αποδέχθηκε την πατροπαράδοτη κινεζική ευσέβεια, µετη βεβαιότητα ότι υπάρχει στο 
σύμπαν µια υπέρτατη δύναμη που στηρίζει τη δικαιοσύνη και την αρμονία, και στερέωσε τη 
διάχυτη κινεζική πίστη στον Ουρανό και τα προγονικά πνεύματα. Ο Ουρανός, ως υπέρτατη 
ύπαρξη, καθορίζει τις ηθικές εντολές για τους ανθρώπους και τον σκοπό και τον προορισμό 
του κόσμου. Αυτόν τον δρόµο του Ουρανού (Τάο) οφείλουν να βαδίζουν όλοι οι άνθρωποι. 
Αληθινή ζωή σηµαίνει ζωή µε το θέλημα του Ουρανού. Άλλωστε ο Κομφούκιος πίστευε ότι 
από τον Ουρανό είχε λάβει κι ο ίδιος την αποστολή του. 

Από τα Ανάλεκτα του Κομφούκιου 


ο 0 Τσι Τσαγκ ρώτησε τον Κομφούκιο για την 
τέλεια ανθρωπιά [ρεν]. Είπε ο Κομφούκιος: 
«Όποιος µπορεί να πραγματώνει οπουδήποτε 
τις Πέντε Αρετές, είναι τέλειος άνθρωπος». 
Παρακάλεσε να τις ακούσει. Είπε ο Κομφού- 
κιος: «Σεβασμός, γενναιοδωρία, ειλικρίνεια, 
εξυπνάδα, ευσπλαχνία: Σεβαστικός; Δεν ταπει- 
νώνεσαι. Γενναιόδωρος; Κερδίζεις το πλήθος. 
Ειλικρινής; Σ' εμπιστεύονται οι άνθρωποι. Έξυ- 
πνος; Επιτυγχάνεις πολλά. Ευσπλαχνικός; Αρ- 
κεί αυτό για να 'χεις στην υπηρεσία σου άλλους». 

ο «Ο άριστος εἶναι σταθερός γιατί έχει αρχές, όχι γιατί έχει πείσμα». 

ο «Ότι αναζητεί ο άριστος στον εαυτό του, ο μικρός άνθρωπος το αναζητεί στους άλλους». 


Μνημεία 
Τα κτήρια του Κομφουκισμού εἶναι αφιερωμένα κυρίως στη μνήμη του Κομφούκιου. Η πόλη 
Τσού-φου είναι γεμάτη µε πολιτιστικά κειμήλια, από τα οποία τα πιο γνωστά είναι ο Ναόςτου 
Κομφούκιου, το Νεκροταφείο του Κομφούκιου και η Οικογενειακή Έπαυλη του Κομφούκιου. 
Πρόκειται για μνημεία Παγκόσμιας Πολιτιστικής Κληρονομιάς. 


Η ζωή του Λάο-Τσε (65:αι. π.Χ.) 


Πρόκειται για µια θρυλική κινεζική προσωπικότητα του 


ῃ τ 65" αι. π.Χ. καιτο ὀνομά του σηµαίνει ο γερο-διδάσκαλος. 

Ἡ Είναι τόσο λίγα και αμφιλεγόμενα τα στοιχεία που ανα- 

ὶ φέρονται στη ζωή του, ώστε να αμφισβητείται αν υπήρξε 

τ ιστορικό πρόσωπο. Ωστόσο, οι περισσότεροι μελετητές 

᾿ δέχονται ότι ο πυρήνας του βιβλίου Τάο Τε Τσινγκ ή 
΄ τε Κινγκ, που συνδέθηκε µε το ὀνομά του πρέπει να αποδο- 
αν κ θεί σε µια πολύ σημαντική ιστορική μορφή, την οποία 
ο { ταυτίζουν µε τον Λάο-Τσε. 


ας 
δ 
ἐθεκδ 3 


Στη βιογραφία του που συντέθηκε γύρω στο 100 π.Χ., 
λέγεται ότι γεννήθηκε το 604 π.Χ. σε ένα χωριό της επαρ- 
χίας Χου, στη νότια Κίνα. Είχε θέση αρχειοφύλακα, ίσως 
ιστοριογράφου, στο παλάτι. Απογοητευμένος από την 
παρακμή του αυτοκρατορικού οίκου εγκατέλειψε στα γε- 
3 ράματά του τη θέση και την πατρίδα του και έφυγε προς 

κκ τα δυτικά της Κίνας. Κατά τη βιογραφία του, στο φυλάκιο 

των συνόρων ο αξιωματικός της Φρουράς τον παρακάλε- 

σε, προτού να εγκαταλείψειτη χώρα, νατου αφήσει γραπτή τη διδασκαλία του. Ο γερο-διδά- 
σκαλος εκπλήρωσε την επιθυμία του αξιωματικού και έγραψε ένα βιβλίο σε δύο τμήματα, στο 
οποίο ανέπτυξε τη διδασκαλία του για το Τάο και την Τε σε 5000 λέξεις. Έπειτα έφυγε και κα- 
νείς δε γνωρίζει τι απέγινε. Παραδόσεις αναφέρουν ότι έζησε ως ερημίτης µέχριτα βαθιά γε- 
ράματα. Ωστόσο, όσο ομιχλώδης εἰναι η ιστορία του, τόσο λαμπερό εμφανίζεταιτο πρόσωπό 

του µέσα στους ταοϊστικούς θρύλους. Στις κινεζικές απεικονίσεις παρουσιάζεται σαν γέρος µε 
πρόσωπο μικρού παιδιού. Ο θρύλος τον θέλει να γεννιέται ὠριμος γέροντας. Η µορφή του 
Λάο-Τσε δεν έπαψε να είναι σεβαστή σε όλα τα στρώματα της κινεζικής κοινωνίας. Για τον 
λαό έγινε άγιος και θεοποιήθηκε. Μια επιγραφή του 165 μ.Χ. τον περιγράφει «συναιώνιο µε 
τα φωτεινά σώματα», δηλαδή τον ήλιο, τη σελήνη, τα άστρα. 

Το βιβλίο που «έγραψε» εἶναι το περίφημο Τάο-τε-Τσινγκ ἡ Κινγκ, το πιο βαθύ και αἰνιγ- 
ματικό κείμενο της κινεζικής γραμματείας. Είναι γραμμένο σε έμμετρο και πεζό συγχρόνως 
λόγο µε απλή και λακωνική έκφραση και διαιρείται σε 81 κεφάλαια. Στο βιβλίο συγκεντρώνε- 
ται η αποφθεγµατική σοφία των προηγούμενων διδασκάλων για το Τάο και γίνεται πλούσια 


χρήση της λαϊκής θυμοσοφίας. 


Η διδασκαλία του Τάο 


Δεν υπάρχει αντίστοιχη ελληνική λέξη για τη μετάφραση του όρου 
Τάο. Το Τάο είναι αθέατο, άφατο, ασύλληπτο, απρόσωπο. Όλα δηµι- 
98 ουργούνται από το Τάο και επιστρέφουν σε αυτό. 

Επίσης, υπάρχουν κάποιες αρχέγονες δυνάμεις, το Γιανγκ και το 
Γιν, οι οποίες είναι αντίθετες, αλλά αλληλοσυμπληρώνονται. Οι δυ- 
νάμεις αυτές είναι η φωτεινή και η σκοτεινή δύναμη, το θετικό και το 
αρνητικό, το αρσενικό και το θηλυκό, ο ουρανός και η γη, το χρονικό 

| και το τοπικὀ. «Ένα µέρος γιν και ένα µέρος γιανγκ, αυτό είναι το 
ο... Τάο». Από την κίνηση και την αντίθεση του γιανγκ και του γιν προήλ- 
σπουδαίο ρόλο θε το κάθε τι στον κόσμο. 
στην κινεζική σκέψη. Ο Λάο-Τσε κράτησε αρνητική στάση στη γνώση, τη δράση, τη δόξα, 
τον πλούτο. Αναγνωρίζοντας ότι υπάρχει µια απόλυτη ενότητα στο 
σύμπαν, ακολούθησε µια ασκητική στάση. Η απλότητα γι’ αυτόν είναι το ιδανικό. Θέλει τον 
άνθρωπο ταπεινό, πράο κι ευχαριστηµένο µε τα λίγα. Η στάση που προτείνει είναι αυτή της 
απάθειας και ησυχίας. Η επιστροφή στη φύση καιη εγκατάλειψη του τεχνητού και συμβατικού 
πολιτισμού θα οδηγήσειτα πράγματα καιτις συνθήκες του κόσμου να κυβερνώνται από μόνα 
τους, ήρεμα και αυθόρμητα. Η περίφημη θέση του, το γου γουέι (απραξία), θα μπορούσε να 
συνοψιστεί στην παρότρυνση «μην κάνεις τίποτε» ή «κάνε το κάθε τι µην κάνοντας τίποτε». 

Αμφισβήτησετη σημασία της ανθρώπινης σοφίας καιτης πολιτικής επιβολής, εξύμνησε το 
αυθόρµητο, το Φυσικό. Το ιδεώδες των ταοϊστών ήταν µια µικρή πολιτεία-κράτος που δεν κά- 
νει πολέμους. Έδειξε το παράλογο, τη ματαιότητα και τους κινδύνους που κρύβονται πίσω 
από τον εγωισμό, τους τύπους καιτην υπερβολική οργάνωση. 


Από το Τάο Τε Τσινγκ ἡ Κινγκ 
Έχω τρεις θησαυρούς καιτους φυλάω καλά. 
Ο πρώτος είναι η συμπόνια, 
δεύτερος η λιτότητα, και ο τρίτος 
να µην εἶμαι πρώτος και καλύτερος. 
Μονάχα ο συµπονετικός µπορεί να είναι γενναίος 
και όποιος είναι λιτός µπορεί να είναι γενναιόδωρος 
και μόνον όποιος δεν τολμά να πάρει την πρώτη θέση 
µπορεί να γίνει πρώτος στο κράτος. 
Σήµερα οι άνθρωποι είναι γενναίοι χωρίς να είναι συµπονετικοί, 

γενναιόδωροι χωρίς να είναι λιτοί 

και ορμούν μπροστά χωρίς να συλλογίζονται τους πίσω. 
Αυτός είναι ο δρόμος του θανάτου. 

Ο συµπονετικός άνθρωπος νικά στις μάχες του 

και σώζει ό,τι υπερασπίζεται µε αγάπη. 


Όταν γεννιέται ο άνθρωπος είναι τρυφερός και αδύναμος, 

όταν πεθαίνει είναι σκληρός και αλύγιστος. 

Έτσι είναι όλα τα πράγματα. 

Τα δέντρα και τα φυτά όσο ζουν είναι ευλύγιστα και τρυφερά 

κι όταν πεθαίνουν γίνονται ξερά και σκληρά. 

Το σκληρό και το αλύγιστο 

είναι σύντροφοι του θανάτου. 

Το τρυφερό και το αδύνατο 5. 

είναι σύντροφοι της ζωής. 

Το αλύγιστο όπλο σπάει 

και το σκληρό δέντρο θα κοπεί. 

Γι αυτό ό,τι είναι σκληρό και µεγάλο Ηλέξη σοφός 
θα ριχτεί κάτω, στα κινεζικα 
κι ό,τι είναι ευλύγιστο και αδύνατο 

θ’ ανέβει ψηλά. 


Δώσε παντού ζωή και τροφή. Ό,τι δημιουργείς µην το κατέχεις. Μην προσδοκάς ανταμοιβή 
απ’ ό,τι ωφελείς. Γίνε οδηγός, µην εἶσαι αφέντης. Αυτή εἰν’ η αληθινή αρετή. 


Κομφούκιος και Λάο Τσε: 
Δύο αλληλοσυμπληρούμενες πλευρές του κινεζικού χαρακτήρα 
Όσο διαφορετικούς δρόμους κι αν ακολουθούν οι ιδέες του Κομφούκιου καιτου Λάο-Τσε, 
εντούτοις και οι δύο στοχαστές συμφωνούν στον τονισμό της αξίας του μέτρου, υπογραμ- 
μίζοντας ότι τα άκρα φέρουν το αντίθετο από αυτό που επιδιώκεται. Συχνά οι απόψειςτου 
Ταοϊσμού καιτου Κομφουκιανισμού αλληλοσυμπληρώνονται. 


Δραστηριότητες 

Ινδοϊσμός 

ο Εργασία σε ομάδες: Περιγράψτε τις βασικές λατρευτικές πρακτικές ενός Ινδοϊστή και 
εξηγήστε τη σημασία τους για τη ζωή του. 

Βουδισμός 

ο Σε συνεργασία µε τον/την διπλανό/ή σας να επισηµάνετε την αλήθεια ζωής που ανα- 
δεικνύεται μέσα από την αφήγηση «Οι έξι τυφλοί». Αναγνωρίστε τη σχέση της µε τη 
ζωή και τη διδασκαλία του Βούδα. 

Κομφούκιος / Λάο Τσε 

ο Δημιουργήστε έναν κατάλογο µε κοινά στοιχεία των θρησκειών της Ανατολής. 

ο Πολλοί σύγχρονοι Ευρωπαίοι έλκονται από τις ανατολικές θρησκείες. Παρουσιάστε 
παραδείγματα και προσπαθήστε να εξηγήσετε τις αιτίες. 

ΠΗΓΕΣ ΥΛΙΚΟΥ 


Εισαγωγική σημείωση 


Τα παραθέµατα και το εικονιστικὀ υλικό των οποίων η βιβλιογραφία δίνεται µέσα στο σώμα κειµένου δεν ανα- 
φέρονται εκ νέου. Εάν σε µια Θεματική Ενότητα υπάρχουν πολλαπλά παραθέµατα από την ίδια πηγή, συνήθως 
γίνεται αναφορά σε αυτήν µόνο στο πρώτο παράθεμα. Επιπρόσθετα: 


Τα βιβλικά παραθέµατα προέρχονται από: 


Η Καινή Διαδήκη, Το πρωτότυπο κείµενο µε μετάφραση στη δημοτική, µτφρ. Γαλίτης Γ., Βασιλειάδης Π., Κα- 
ραβιδόπουλος Ι., Γαλάνης Ι. (φιλολογική επιμέλεια Κ. Χιωτέλλη), εκδ. Ελληνική Βιβλική Εταιρία, διαθέσιμη στο: 
πῖϊρ://πε|!επἰσοἰοίεοοεἰεϊγ.σγ/οἰοε, και 


Η Παλαιά Διαδήκη, Μετάφραση από το πρωτότυπο κείµενο, µτφρ. Β. Τσάκωνας, Μ. Κωνσταντίνου, εκδ. 
Ελληνική Βιβλική Εταιρία, διαθέσιμη στο: Ππιϊρ://πεΙ!επἰσοἰοἰεοοείεϊγ.αγ/οἰοἰε 
Οι αποφάσεις της Αγίας και Μεγάλης Συνόδου (Κρήτη, 2016) ανακτήθηκαν από: Πῖϊρο://νννννν.Πποἰγεουπεἰ!.ογρ 
Τα παραθέµατα από σχολικά βιβλία ανακτήθηκαν από: Ππῖῖρ://ἑροοΚο.εαυ.βΓ 


Εικονιστικό Υλικό 


Από τον δικτυακό τόπο της «Αποστολής», Πιῖρ://πηκοαροοϊο!!.οογη, ανακτήθηκαν οι παρακάτω φωτογραφίες, 
10/2/2020: α) Σήμα Αποστολής, β) Όταν παίρνεις γεµίζεις τα χέρια -- όταν δίνεις γεμίζεις την ψυχή: 52 σάκοι 
µε Φάρμακα συγκεντρώθηκαν στα Πετράλωνα και στην Κόρινθο για το Ιατρείο Κοινωνικής Αποστολής, 
17/11/2012, γ) «Ασθενείς που υιοθετούμε, δεν τους ξεχνούμε» -- 12.000 φάρμακα σε Μητροπόλεις Δήμους 
και Ιδρύματα του Αιγαίου, 9/12/12, δ) Συγκέντρωση Φαρμάκων στους ἱερούς Ναούς της Αρχιεπισκοπής 
Αθηνών, 9/1/13, ε) Το Ιατρείο Κοινωνικής Αποστολής στους Λειψούς και στους Αρκιούς, 10/6/12, στ) Ο 
Αρχιεπίσκοπος Αθηνών και πάσης Ελλάδος κ.κ. Ιερώνυμος µε την «Αποστολή» στη Σάμο, 19/11/15, ζ) Ιατρείο 
Κοινωνικής Αποστολής στον Δήμο Ηλιούπολης, 13/06/2012, η) Η «ΑΠΟΣΤΟΛΗ» κοντά σε 550 οικογένειες της 
Θράκης, 5/4/2019, ϐ) Η «ΑΠΟΣΤΟΛΗ» κοντά στους Μαθητές και τις Οικογένειές τους, 8/11/2018 ι) 
Πρωτοβουλίες της «ΑΠΟΣΤΟΛΗΣ» για τα παιδιά πρόσφυγες-μετανάστες, 28/11/2019. 


«Δημογραφική ποσόστωση των Ορθοδόξων κατά χώρα στον κόσμο». Στο 
π[ρο://εη.ννἱκίρεαἰβ.ογα/ννἱκί/!ἱοϊ οἳ (Πηγἰςϊίαη αθεποπιἰπαϊἴίοης Ὀγ ΠιΠΊΏεΓ Οἵ ΠΙΘΠΊΏΕίς 


«Η Ορθόδοξη Εκκλησία ανά τον κόσμο». Ιστοσελίδα Ιεράς Μητρόπολης Βελγίου, στο: 
Πρ: //Νννννν.ογίΠοαοχία.Ὀ6/6αβΚΘΓΚ/10ΟογίΠοδκΚΚΙἰ5ίαΚοςπιος.ΠἴΠΙΙ 


Μήνυμα της Αγίας και Μεγάλης Συνόδου της Ορθοδόξου Εκκλησίας, Κρήτη, 2016. Στο: 
Ωῖρς://νννννν.Ποἱγεοιμης]].οΓρ/-/ πηε5ο5βρερἰηπεγϊΒεαίγεεςζἜίγι6 


Διασπορά των Ορθοδόξων στον κόσµο. Στο Πῖϊρ://νννυνν.ρεπϊ8ροοἴθρπηα.ργ/2013/02/Ὀ!οβ-ροοἳ 6190.ΠΙπιἱ 
Εναρκτήρια συνεδρία της Αγίας και Μεγάλης Συνόδου, Κρήτη, 2016. Στο: 
Πρ://{απαγίοη.Ρἱορςροῖ.ρι/2017/01/ΡΙορ-ροςί 13.ΠΙπι 

Ο Ευαγγελισμός, 5ογἰῃ ὈῬἰπιίϊγεοςι πῖϊρο://νννννν.ννἱκίαγί.ογβ/εη/οογἰη-ἠυγηἰϊγεοοι/τπε-αππιπεἰβϊἰοη-οζωάγ-5 
Βαν Γκογκ, Έναστρη νύχτα. Στο: Ππῖϊρο://νννννν.Ι1ο.σγ/ϊἑβπη/ρίϊ58παρίεςἑ«Ὁ/38948 

Π. Κλέε, Ψάρια. Στο: Ππιῖρο://αγ.ρἰπϊεγεοϊ.εοπι/ρίη/134404370104708877 

Π. Κλέε, Πουλιά. Στο: πῖϊρο://αγ.ρἰηϊεγεοϊ.ςοπη/ρίη/157485318195317757/ 

Βίνσεντ Βαν Γκόγκ, Ο Καλός Σαμαρείτης, 1890, Κεδ|!εγ-ΜΏ|!ἑγ Μιςειπι, Οἴθηο, Ολλανδία. 


Μετανάστες, Βλάσης Κανιάρης, 1974. 


Κοντά και µακριά, εικόνα στο: Ππῖϊρο://πιεάϊυπη.ςοπη/(οὈρἑεζορπεῖἴννογκ/άεπιοςγαἴοἰηβ-ἀἰορωϊε-γβοοἰωζίοη-ννίτῃ- 
ςπαΓί-οοηΊΓαοϊς-95349427/0ε8 


Η ιστορική συνάντηση του Οικουμενικού Πατριάρχη Αθηναγόρα καιτου Πάπα Παύλου στα Ιεροσόλυμα, 


1964. Στο: ΠΤρ://{βηατίοη.Οἱορςροῖ.ρι/2014/01/0Ιορ-ροςῖ 13.Πΐπιι 


Βαπτιστήριο χριστιανικής οικίας στη Δούρα Ευρωπό, αρχές 3ου αι. Στο: Πῖϊρο://νννννν.αγοπαἰοἰορία.βτ/ 
Κατακόμβη Αγίας Πρίσκιλλας, Ρώμη. Στο: Πῖϊρ://νινινν.Πγἰοϊοοραπαρία.βγ/}ρ-20329 


Μονή Οσίου Λουκά Βοιωτίας, 11ος αι. Στο: 


- Ιησούς Χριστός, Α. Ρουμπλιόφ, ρώσικη εικόνα, 15ος αι. Στο: 
πΏρ://νννννν.γηγγἰοὈίοίος.σγ/ϊεχί5/αγεεἰκ/ραπαρἰοϊοι τομβἰεν.Πηἴπι 


-- Χάρτης Παγκόσμιας κατανομής Ισλαμικών πληθυσμών. Στο: 
πῖϊρ://νννννν.Ι!Ὠ6γα|.σγ/αγτπγο/73606/ϑροροἰ/αγ{Πγ8/ἰ-οἰκοποπηίβίου-ἰοἰ8πη-ϊ8-ργοϊ8-επγοηἰ8-Κϑαἰ-ρο5-6ρίγ6856- 


ζη-αυοἰ.Π{πη| 


Ιστοσελίδες-άρθρα στο διαδίκτυο 
-- ἱερά Αρχιεπισκοπή Αθηνών, Πτϊρ://ϊϑατη.σγ/ἰάγγγηθἴθ/πηκο-8ροοϊοί! 


- Ανθρωπιστική βοήθεια στο Κόσσοβο και στους πρόσφυγες του Λαυρίου από την Αποστολή, 6/6/12. Στο: 


Πρ://πικοβροοῖϊο!!.οοπη/9ῤςβθ6οΊ96ςοθϑ96Ὀ396ςθθ6ο896εΐ968196ε[96899ῤε[968096ο6960996ε{968396ο{968496ε6ϑ60996ς 


βθ6ραθόοθθόϑΕ-96ςθθ6Ὀ296ςθϑ60{9ῤοθϑ68 οὐδοθθ6Ὀ896οςθϑ6 0 596ο6ϑ960996ς69601-96οΐ968396ο[968496ε6ϑ60{- 


9ῤοθθ6οθ9όῤο968εοϑῤο[968396ς[968396ς6ϑ6ρ[96ςοθϑ60296οβϑ6Ο΄-96οβϑ6οϑ9όςβθ6οΊ96οθϑ609/ 

Βάσει του ν. 3966/2014 τα διδακτικά βιβλία του Δημοτικού, 
του Γυμνασίου, του Λυκείου, των ΕΠΑ.Λ. και των ΕΠΑ.Σ. 
τυπώνονται από το ΙΤΥΕ - ΔΙΟΦΑΝΤΟΣ και διανέμονται 
δωρεάν στα Δημόσια Σχολεία. Τα βιβλία µπορεί να 
διατίθενται προς πώληση, όταν φέρουν στη δεξιά κάτω 
γωνία του εμµπροσθόφυλλου ένδειξη «ΔΙΑΤΙΘΕΤΑΙ ΜΕ 
ΤΙΜΗ ΠΩΛΗΣΗΣ». Κάθε αντπυπο που διατίθεται προς 
πώληση και δεν φέρει την παραπάνω ένδειξη θεωρείται 
κλεψίτυπο και ο παραβάτης διώκεται σύμφωνα µε τις 
διατάξεις του άρθρου 7 του νόµου 1129 της 15/21 Μαρτίου 
1946 (ΦΕΚ 1946,108, Α'). 


Απαγορεύεται η αναπαραγωγή οποιουδήποτε Τµήµατος 
αυτού του βιβλίου, που καλύπτεται από δικαιώματα 
(οοργησΠΏ),, ή η χρήση του σε οποιαδήποτε µορφή, χωρίς τη 
γραπτή άδεια του Υπουργείου Παιδείας και Θρησκευμάτων 
/ΙΤΥΕ - ΔΙΟΦΑΝΤΌΣ. 


Κωδικός Βιβλίου: 0-21-0203 
ΙΒΒΝ 9768-960-06-61359-0 


